ഉപേക്ഷിക്കപ്പെടുന്ന എടിഎമ്മുകള് - FUTURE KERALA - Daily on Business Economy and Society\nby വെബ് ഡെസ്ക്\t,\t31 December 2018\nബാങ്ക് ശാഖാടിസ്ഥാനത്തില് എടിഎമ്മുകള് .08 ലക്ഷത്തില് നിന്നും 2.07 ലക്ഷമായി വെട്ടിച്ചുരുക്കിയിരിക്കുന്നു\nരാജ്യത്തെ പൊതുമേഖലാ ബാങ്ക് ഓട്ടോമേറ്റഡ് ടെല്ലര് മെഷീനുകളില് (എടിഎം) നടപ്പുസാമ്പത്തിക വര്‍ഷം കാര്യമായ കുറവു വന്നിരിക്കുന്നു. ബാങ്ക് ശാഖാടിസ്ഥാനത്തില് എടിഎമ്മുകളുടെ എണ്ണം 2.08 ലക്ഷത്തില് നിന്നും 2.07 ലക്ഷമായി കുറഞ്ഞതായാണ് റിസര്‍വ് ബാങ്ക് ഓഫ് ഇന്ത്യയുടെ 2017-18 വാര്‍ഷിക റിപ്പോര്‍ട്ടില് പറയുന്നത്. 2017 മേയ് മുതല് 2018 ഫെബ്രുവരി വരെയുള്ള 10 മാസത്തിനുള്ളില് 2000 എടിഎമ്മുകള് ബാങ്കുകള് അടച്ചു പൂട്ടിയതായി കണക്കുകള് സൂചിപ്പിക്കുന്നു. പൊതുമേഖലാ ബാങ്ക് എടിഎമ്മുകള് 2017ലെ 1.48 ലക്ഷത്തില് നിന്ന് ഈ വര്‍ഷം 1.45 ലക്ഷമായി കുറഞ്ഞുവെന്നും റിപ്പോര്‍ട്ടില് പറയുന്നു. ചെലവുചുരുക്കല് നടപടികളുടെ ഭാഗമായാണ് എടിഎമ്മുകളുടെ എണ്ണം വെട്ടിച്ചുരുക്കിയത്.\nഅതുപോലെ, ബാങ്ക് ശാഖകളില്‍ത്തന്നെ പ്രവര്‍ത്തിക്കുന്ന എടിഎമ്മുകളുടെ (ഓപ്പറേഷണല് ഓണ്‍സൈറ്റ്) എണ്ണം മുന്‍വര്‍ഷത്തെ 1.09 ലക്ഷത്തില് നിന്ന് 1.06 ലക്ഷമായി കുറഞ്ഞു. 2018 ഫെബ്രുവരിയിലെ കണക്കനുസരിച്ച് ബാങ്കുകളുടെ ഓണ്‍സൈറ്റ് എടിഎമ്മുകളുടെ എണ്ണം 10,7630 ആയി കുറഞ്ഞു. 2017 മെയ് മാസത്തില് ഇത് 11,0116 ആയിരുന്നു. അതേസമയം, ബാങ്കുകള്‍ക്കു പുറത്ത് തനിച്ചു പ്രവര്‍ത്തിക്കുന്ന ഓഫ്‌സൈറ്റ് എടിഎമ്മുകളുടെ എണ്ണത്തില് നേരിയ വര്‍ധനവുണ്ടായി. പൊതുസ്ഥലങ്ങളിലും വിദൂരപ്രദേശത്തും സ്ഥാപിച്ച ഇത്തരം എടിഎമ്മുകളുടെ എണ്ണം 98,545 ല് നിന്ന് ഒരുലക്ഷമായി ഉയര്‍ന്നു.\nശാഖകളില് സ്ഥാപിച്ചിരിക്കുന്ന ഓപ്പറേഷണല് ഓണ്‍സൈറ്റ് എടിഎം മെഷീനുകളില് നേരിട്ടുള്ള ബാങ്ക് ഇടപാടുകള്‍ക്കൊപ്പം എടിഎമ്മും ഉപയോഗിക്കാന് കഴിയും. ശാഖകളിലെ ക്യൂ ഒഴിവാക്കാനാണ് ഇത്തരം എടിഎമ്മുകള് സ്ഥാപിക്കുന്നത്. ഇതുവഴി ബാങ്കിലെ പണമിടപാടുകള് പൂര്‍ത്തിയാക്കുന്നതിന് വേണ്ടി വരുന്ന ഒരുപാട് സമയം ലാഭിക്കുന്നുവെന്നു മാത്രമല്ല, ബാങ്ക് ജീവനക്കാരുടെ ജോലിഭാരവും വളരെയധികം കുറയുന്നു. അതേസമയം, ബാങ്കുകളില് നിന്നു വളരെ ദൂരെ സ്ഥാപിക്കപ്പെടുന്ന ഓഫ്‌സൈറ്റ് എടിഎമ്മുകളുടെ ഉദ്ദേശ്യം ബാങ്കിനു ശാഖകളില്ലാത്ത കൂടുതല് മേഖലകളിലേക്ക് സേവനം വ്യാപിപ്പിക്കുകയും ആളുകള്‍ക്ക് അവരുടെ സേവനങ്ങള് ഉപയോഗിക്കാന് കഴിയുമെന്ന് ഉറപ്പാക്കുകയുമാണ്.\nപൊതുമേഖലാബാങ്കുകളുടെ എടിഎമ്മുകളിലാണ് ഇടിവു വന്നിരിക്കുന്നത്. ഉദാഹരണത്തിന് സ്റ്റേറ്റ് ബാങ്ക് ഓഫ് ഇന്ത്യ (എസ്ബിഐ) യുടെ നിയന്ത്രണത്തിലുള്ള എടിഎമ്മുകളുടെ എണ്ണം കുറഞ്ഞു. എസ്ബിഐയുടെ ഓണ്‍സൈറ്റ് എടിഎമ്മുകളുടെ എണ്ണം 29,150 ല് നിന്ന് 26,505 ആയി ഉയര്‍ന്നിട്ടുണ്ട്. 2017 മുതല് 2018 വരെ എടിഎമ്മുകളുടെ എണ്ണം 29,917 ല് നിന്ന് 32,680 ആയി ഉയര്‍ന്നു. അതേസമയം, സെന്‍ട്രല് ബാങ്ക് ഓഫ് ഇന്ത്യയുടെ ആകെയുള്ള 27 ഓണ്‍സൈറ്റ് എടിഎഎമ്മുകളും 317 ഓഫ്‌സൈറ്റ് എടിഎമ്മുകളും വെട്ടിക്കുറച്ചു. കനറബാങ്കാകട്ടെ 189 ഓണ്‍സൈറ്റ് എടിഎഎമ്മുകളും 808 ഓഫ്‌സൈറ്റ് എടിഎമ്മുകളും വെട്ടിക്കുറച്ചിരിക്കുന്നു. ബാങ്ക് ഓഫ് ഇന്ത്യ 108 ഓണ്‍സൈറ്റ് എടിഎഎമ്മുകളും 100 ഓഫ്‌സൈറ്റ് എടിഎമ്മുകളും അടച്ചു. പഞ്ചാബ് നാഷണല് ബാങ്ക് 655 ഓണ്‍സൈറ്റ് എടിഎഎമ്മുകളും 467 ഓഫ്‌സൈറ്റ് എടിഎമ്മുകളും വെട്ടിക്കുറച്ചിരിക്കുന്നു.\nഈ സമയത്ത് സ്വകാര്യ ബാങ്കുകള് കൂടുതല് എടിഎമ്മുകള് സ്ഥാപിക്കുകയുണ്ടായി. ഇവയുടെ എണ്ണം കഴിഞ്ഞ സാമ്പത്തിക വര്‍ഷത്തിലെ 58,833ല് നിന്ന് 60,145 ആയി ഉയര്‍ന്നു. നടപ്പുവര്‍ഷം ഏപ്രില്- ഓഗസ്റ്റ് കാലഘട്ടത്തില് ചെറുകിട, പെയ്‌മെന്റ് ബാങ്കുകളൊഴികെയുള്ളവയുടെ എടിഎമ്മുകള് 2.04 ലക്ഷമായി കുറഞ്ഞു. ഇലക്ട്രോണിക് പെയ്‌മെന്റ് പോലുള്ള സങ്കേതങ്ങളുടെ വര്‍ധിച്ച ഉപയോഗമാണ് ഇതിനു കാരണം. ഇതേ കാലയളവില് രാജ്യത്തുടനീളം പോയിന്റ് ഓഫ് സെയില്‍സ് (പിഒഎസ്) ടെര്‍മിനലുകള് വിനിയോഗിക്കുന്നതില് ശക്തമായ വളര്‍ച്ചയുണ്ടായതായും റിപ്പോര്‍ട്ട് ചൂണ്ടിക്കാട്ടുന്നു. ബാങ്കുകളുടേതല്ലാത്ത സ്ഥാപനങ്ങള് സ്ഥാപിച്ച വൈറ്റ് ലേബെല് എടിഎമ്മുകളുടെ വളര്‍ച്ചയും സമീപകാലത്തായി കുറഞ്ഞിട്ടുണ്ട്. ഇത്തരം എടിഎമ്മുകളുടെ എണ്ണം 15,000ത്തിലധികമാണ്.\nപ്രീ-പെയ്ഡ് പെയ്‌മെന്റ് സംവിധാനത്തിലൂടെയുള്ള ഇടപാടുകളില് വലിയ വളര്‍ച്ചയുണ്ടായതായി റിപ്പോര്‍ട്ട് ചൂണ്ടിക്കാട്ടുന്നു. കറന്‍സി പിന്‍വലിക്കല് മൂലമല്ലാതെ തന്നെ ഈ മേഖലയില് കാലികമായ വികസനം ഉണ്ടായിരുന്നതായി റിപ്പോര്‍ട്ടില് പറയുന്നു. 2013-14 ല് 8,100 കോടി രൂപയാണ് ഇത്തരത്തില് വിനിമയം ചെയ്തിരുന്നതെങ്കില് 2018 സാമ്പത്തിക വര്‍ഷത്തില് വിനിമയം 1.42 ട്രില്യണ് രൂപയിലെത്തിയിരിക്കുന്നു. ഇക്കാലയളവില് 1.09 ട്രില്യണ് മൂല്യമുള്ള 91.5 കോടി ഇടപാടുകള് യുണിഫൈഡ് പെയ്‌മെന്റ് ഇന്റര്‍ഫേസ് (യുപിഐ) വഴിനടന്നിട്ടുണ്ട്. എന്നാലിത് 2019 സാമ്പത്തികവര്‍ഷത്തിന്റെ ആദ്യ പാദത്തില് ഇത് 2.67 ട്രില്യണ് രൂപയുടെ മൂല്യമുള്ള 157.9 കോടി ഇടപാടായി വര്‍ധിച്ചിരിക്കുന്നു.\nജീവനക്കാരുടെ ജോലിഭാരം കുറയ്ക്കാനും ഇടപാടുകാരുടെ സമയം ലാഭിക്കാനുമെന്ന ന്യായവാദമാണ് നാടു നീളെ എടിഎമ്മുകള് സ്ഥാപിക്കാന് വേണ്ടി ബാങ്കുകള് നിരത്തിയത്. എന്നാല് ഇപ്പോഴവര് ഇക്കാര്യത്തില് പുനര്‍വിചിന്തനം നടത്തുന്നുണ്ട്. എടിഎമ്മുകള് സ്ഥാപിക്കുന്നതിനും പരിപാലിക്കുന്നതിനുമുള്ള ചെലവുകള് ബാങ്കുകള് ചുരുക്കുകയാണ്. മുമ്പ് എടിഎമ്മുകള് സ്ഥാപിക്കുന്നതിന് ശരാശരി അഞ്ചുലക്ഷം രൂപവരെ ചെലവാക്കിയിരുന്നു. എന്നാല് ഇപ്പോള് ബാങ്കുകള്‍ക്ക് ഇതിന് 50,000 മുതല് 60,000 രൂപ വരെയേ ചെലവു വരുന്നുള്ളൂ. അതുപോലെ, മുമ്പ് എടിഎം മെഷീന് സ്ഥാപിക്കാന് 100 ചതുരശ്ര അടി വേണ്ടി വന്നിരുന്നെങ്കില് ഇന്ന് 30-50 ചതുരശ്ര അടിയില് ഇത് സ്ഥാപിക്കാനാകും.\nഅതുപോലെതന്നെ എയര് കണ്ടീഷനിങ്, കാവല് തുടങ്ങിയവയുടെ ചെലവും ബാങ്കുകളെ മാറ്റിച്ചിന്തിപ്പിക്കാന് പ്രേരിപ്പിക്കുന്നു. കാവല്‍ക്കാര്‍ക്കു പകരം അടുത്തുള്ള പോലീസ് സ്റ്റേഷനില് അപായസൂചന നല്‍കുന്ന ഇലക്ട്രോണിക് നിരീക്ഷണം പോലുള്ള രീതികളെ ആശ്രയിക്കാനാണ് ബാങ്കുകള് ശ്രമിക്കുന്നത്.\nബാങ്കുകള്‍ക്ക് മുഴുവന് സമയസുരക്ഷ നല്‍കാനുള്ള ചെലവ് കുറയ്ക്കാന് ഇത് ഇടയാക്കും. ഇടക്കാലത്ത് എടിഎമ്മുകളിലെ അക്രമങ്ങള് സംബന്ധിച്ച് കൂടുതല് റിപ്പോര്‍ട്ടുകള് വന്നപ്പോള് അത്തരം അപകട സാധ്യതകള് ഉയര്‍ന്ന പ്രദേശങ്ങളില്, രാത്രിയില് എടിഎമ്മുകള് അടച്ചിടുകയായിരുന്നു. ഇത്തരം നടപടികള് ഉപഭോക്താക്കള്‍ക്കും ബുദ്ധിമുട്ടുണ്ടാക്കിയിരുന്നു.\nഎടിഎമ്മുകള്‍ക്ക് അരനൂറ്റാണ്ടിന്റെ ചരിത്രമുണ്ടെങ്കിലും ഇന്ത്യയില് ഇത് സജീവമായിട്ട് ഏതാനും വര്‍ഷങ്ങളേ ആയിട്ടുള്ളൂ. 1987ല് എച്ച്എസ്ബിസി ബാങ്കാണ് രാജ്യത്ത് ആദ്യമായി എടിഎം സ്ഥാപിച്ചത്. എന്നാല് ഓണ്‍ലൈന് ട്രാന്‍സാക്ഷനുകളടക്കമുള്ള വ്യവഹാരരീതികള് എടിഎമ്മുകളുടെ നിലനില്‍പ്പിന് ഭീഷണിയാകുന്നു. എങ്കിലും ഇത്തരം ബദലുകളൊന്നും എടിഎമ്മുകളുടെ പ്രസക്തി ഇല്ലാതാക്കില്ല. പണത്തിന്റെ അവശ്യകത എന്നും നിലനില്‍ക്കുമെന്നാണ് എടിഎമ്മുകള് അതിജീവിക്കുമെന്നതിനു ചൂണ്ടിക്കാട്ടപ്പെടുന്ന പ്രധാനകാരണം. നോട്ട് പിന്‍വലിക്കലിന്റെ സമയത്ത് ആളുകള് നെട്ടോട്ടമോടിയത് നാം കണ്ടതാണ്. അടുത്ത ദശകത്തിലും കുറഞ്ഞത് ക്രയവിക്രയങ്ങളുടെ 21 ശതമാനത്തിനും പണം വേണ്ടിവരുമെന്നുമാണ് കരുതപ്പെടുന്നത്.\nഡെബിറ്റ്, ക്രെഡിറ്റ് കാര്‍ഡ് ഉപയോഗം ഏറെ വ്യാപകമാണെങ്കിലും ആഗോളതലത്തില് ഇന്നും വിനിമയത്തിന്റെ 40 ശതമാനം കാശ് തന്നെയാണ്. സാദാ ഇന്ത്യക്കാരന് പണം തന്നെയാണു വിനിമയത്തിന് കൂടുതല് ഉപയോഗിക്കുക. എന്നാല് എടിഎമ്മുകള് അടച്ചു പൂട്ടുന്നത് സാദാ ഇന്ത്യക്കാരന് കാര്യമായ ബുദ്ധിമുട്ടു സൃഷ്ടിക്കും. രാജ്യത്തിന്റെ മുക്കിലും മൂലയിലും സ്ഥാപിക്കപ്പെട്ടിരിക്കുന്ന ഇവ ജനങ്ങള്‍ക്ക് ഇന്ന് അത്യാന്താപേക്ഷിതമായിരിക്കുന്നു. ചെലവിടല് ചുരുക്കാനുള്ള ഉപാധിയായി കറന്‍സി ഉപയോഗത്തെ കണക്കാക്കുന്ന ചെറുവകരുമാനക്കാര് എടിഎമ്മുകളെ വളരെയേറ ആശ്രയിക്കുന്നു. ഇതിനു ബദലായി വരുമെന്നു പ്രഖ്യാപിച്ച പോസ്‌റ്റോഫിസ് ബാങ്കിംഗ് എത്രമാത്രം പ്രായോഗികവും ജനോപകാരപ്രദവുമാണെന്നു മനസിലാക്കാനായിട്ടില്ല. ഈ സാഹചര്യത്തില് ജനങ്ങള് ഏറെ ആശ്രയിക്കുന്ന എടിഎമ്മുകള് വെട്ടിക്കുറയ്ക്കുന്ന നടപടി സാമ്പത്തിക വ്യവഹാരങ്ങളില് ഇതുവരെ വരുത്തിപ്പോന്ന ക്രമം വീണ്ടും താറുമാറാക്കിയേക്കും.\nഎച്ച്എസ്ബിസിയുടേയും ആര്‍ബിഎസിന്റേയും സൗദി ബാങ്കുകള് ലയിക്കാനൊരുങ്ങുന്നു\nഇന്‍ഡസ്ഇന്‍ഡും ഭാരത് ഫിനാന്‍ഷ്യലും ലയന സാധ്യത പരിശോധിക്കുന്നു\nഇന്‍ഷുറന്‍സ് ബിസിനസിലെ ഓഹരി പങ്കാളിത്തം ഐസിഐസിഐ വീണ്ടും കുറയ്ക്കും\nയെസ് ബാങ്കിന് 30.5 ശതമാനം അറ്റാദായം\nകുറഞ്ഞ പലിശ നിരക്കില് ഭവന വായ്പകളുമായി ദേന ബാങ്ക്\nകാര്‍ഡ്, ഓണ്‍ലൈന് പേമെന്റുകളില് സുരക്ഷ ഉറപ്പാക്കാന് ആര്‍ബിഐ\nബാങ്ക് റീകാപ്പിറ്റലൈസേഷന് പ്രധാനമായും എംഎസ്എംഇകള്‍ക്കു വേണ്ടി: ഹസ്മുഖ് അധിയ\nബാങ്ക് ഓഫ് ബറോഡയ്ക്ക് 5402 കോടിയുടെ മൂലധന സഹായം


ലോകകപ്പ് ജഴ്‌സിക്ക് ഓറഞ്ച് നിറം; കാവിവത്ക്കരണത്തിനെതിരെ പ്രതിപക്ഷം\nക്യാന്‍സറില്ലാതെ കീമോ; വീഴ്ച പറ്റിയെന്ന് റിപ്പോര്‍ട്ട്\nതീയ്യേറ്ററുകളില് ടി.പി ഫെല്ലിനി ചിത്രം തീവണ്ടി കുതിച്ചു പായുമ്ബോള് സാമൂഹിക മാധ്യമങ്ങളില് തരംഗമാകുകയാണ് ചിത്രത്തിലെ നായകന് ടൊവിനോ തോമസിന്റെ കീബോര്‍ഡ് വായന. തീവണ്ടി ഹിറ്റ് ആയില്ലെങ്കില് ഇതുപോലെ തീവണ്ടിയില് പാട്ടുപാടി ജീവിക്കേണ്ടി വന്നേനെ. എന്ന കുറിപ്പോടെയാണ് താരം വീഡിയോ സാമൂഹിക മാധ്യമങ്ങളില് പങ്കുവച്ചിരിക്കുന്നതു. ട്രെയിനില് പര്‍ദേശി പര്‍ദേശി…എന്ന ഗാനം എങ്ങനെ വയറ്ററ്റത്തടിച്ച് പാടാമെന്നും ടൊവിനോ കാണിച്ചു തരുന്നുണ്ട്.\nഇനി എന്റെ ജീവിതത്തില് മറ്റൊരു കീബോര്‍ഡിസ്റ്റ് ഇല്ല. എവിടെയായിരുന്നു ഉണ്ണീ എന്ന കുറിപ്പോടെ തീവണ്ടിയുടെ സംഗീത സംവിധായകന് കൈലാസ് മേനോനും വീഡിയോ പങ്കുവെച്ചു. കൈലാസേട്ടാ അടുത്ത സിനിമയില് എന്നെ കീബോര്‍ഡിസ്റ്റാക്കാമോയെന്നും ടൊവിനോ ചോദിക്കുന്നുണ്ട്.\nആറ് വർഷത്തിന് ശേഷമുള്ള തിരിച്ചുവരവ്; എനിക്ക് മാറ്റങ്ങളുണ്ട്: മടങ്ങി വരവിനെക്കുറിച്ച് സംവൃത സുനിലിന്...\nപ്രമുഖ സംവിധായകനെതിരെ ലൈംഗിക ആരോപണവുമായി യുവതികള്\nതീ പിടിച്ച വസ്ത്രവുമായി കലങ്ങി മറിഞ്ഞ പുഴയിലേയ്ക്ക് ടൊവിനോ വീണ്ടും\nദേവാസുരം; തങ്ങളുടെ ജീവിതം ശരിക്കും രഞ്ജിത്ത് മോഷ്ടിച്ചെടുക്കുകയായിരുന്നു; യഥാർത്ഥ ജീവിതത്തിലെ ഭാനുമതിക്ക് പറയാനുള്ളത്\nഒരു പ്രേമം ഉണ്ടാക്കിയ കഥ; സാള്‍ട്ട് ആന്‍ഡ് പെപ്പറിന് രണ്ടാം ഭാഗവുമായി ബാബുരാജ്\nഅമ്മ’ ഭരണഘടനാഭേദഗതിക്ക്; സ്ത്രീകൾക്കായി ആഭ്യന്തരപരാതി സെൽ\nസുഹൃത്തിനെ കൊന്ന് റെയില്‍വേ ട്രാക്കില് തള്ളി യുവാവ്; കൊലക്ക്...\nസുഹൃത്തിനെ ക്രൂരമായി മർദ്ദിച്ചതിന് ശേഷം കൊലപ്പെടുത്തി മൃതദേഹം റെയില്‍വേ ട്രാക്കില് ഉപേക്ഷിച്ച സംഭവത്തിൽ പ്രതിയെ പൊക്കി പോലീസ്.ഡല്‍ഹിയിൽ ദല്‍ബിർ എന്ന യുവാവിനെയാണ് സുഹൃത്ത് കൂടിയായ ഗുല്‍കേഷ് എന്നയാൾ കൊലപ്പെടുത്തിയത്.ദല്‍ബിറിനെ ഇയാള് കൊലപ്പെടുത്തിയത് ഭാര്യയെ വിവാഹം കഴിക്കാനാണെന്ന് ഇയാള് പോലീസിനോട് പറഞ്ഞു. ജൂണ് 24 നും 25 നും ഇടയിലായിരുന്നു കൊലപാതകം നടന്നത്. ഗുല്‍കേഷ് വിളിച്ചതനുസരിച്ച് എത്തിയതായിരുന്നു സുഹൃത്ത് ദല്‍ബിര്. സൗഹൃദം നടിച്ച് ദല്‍ബിറിനെ റെയില്‍വേ പാളത്തിന് സമീപത്തേക്ക് കൂട്ടിക്കൊണ്ടുപോയ ഗുല്‍കേഷ് ഇയാളെ ഇഷ്ടിക കൊണ്ട് തലക്കടിച്ച് അബോധാവസ്ഥയിലാക്കി. […]\nവീണ്ടും സ്‌നേഹവെറി: മലയാളി യുവതിയെ സുഹൃത്ത് കുത്തി പരിക്കേല്‍പ്പിച്ചു\nസ്‌നേഹവെറി തുടര്‍ക്കഥയാകുന്നു. കോയമ്പത്തൂരില് മലയാളി യുവതിയെ സുഹൃത്ത് കുത്തി പരിക്കേല്‍പ്പിച്ചു. പാലക്കാട് സ്വദേശിനിക്കാണ് പരിക്കേറ്റത്. നടുറോഡില് വെച്ചാണ് ആക്രമണം. പാലക്കാട് സ്വദേശി സുരേഷാണ് പ്രതി. ഇയാളെ പോലീസ് അറസ്റ്റ് ചെയ്തു. ഇരുവരും തമ്മില് സൗഹൃദമുണ്ടായിരുന്നുവെന്നാണ് വിവരം. സുരേഷും അമൃതയും ഷൊര്‍ണൂരില് ഒരുമിച്ചാണ് പഠിച്ചിരുന്നത്. ഇതിനിടെ സുരേഷ് അമൃതയോട് പ്രണയാഭ്യര്‍ത്ഥന നടത്തി. വീട്ടുകാര് സമ്മതിക്കില്ലെന്ന കാരണത്താല് യുവതി അഭ്യര്‍ഥന നിരസിച്ചു. ജോലി ലഭിച്ച ആമൃത ആറ് മാസം മുമ്പ് കോയമ്പത്തൂരില് എത്തി. ടിവി സ്വാമി റോഡിലെ ഓഫീസില് നിന്ന് […]\nസാള്‍ട്ട് & പെപ്പര് രണ്ടാം ഭാഗം; ബാബുരാജ് ചിത്രത്തില്4നായികമാര്


Placement, layering , integration എന്നിങ്ങനെ മൂന്ന് കാര്യങ്ങള് ആണ് കള്ളപ്പണം വെളുപ്പിക്കാന് ചെയ്യുന്നത്. ഒരു ഉദാഹരണത്തിലൂടെ ഇത് വിശദമാക്കാം. നിങ്ങള്‍ക്കു കൈക്കൂലിയായി ഒരു കോടി രൂപ കിട്ടി എന്ന് വിചാരിക്കുക. ഇത് വെളുപ്പിക്കാന് നേരിട്ടോ ഒരു ഏജന്‍സി വഴിയോ ആദ്യം ചെയ്യുന്നത് ഈ പൈസ വിദേശത്തേക്ക് കടത്തുകയാണ്. സ്വദേശത്തോ വിദേശത്തോ ഒരു ഹോട്ടലിലോ, ജൂവല്ലറിയിലോ മറ്റു സ്ഥാപനങ്ങളിലോ നിക്ഷേപിക്കുന്ന പോലെയോ സിനിമയില് ഇന്‍വെസ്റ്റ് ചെയ്യുന്ന പോലെയോ ആണ് ഇത് ചെയ്യുന്നത്. ചിലര് കാഷ് carriers വഴി നേരിട്ടും കടത്തും. Smurfs എന്നാണ് ഇവരെ പറയുക. ഇതാണ് placement. \nThiruvananthapuram, First Published Apr 18, 2017, 6:05 AM IST\nആയിരം കോടി രൂഫാ മുടക്കി എടുക്കുന്ന സിനിമയെ കുറിച്ച് കുറച്ചു അത്ഭുതം കലര്‍ന്ന കുറിപ്പുകള് കണ്ടു. ബ്രഹ്മാണ്ഡ ചിത്രമായ ബാഹുബലി വരെ 200 കോടി മാത്രം ചിലവാക്കിയ സ്ഥിതിക്ക് ഈ ആയിരം കോടിയുടെ കണക്കെന്താണെന്നു സംശയിക്കുന്നവര്‍ക്കു വിദേശ രാജ്യങ്ങളില് പലയിടത്തും ഈച്ചയാട്ടി ഇരിക്കുന്ന ചില ഇന്ത്യന് ഹോട്ടലുകളുടെ കഥ പറയാം.\nഞാന് ജോലി ചെയ്യുന്ന സ്ഥലം ഉള്‍പ്പെടെ ഉള്ള അന്താരാഷ്ട്ര ബാങ്കുകളില് അക്കൗണ്ട് തുറക്കുന്നതിന് ചില മാനദണ്ഡങ്ങള് ഉണ്ട്. അതിലൊന്ന് നിയമപരമായി സമ്പാദിച്ച പണം ആണ് നിക്ഷേപിക്കുന്ന എന്ന് ഉറപ്പു വരുത്തുകയാണ്. അതിനായി തരുന്ന ചോദ്യാവലിയില്, ഏറ്റവും സംശയം തോന്നേണ്ട ചില കസ്റ്റമേഴ്‌സ് താഴെ പറയുന്നവരാണ്.\nഎ) ഡയമണ്ട്, ഗോള്‍ഡ് തുടങ്ങി വിലപിടിപ്പുള്ള ലോഹങ്ങള് കൈകാര്യം ചെയ്യുന്ന ബിസിനസുകാര്\nബി) രാഷ്ട്രീയ പാര്‍ട്ടികളുടെ നേതാക്കളും അധികാരത്തില് ഇരിക്കുന്നവരും അവരുടെ ബന്ധുക്കളും\nസി) വിദേശത്തു നിന്ന് കാറുകള് തുടങ്ങിയ വാഹനങ്ങള് ഇറക്കുമതി ചെയ്യുന്നവര്\nഡി) ഹോട്ടല്, റെസേ്‌റ്റോറന്റ് തുടങ്ങിയ ബിസിനസ് ചെയ്യുന്നവര്.\nമുകളില് പറഞ്ഞ എല്ലാവര്‍ക്കും ഉള്ള ഒരു പൊതു കാര്യം എന്താണെന്നു വച്ചാല് കൃത്യമായി നിര്‍വചിക്കാന് പറ്റാത്ത വരുമാന സ്രോതസുകള് ആണ് ഇവര്‍ക്കുള്ളത് എന്നതാണ്. ഉദാഹരണത്തിന് ഒരു രത്‌നത്തിന്റെ വില, ഒരു ഹോട്ടലില് ഒരു വര്‍ഷത്തെ വരുമാനം എന്നിവ കൃത്യമായി കണക്കെടുക്കാന് ബുദ്ധിമുട്ടുള്ളതാണ്, കാരണം അവരില് പലരും പണം കറന്‍സി ആയാണ് കൈകാര്യം ചെയ്യുന്നത്. കാഷ് ആയി കൊടുത്താല് പൈസ കുറച്ചു തരുന്ന റെസ്‌റ്റോറന്റുകളും ജ്യൂവല്ലറികളും സര്‍വസാധാരണം ആണ്. പക്ഷെ ഈച്ച ആട്ടി ഇരിക്കുന്ന ചില ഹോട്ടലുകളും ജ്യൂവല്ലറികളും, പൊളിഞ്ഞു പോയ സിനിമകളും വളരെ കൂടിയ വരുമാനം ആണ് കാണിക്കുന്നത്. അത് എന്ത് കൊണ്ടാണ് എന്നറിയണം എങ്കില് കള്ള പണം വെളുപ്പിക്കലിന്റെ ചില വഴികള് അറിഞ്ഞിരിക്കണം.\nമൂന്ന് കാര്യങ്ങള് ആണ് കള്ളപ്പണം വെളുപ്പിക്കാന് ചെയ്യുന്നത്.\nPlacement, layering , integration എന്നിങ്ങനെ മൂന്ന് കാര്യങ്ങള് ആണ് കള്ളപ്പണം വെളുപ്പിക്കാന് ചെയ്യുന്നത്. ഒരു ഉദാഹരണത്തിലൂടെ ഇത് വിശദമാക്കാം. നിങ്ങള്‍ക്കു കൈക്കൂലിയായി ഒരു കോടി രൂപ കിട്ടി എന്ന് വിചാരിക്കുക. ഇത് വെളുപ്പിക്കാന് നേരിട്ടോ ഒരു ഏജന്‍സി വഴിയോ ആദ്യം ചെയ്യുന്നത് ഈ പൈസ വിദേശത്തേക്ക് കടത്തുകയാണ്. സ്വദേശത്തോ വിദേശത്തോ ഒരു ഹോട്ടലിലോ, ജൂവല്ലറിയിലോ മറ്റു സ്ഥാപനങ്ങളിലോ നിക്ഷേപിക്കുന്ന പോലെയോ സിനിമയില് ഇന്‍വെസ്റ്റ് ചെയ്യുന്ന പോലെയോ ആണ് ഇത് ചെയ്യുന്നത്. ചിലര് കാഷ് carriers വഴി നേരിട്ടും കടത്തും. Smurfs എന്നാണ് ഇവരെ പറയുക. ഇതാണ് placement.\nഅടുത്തതായി ഇങ്ങിനെ ഇന്‍വെസ്റ്റ് ചെയ്ത ബിസിനസ്സിന്റെ ലാഭം പെരുപ്പിച്ചു കാണിക്കുകയാണ്. ഉദാഹരണത്തിന് നൂറു ഡോളറിനു വിറ്റ രത്‌നക്കല്ലിനു അഞ്ഞൂറ് ഡോളര് എന്ന് കാണിച്ചാല് നാനൂറ് ഡോളര് വെളുത്തു കിട്ടി. ആരും കേറാതെ ഇരിക്കുന്ന ചായക്കടയില് രണ്ടായിരം ഡോളര് ദിവസ വരുമാനം കാണിച്ചാലും സ്ഥിതി അത് തന്നെ. ലയേറിങ് എന്ന ഈ സ്‌റ്റേജ് പറയുന്നത്ര സിംപിള് അല്ല, പല ഇടപാടുകളിലൂടെ ആണ് ചെയ്യുന്നത്. പക്ഷെ ചുരുക്കത്തില് യഥാര്‍ത്ഥ വെളുപ്പിക്കല് നടക്കുന്നത് ഇവിടെ ആണ്.\nമൂന്നാമത്തെ പടി ഇന്റഗ്രേഷന് ആണ്. ഇങ്ങിനെ അധികം ആയി കിട്ടുന്ന ലാഭം വെളുത്ത പണം ആയി ഉടമസ്ഥന് തിരിച്ചു കിട്ടിയ ശേഷം അയാള് മറ്റു യഥാര്‍ത്ഥ ബിസിനസ്സിലോ ബാങ്കിലോ നിക്ഷേപിക്കുന്നതിന് ആണ് ഇന്റഗ്രേഷന് എന്ന് പറയുന്നത്. ഇങ്ങിനെ ചെയ്ത കള്ളപ്പണം കണ്ടു പിടിക്കാന് വളരെ ബുദ്ധിമുട്ടാണ്. കാരണം നിക്ഷേപിക്കുന്ന പണത്തിന്റെ സ്രോതസ് കാണിക്കുവാന് ഉടമസ്ഥന് കഴിയും എന്നത് തന്നെ.\nഇതിന്റെ മറ്റൊരു രൂപം സിനിമ പിടിക്കുന്നതാണ്. എത്ര പൈസ മുടക്കി എന്നോ എത്ര പൈസ തിരിച്ചു കിട്ടി എന്നോ നിര്‍മാതാവ് പറയുന്നതല്ലാതെ വേറെ ഒരു കണക്കും സ്വതന്ത്രമായി ഓഡിറ്റ് ചെയ്യപ്പെടുന്നില്ല. കറുത്ത പണം വെളുപ്പിക്കാന് ഇതിലും നല്ല മാര്‍ഗം കാണുന്നില്ല. മലയാളത്തില് മാത്രം 2016ല് 119 ചിത്രങ്ങള് റിലീസ് ആയിട്ടുണ്ട് ഇതില് എത്ര പടം മുടക്കുമുതല് തിരിച്ചു പിടിച്ചു എന്നറിഞ്ഞാല് ഇതിന്റെ വ്യാപ്തി മനസിലാകും.\nഇതിന്റെ അര്‍ഥം എല്ലാ സിനിമാക്കാരും പണം വെളുപ്പിക്കുന്നു എന്നല്ല, പക്ഷെ ഇത് ചെയ്യാനും ഇത് ഉപയോഗിക്കാം എന്ന് മാത്രം.\nഅടുത്ത തവണ ആയിരം കോടിയുടെ സിനിമയോ, ആരും കേറാതെ വര്‍ഷങ്ങളോളം നടന്നു പോകുന്ന ബിസിനസോ, ക്യാഷ് കൊടുത്താല് ഡിസ്‌കൗണ്ട് കിട്ടുന്ന ജ്യൂവല്ലറികളോ കാണുന്പോൾ ഓർക്കുക if it is too good to be true it probably isn't.\nLast Updated Nov 3, 2018, 1:39 PM IST


18 percentage of total covid cases in the state is in Thiruvananthapuram | തിരുവനന്തപുരത്തെക്കുറിച്ച് മുന്നറിയിപ്പ് നൽകി മുഖ്യമന്ത്രി, 18 ശതമാനം കൊവിഡ് കേസുകളും തലസ്ഥാനത്ത് - Malayalam Oneindia\nUpdated: Wed, Sep 23, 2020, 0:29 [IST]\nതിരുവനന്തപുരം: തലസ്ഥാന ജില്ലയില് കൊവിഡ് വ്യാപനം അതിരൂക്ഷം. സംസ്ഥാനത്ത് ഏറ്റവും കൂടുതല് കൊവിഡ് കേസുകള് സ്ഥിരീകരിച്ചിരിക്കുന്നത് തിരുവന്തപുരത്താണ്. സംസ്ഥാനത്ത് ആകെയുളള കൊവിഡ് കേസുകളില് 18 ശതമാനവും തിരുവനന്തപുരത്തെന്ന് മുഖ്യമന്ത്രി പിണറായി വിജയന് ചൂണ്ടിക്കാട്ടി. മാത്രമല്ല ആകെയുലള കൊവിഡ് മരണങ്ങളില് 175ഉം തിരുവനന്തപുരത്താണെന്നും മുഖ്യമന്ത്രി വ്യക്തമാക്കി.\nതിരുവനന്തപുരം ജില്ലയില് ഇന്ന് 681 പേര്‍ക്കുകൂടി കോവിഡ് 19 സ്ഥിരീകരിച്ചു. ഇതില് 526 പേര്‍ക്കു സമ്പര്‍ക്കത്തിലൂടെയാണ് രോഗം ബാധിച്ചത്. 130 പേരുടെ ഉറവിടം വ്യക്തമല്ല. 12 പേര് വീട്ടുനിരീക്ഷണത്തിലായിരുന്നു.2പേര് അന്യസംസ്ഥാനങ്ങളില് നിന്നുമെത്തിയതാണ്. 11 പേരുടെ മരണം കോവിഡ് മൂലമാണെന്നും സ്ഥിരീകരിച്ചു.\nഇന്നു രോഗം സ്ഥിരീകരിച്ചവരില് 290 പേര് സ്ത്രീകളും 391 പേര് പുരുഷന്മാരുമാണ്. ഇവരില് 15 വയസിനു താഴെയുള്ള 65 പേരും 60 വയസിനു മുകളിലുള്ള 106 പേരുമുണ്ട്. പുതുതായി 2,071 പേര് രോഗനിരീക്ഷണത്തിലായി. ഇവരടക്കം 26,245 പേര് ജില്ലയില് നിരീക്ഷണത്തില് കഴിയുന്നുണ്ട്. ഇതില് 4,011 പേര് വിവിധ ആശുപത്രികളിലാണ്. വീടുകളില് 21,693 പേരും വിവിധ സ്ഥാപനങ്ങളിലായി 541 പേരും നിരീക്ഷണത്തില് കഴിയുന്നു. 2,413 പേര് നിരീക്ഷണ കാലയളവ് രോഗ ലക്ഷണങ്ങളൊന്നുമില്ലാതെ പൂര്‍ത്തിയാക്കി. കോവിഡ് പോസിറ്റീവായ 20 ഗര്‍ഭിണികളും 22 കുട്ടികളും നിലവില് ജില്ലയില് ചികിത്സയിലുണ്ട്. കോവിഡുമായി ബന്ധപ്പെട്ടു കളക്ടറേറ്റ് കണ്‍ട്രോള് റൂമില് 196 കോളുകളാണ് ഇന്നെത്തിയത്. മാനസികപിന്തുണ ആവശ്യമുണ്ടായിരുന്ന 32 പേര് മെന്റല് ഹെല്‍ത്ത് ഹെല്‍പ് ലൈനിലേക്ക് വിളിച്ചു. മാനസിക പിന്തുണ ആവശ്യമായ 3,749 പേരെ ടെലഫോണില് ബന്ധപ്പെടുകയും ആവശ്യമായ നിര്‍ദ്ദേശങ്ങള് നല്‍കുകയും ചെയ്തു.\n18 percentage of total covid cases in the state is in Thiruvananthapuram


വീട്ടിലിരുന്ന് ചെയ്യാവുന്ന 'സിമ്പിള്' വ്യായാമങ്ങള്; വീഡിയോ കാണാം... | simple exercises that can do at home\nലോക്ഡൗണ് ആയതോടെ അധികപേരും നേരിട്ടിരുന്ന ഒരു പ്രതിസന്ധി പതിവായുള്ള ജിം വര്‍ക്കൗട്ട്, നടത്തം, ഓട്ടം തുടങ്ങിയ ശീലങ്ങളെല്ലാം അവതാളത്തിലാകുന്നതാണ്. എന്നാല് വീട്ടിലിരുന്ന് കൊണ്ട് തന്നെ നമ്മുടെ വ്യായാമങ്ങള് മുടക്കമില്ലാതെ തുടരാവുന്നതാണ്. ഇതിന് പ്രത്യേകമായ ഉപകരണങ്ങളുടെ പോലും ആവശ്യമില്ല\nMumbai, First Published Jun 19, 2021, 4:13 PM IST\nകൊവിഡ് കാലമായതോടെ മിക്കവരും വീട്ടിനകത്ത് തന്നെ തുടരുന്ന സാഹചര്യമാണ് നമ്മുടെ നാട്ടിലുമുള്ളത്. ഇപ്പോള് നിയന്ത്രണങ്ങളില് അയവ് വരാന് തുടങ്ങിയെങ്കില് പോലും അനാവശ്യമായി പുറത്തുപോകുന്നതോ, ആളുകള് കൂടുന്നയിടങ്ങളില് സംബന്ധിക്കുന്നതോ അത്ര സുരക്ഷിതമല്ല.\nലോക്ഡൗണ് ആയതോടെ അധികപേരും നേരിട്ടിരുന്ന ഒരു പ്രതിസന്ധി പതിവായുള്ള ജിം വര്‍ക്കൗട്ട്, നടത്തം, ഓട്ടം തുടങ്ങിയ ശീലങ്ങളെല്ലാം അവതാളത്തിലാകുന്നതാണ്. എന്നാല് വീട്ടിലിരുന്ന് കൊണ്ട് തന്നെ നമ്മുടെ വ്യായാമങ്ങള് മുടക്കമില്ലാതെ തുടരാവുന്നതാണ്. ഇതിന് പ്രത്യേകമായ ഉപകരണങ്ങളുടെ പോലും ആവശ്യമില്ല.\nഅത്തരം 'സിമ്പിള്' വ്യായാമമുറകള് പരിചയപ്പെടുത്തുകയാണ് സെലിബ്രിറ്റി ഫിറ്റ്‌നസ് പരിശീലകയായ യാസ്മിന് കറാച്ചിവാല. കത്രീന കെയ്ഫ്, ആലിയ ഭട്ട് എന്നിവരുടെയെല്ലാം പരിശീലകയാണ് യാസ്മിന്. ലോക്ഡൗണ് കാലത്ത് സെലിബ്രിറ്റികളടക്കമുള്ളവര് നേരിട്ട 'വര്‍ക്കൗട്ട് പ്രതിസന്ധി'യെ സോഷ്യല് മീഡിയയിലൂടെ ഫലപ്രദമായി കൈകാര്യം ചെയ്ത ഒരു പരിശീലക കൂടിയാണ് യാസ്മിന്.\nഇപ്പോഴിതാ വീട്ടിലിരുന്ന് ചെയ്യാവുന്ന ലളിതമായ നാല് വ്യായാമമുറകളാണ് യാസ്മിന് തന്റെ ഇന്‍സ്റ്റഗ്രാം വീഡിയോയിലൂടെ പങ്കുവയ്ക്കുന്നത്. ഇത്രയും ദിവസത്തില് ചെയ്താല് തന്നെ ആവശ്യത്തിന് വ്യായാമമായി എന്നാണ് യാസ്മിന് വാദിക്കുന്നത്. വീഡിയോയിലൂടെ യാസ്മിന് വളരെ വ്യക്തമായാണ് ഓരോ പടിയും കാണിക്കുന്നത്.\nമുമ്പും ആരോഗ്യകരമായ ജീവിതത്തിനുതകുന്ന പതിവ് വ്യായാമങ്ങളെ കുറിച്ച് വിശദീകരിക്കുന്ന വീഡിയോകള് യാസ്മിന് ഇന്‍സ്റ്റഗ്രാമില് പങ്കുവച്ചിരുന്നു. ആദ്യമേ സൂചിപ്പിച്ചത് പോലെ ഉപകരണങ്ങള് പരമാവധി ഒഴിവാക്കിക്കൊണ്ട് ചെയ്യാവുന്ന വ്യായാമമാണ് യാസ്മിന്റെ പരിശീലനത്തിന്റെ പ്രത്യേകത.\nഫിറ്റ്‌നസ് തല്‍പരരായ നിരവധി പേരാണ് യാസ്മിന്റെ വീഡിയോയ്ക്ക് പ്രതികരണമറിയിക്കുന്നത്. ഇക്കൂട്ടത്തില് സിനിമാമേഖലയില് പ്രവര്‍ത്തിക്കുന്നവരും ഉള്‍പ്പെടുന്നു.\nAlso Read:- വണ്ണം കുറയ്ക്കാന് വ്യായാമം ചെയ്യുമ്പോള് മുഖഭംഗി നഷ്ടമാകുമോ?\nLast Updated Jun 19, 2021, 4:13 PM IST\nവീട്ടിൽ ചെയ്യാവുന്ന വ്യായാമം


ജീവിതത്തിൽ നല്ല കാര്യങ്ങൾ സംഭവിക്കാൻ ഇങ്ങനെ ചെയ്താൽ മതി .\nഇന്ന് നമ്മൾ പറയുന്നത്. നമ്മുടെ ജീവിതത്തിലെ കഷ്ടപ്പാടുകളും ബുദ്ധിമുട്ടുകളും. മാറാനുള്ള എളുപ്പമുള്ള പരിഹാരമാണ് ഇന്നത്തെ വീഡിയോയിൽ നമ്മൾ പറയുന്നത്. ഇത് ചെയ്യേണ്ട സമയം എന്ന് പറയുന്നത് സന്ധ്യാസമയത്ത് ആണ് ഈ പരിഹാരം നമ്മൾ ചെയ്യേണ്ടത്. ചെയ്യേണ്ട കാര്യങ്ങൾ എന്തെല്ലാം എന്ന് നമുക്ക് നോക്കാം . നിങ്ങൾ ഒരു ചെറിയ പാത്രം എടുക്കുക. ഈ ചെറിയ പാത്രത്തിൽ മഞ്ഞ പട്ടുതുണി വയ്ക്കുക. നിങ്ങൾ സന്ധ്യാസമയത്ത് വിളക്ക് തെളിയിച്ചതിനു ശേഷം. മഞ്ഞ പട്ടുതുണി യോടു കൂടി ചേർന്ന് പാത്രം നിങ്ങൾ നിങ്ങളുടെ പൂജാമുറിയിൽ കൊണ്ടുപോയി വെക്കുക.\nഅതിനുശേഷം ഒരു രൂപ നാണയം എടുത്തു നിങ്ങൾ നിങ്ങളുടെ തലയിൽ ഉഴിഞ്ഞ് കഷ്ടതകളും നല്ല ചിന്തകളും എല്ലാം മാറണം എന്ന് പ്രാർത്ഥിച്ചുകൊണ്ട് ഉഴിയുക നല്ലത് സംഭവിക്കണം എന്ന് പ്രാർത്ഥിച്ചുകൊണ്ട്. ഈ ഒരു രൂപ നാണയം മൂന്ന് പ്രാവശ്യം തലയിൽ ഉഴിയുക . ഇത് കഴിഞ്ഞതിനുശേഷം നിങ്ങൾ ഓം എന്ന മന്ത്രം മൂന്നുതവണ ഉച്ചരിക്കുക. അതിനുശേഷം ഈ ഒരു രൂപ നാണയം നിങ്ങൾ എടുത്തു വച്ചിരിക്കുന്ന പാത്രത്തിൽ അകത്തേക്ക് ഇടുക. ഇങ്ങനെ 21 ദിവസം തുടർച്ചയായി നിങ്ങൾ ഇത് ചെയ്യുക. ഈ 21ദിവസം നമ്മൾ ഈ കർമ്മം ചെയ്യുമ്പോൾ ഇപ്പോൾ 21 നാണയങ്ങൾ ഉണ്ടാകും ഈ 21 നാണയങ്ങൾ ഞങ്ങൾ അടുത്തുള്ള ക്ഷേത്രത്തിൽ കൊണ്ടുപോയി സമർപ്പിക്കുക.\nഅത് സമർപ്പിക്കുമ്പോൾ തീർച്ചയായും നിങ്ങളുടെ കഷ്ടതകൾ എല്ലാം മാറ്റി തരണമെന്ന് എന്ന് പറഞ്ഞുകൊണ്ട് സമർപ്പിക്കുക. ജീവിതത്തിൽ നല്ലതു വരണേ എന്ന് വിശ്വാസപൂർവ്വം പ്രാർത്ഥിച്ചുകൊണ്ട് സമർപ്പിക്കുക. ഇങ്ങനെ ചെയ്താൽ നിങ്ങൾക്ക് ജീവിതത്തിൽ തീർച്ചയായും ഉയർച്ച ഉണ്ടാകുന്നതായിരിക്കും. നല്ല കാര്യങ്ങൾ നിങ്ങളുടെ ജീവിതത്തിലെ നിങ്ങൾക്ക് സംഭവിക്കുന്നത് ആയിരിക്കും.\nഇത് തുടർന്ന് ചെയ്യുകയാണെങ്കിൽ നല്ലതാണ് ഓരോ 21ദിവസം കഴിയുമ്പോഴും അത് ക്ഷേത്രത്തിൽ സമർപ്പിക്കുക. അതുപോലെ തന്നെ വീണ്ടും 21 ദിവസം കഴിയുമ്പോൾ അതും ക്ഷേത്രത്തിൽ സമർപ്പിക്കുക. ഇങ്ങനെ തുടരുകയാണെങ്കിൽ എങ്കിൽ നിങ്ങൾക്ക് കൂടുതൽ ഫലം ലഭിക്കും . തീർച്ചയായും ജീവിതത്തിൽ നല്ല കാര്യങ്ങൾ സംഭവിക്കുന്നത് ആയിരിക്കും ഇതിനെ കുറിച്ച് കൂടുതൽ അറിയുവാൻ ഈ വീഡിയോ ഫുള്ളായി കാണുക.


പുതിയ ബജറ്റ് ഫോണിനെ കുറിച്ച് അറിയേണ്ടതെല്ലാം\nOctober 19, 2021 6:21:19 pm\nVivo Y3s launched in India: Price, specifications: വിവോയുടെ ഏറ്റവും പുതിയ ബജറ്റ് സ്മാർട്ട്ഫോൺ വിവോ വൈ 3എസ് ഇന്ത്യയിൽ പുറത്തിറങ്ങി. 10,000 രൂപയിൽ താഴെ വിലയിൽ ലഭ്യമാകുന്ന ഫോണാണിത്. മീഡിയടെക് പ്രൊസസറിന്റെ കരുത്തിൽ 6.51 ഇഞ്ച് എച്ഡി+ സ്‌ക്രീനുമായാണ് ഫോൺ വരുന്നത്. പുതിയ ബജറ്റ് ഫോണിനെ കുറിച്ച് അറിയേണ്ടതെല്ലാം താഴെ വായിക്കാം.\nVivo Y3s: Specifications വിവോ വൈ 3എസ് സവിശേഷതകൾ\nവിവോ വൈ 3എസിന് 190 ഗ്രാം ആണ് ഭാരം. 164.41 × 76.32 × 8.41 മില്ലി മീറ്റർ എന്നതാണ് ഫോണിന്റെ അളവുകൾ. 6.51 ഇഞ്ച് എച്ച്ഡി+(1600 × 720) എൽസിഡി ഡിസ്പ്ലേയാണ് സ്മാർട്ട്ഫോണിൽ ഉൾപ്പെടുത്തിയിരിക്കുന്നത്.2ജിബി റാമും 32 ജിബി ഇന്റേണൽ സ്റ്റോറേജുമുള്ള (1 ടിബി വരെ വികസിപ്പിക്കാവുന്ന) ഹീലിയോ പി 35 പ്രൊസസ്സറാണ് ഫോണിന് കരുത്ത് നൽകുന്നത്. 10വാട്ട് ചാർജിങിനെ പിന്തുണയ്ക്കുന്ന 5000എംഎഎച് ബാറ്ററിയാണ് ഇതിൽ വരുന്നത്.\nആൻഡ്രോയിഡ് 11 (ഗോ എഡിഷൻ)ൽ ഫൺ ടച്ച് ഒഎസ് 11 ലാണ് ഈ സ്മാർട്ട്ഫോൺ പ്രവർത്തിക്കുന്നത്. ഇതിൽ എഫ്/2.2 അപ്പേർച്ചറുള്ള 13 മെഗാപിക്സലിന്റെ പിൻ ക്യാമറയുണ്ട്. സെൽഫികൾക്കായി, എഫ്/1.8 അപ്പേർച്ചറുള്ള 5എംപി മുൻ ക്യാമറയും ഉണ്ട്.\nVivo Y3s: Pricing – വിവോ വൈ 3എസ് വില\nവിവോ വൈ3 എസിന്റെ2ജിബി റാം + 32 ജിബി സ്റ്റോറേജ് പതിപ്പിന് 9,490 രൂപയാണ് വില. വിവോ ഇന്ത്യ ഇ-സ്റ്റോർ, ആമസോൺ, ഫ്ലിപ്കാർട്ട്, ടാറ്റാ ക്ലിക്ക്, പേടിഎം, ബജാജ് ഫിൻസെർവ് ഇഎംഐ സ്റ്റോറുകളിലും മറ്റു റീടെയിൽ സ്റ്റോറുകളിലും ഒക്ടോബർ 18 മുതൽ ഫോൺ ലാഭ്യമാണ്. വിവോ വൈ3 എസ് സ്റ്റാരി ബ്ലൂ, പേൾ വൈറ്റ്, മിന്റ് ഗ്രീൻ എന്നീ നിറങ്ങളിൽ ലഭ്യമാണ്.\nWeb Title: Vivo y3s launched in india price specifications


കോലിയും എബിഡിയും സംഭവമായിരിക്കാം, ആര്‍സിബിക്ക് നിര്‍ണായകം മറ്റൊരു താരമെന്ന് ഗംഭീര് | IPL 2020 Gautam Gambhir picks balance player in Royal Challengers Bangalore squad\nകോലിയും എബിഡിയും സംഭവമായിരിക്കാം, ആര്‍സിബിക്ക് നിര്‍ണായകം മറ്റൊരു താരമെന്ന് ഗംഭീര്\nDelhi, First Published 17, Sep 2020, 11:31 AM\nബാംഗ്ലൂരിന്‍റെ പ്രകടനത്തില് നിര്‍ണായകമാകാന് പോകുന്നത് ഒരു വിദേശ താരമായിരിക്കുമോ?\nദില്ലി: വിരാട് കോലി, എബി ഡിവില്ലിയേഴ്‌സ് എന്നീ രണ്ട് വിസ്‌മയ താരങ്ങളുണ്ടായിട്ടും ഐപിഎല്ലില് ഇതുവരെ കപ്പുയര്‍ത്താന് കഴിയാത്തവരെന്ന ചീത്തപ്പേരുണ്ട് റോയല് ചലഞ്ചേഴ്‌സ് ബാംഗ്ലൂരിന്. ഇത്തവണ ആ പതിവിന് മാറ്റമുണ്ടാകും എന്ന പ്രതീക്ഷയിലാണ് ആര്‍സിബി ആരാധകര്. ബാംഗ്ലൂരിന്‍റെ പ്രകടനത്തില് നിര്‍ണായകമാകാന് പോകുന്നത് ഒരു വിദേശ താരമായിരിക്കുമോ?\nരാജാവായി തിരിച്ചെത്താന് രാജസ്ഥാന് ഇറങ്ങുമ്പോള് സഞ്ജുവിന്‍റെ റോള് എന്ത്? പ്ലേയിംഗ് ഇലവന് സാധ്യതകള്\nഇന്ത്യന് മുന് ഓപ്പണറായ ഗൗതം ഗംഭീറിന്‍റെ വാക്കുകള് ഇങ്ങനെ. 'ആര്‍സിബി സ്‌ക്വാഡിനെ സന്തുലിതമാക്കുന്നത് ക്രിസ് മോറിസാണ്. ഏറെ മത്സരം കളിച്ചിട്ടില്ലെങ്കിലും ക്വാളിറ്റി ക്രിക്കറ്ററാണ് അയാള്. നാല് ഓവര് എറിയുന്നതിന് പുറമെ ഫിനിഷറുടെ റോളില് ബാറ്റിംഗിലും മോറിസിന് തിളങ്ങാനാവും' എന്ന് ഗംഭീര് പറഞ്ഞു. ഐപിഎല്ലില് ഡല്‍ഹി ക്യാപിറ്റല്‍സിനായാണ് മുമ്പ് മോറിസ് കളിച്ചിട്ടുള്ളത്.\nകിംഗ് കോലി റെഡി; പരിശീലനത്തില് അമ്പരപ്പിച്ച് ഒറ്റകൈയന് ക്യാച്ച്, എബിഡിക്കും തീ വേഗം\nപ്ലേയിംഗ് ഇലവനില് ഏതൊക്കെ വിദേശ താരങ്ങളെ ഉള്‍പ്പെടുത്തും എന്നത് ചോദ്യചിഹ്നമാണ് എന്ന് ഗംഭീര് പറയുന്നു. 'ആര്‍സിബി ബാറ്റിംഗ് കരുത്തരാണ് എന്നാണ് ഇപ്പോഴും തോന്നുന്നത്. ബൗളര്‍മാരുടെ കാര്യം ഇപ്പോള് വ്യത്യസ്തമായിരിക്കുന്നു. ഇന്ത്യയിലെ ഏറ്റവും ചെറുതും ഫ്ലാറ്റുമായ ചിന്നസ്വാമിയില് കളിക്കേണ്ടാത്തത് ബൗളര്‍മാര്‍ക്ക് ആശ്വാസമാണ്. അബുദാബിയും ദുബായും വലിയ ഗ്രൗണ്ടുകളാണ്. ഇതിനാല് ഉമേഷ് യാദവും നവ്ദീപ് സെയ്‌നിയും മികച്ച പ്രകടനം പുറത്തെടുക്കും എന്നാണ് പ്രതീക്ഷിക്കുന്നത്' എന്നും ഗംഭീര് പറഞ്ഞു.\nഅങ്ങനൊന്നും പോയിപ്പോവൂല്ല; തകരാന് സാധ്യതയില്ലാത്ത 'തല'യുടെ ഐപിഎല് റെക്കോര്‍ഡുകള്\nLast Updated 17, Sep 2020, 5:11 PM\nChris Morris RCB\nGambhir Praises Morris


വീരേന്ദര് സേവാഗ് വീണ്ടും ക്രീസിലേക്ക് മടങ്ങിയെത്തുന്നു - ഇ വാർത്ത | evartha\nവീരേന്ദര് സേവാഗ് വീണ്ടും ക്രീസിലേക്ക് മടങ്ങിയെത്തുന്നു\nക്രിക്കറ്റ് പ്രേമികള്‍ക്ക് ഒരു സന്തോഷ വാര്‍ത്ത. വീരേന്ദര് സേവാഗ് വീണ്ടും ക്രീസിലേക്ക് മടങ്ങിയെത്തുന്നു. ഇത്തവണ വീരുവിന്റെ വെടിക്കെട്ടിന്റെ വീര്യം കൂടും. കാരണം വീരു കളിക്കാന് എത്തുന്നത് യു എ ഇയില് ആരംഭിക്കുന്ന ടെന് 10 ക്രിക്കറ്റ് ലീഗിലാണ്.\nക്രിക്കറ്റിന്റെ ഏറ്റവും പുതിയ പതിപ്പാണ് ടെന് 10 ക്രിക്കറ്റ് പരമ്പര. ഒന്നര മണിക്കൂര് മാത്രമായിരിക്കും മത്സരങ്ങളുടെ ദൈര്‍ഘ്യം. സെവാഗിനൊപ്പം വമ്പനടിക്കാരായ ക്രിസ് ഗെയ്ല്, ഷാഹിദ് അഫ്രീദി എന്നിവരും യു എ ഇയില് ബാറ്റുവീശുമ്പോള് കായിക പ്രമികള്‍ക്ക് ഉജ്ജ്വല വിരുന്നാകുമത്. ശ്രീലങ്കന് ഇതിഹാസം കുമാര സംഗക്കാരയടക്കമുള്ള ഇരുപതോളം സൂപ്പര് താരങ്ങളും ലീഗില് മാറ്റുരയ്ക്കാനെത്തും.\nടീം പഞ്ചാബീസ്, ടീം പാഖ്ടൂണ്‍സ്, ടീം മറാത്ത, ടീം ബംഗ്ലാസ്, ടീം ലങ്കന്‍സ്, ടീം സിന്ധീസ് എന്നിവയാണ് ടൂര്‍ണമെന്റില് പങ്കെടുക്കുന്ന മറ്റ് ടീമുകള്. പാഖ്ടൂണ്‍സ് ടീമിനെയാണ് മുന് പാകിസ്താന് ക്യാപ്റ്റനായ ഷാഹിദ് അഫ്രീദി നയിക്കുക. കഴിഞ്ഞ ദിവസം ഹാംപ്‌ഷെയറിന് വേണ്ടി 42 പന്തില് സെഞ്ചുറിയടിച്ച് തകര്‍പ്പന് ഫോമിലാണ് അഫ്രീദി.\nഡിസംബര് 21 മുതല് 24 വരെയാണ് ഇത്തവണ കളികള്. യു എ ഇയില് വെച്ച് തന്നെയാകും താരലേലവും നടക്കുക. ട്വന്റി 20 ക്രിക്കറ്റിന് ലോകമെമ്പാടും ലഭിച്ച സ്വീകാര്യതയാണ് തങ്ങളെ ടെന് ക്രിക്കറ്റ് ലീഗിലേക്ക് നയിച്ചതെന്ന് ടി സി എല് പ്രസിഡണ്ട് ഷാജി ഉല് മുല്‍ക് പറഞ്ഞു.


ഹിമാ ദാസിനെ റിലേ ടീമില്‍നിന്ന് ഒഴിവാക്കി - The Online News\nHome Mangalam ഹിമാ ദാസിനെ റിലേ ടീമില്‍നിന്ന് ഒഴിവാക്കി\nഹിമാ ദാസിനെ റിലേ ടീമില്‍നിന്ന് ഒഴിവാക്കി\nAdmin 6:01 AM ,Mangalam\nന്യൂഡല്‍ഹി: ദോഹയില് നടക്കുന്ന ലോക ചാമ്പ്യന്‍ഷിപ്പില് ലോക ജൂനിയര് ചാമ്പ്യന് ഹിമാ ദാസ് പങ്കെടുക്കാന് സാധ്യതയില്ല.\n4-400 മീറ്റര് റിലേ, 4-400 മീറ്റര് മിക്‌സഡ് റിലേ ഇനങ്ങളില് ഹിമ ഉള്‍പ്പെടെ ഏഴ് താരങ്ങളാണു പങ്കെടുക്കേണ്ടത്‌്. അത്‌ലറ്റിക്‌സ് ഫെഡറേഷന് ഓഫ് ഇന്ത്യ എ.എഫ്.ഐക്ക് അയച്ചു കൊടുത്ത എന്‍ട്രി ലിസ്‌റ്റില്‍നിന്ന് ഹിമയെ ഒഴിവാക്കിയെന്നാണു സൂചന. ജിസ്‌ന മാത്യു, എം.ആര്. പൂവമ്മ, രേവതി വീരമണി, ശുഭ വെങ്കടേശന്, വി.കെ. വിസ്‌മയ, രാംരാജ് വിത്യ എന്നിവര് വനിതകളുടെ 4-400 മീറ്റര് റിലേ ടീമിലുണ്ട്.\nമിക്‌സഡ് റിലേയില് ജേക്കബ് അമോജ്, മുഹമ്മദ് അനസ്, നോഹ ടോം നിര്‍മല് എന്നിവര്‍ക്കൊപ്പം വിസ്‌മയ, ജിസ്‌ന, പൂവമ്മ എന്നിവരാണു മത്സരിക്കുന്നത്. ഹിമയുടെ പേര് ഉള്‍പ്പെടുത്താന് ഫെഡറേഷനു സമയമുണ്ട്. 19 വയസുകാരിയായ ഹിമയ്‌ക്ക് വിടാതെ പിന്തുടരുന്നു പരുക്കാണു തിരിച്ചടിയായതെന്നാണു സൂചന.\nകഴിഞ്ഞ ഏഷ്യന് ഗെയിംസിനു ശേഷം ഹിമയ്‌ക്കു വിട്ടുമാറാത്ത പുറംവേദനയുണ്ട്. ഏപ്രിലില് ദോഹയില് നടന്ന ഏഷ്യന് ചാമ്പ്യന്‍ഷിപ്പിലെ 400 മീറ്റര് ഹീറ്റ്‌സ് പൂര്‍ത്തിയാക്കാന് ഹിമയ്‌ക്കായില്ല. പുറംവേദന മൂലമാണു ഹിമ മത്സരം പൂര്‍ത്തിയാക്കാത്തതെന്നു ഡെപ്യൂട്ടി ചീഫ് കോച്ച് രാധാകൃഷ്‌ണന് നായര് പറഞ്ഞു. ദീര്‍ഘദൂര ഓട്ടത്തിനിടെയാണു താരത്തിനെ പരുക്ക് കൂടുതല് അലട്ടുന്നത്.\nലോക ചാമ്പ്യന്‍ഷിപ്പിനു തയാറെടുക്കുന്നതിന്റെ ഭാഗമായി നടന്ന യൂറോപ്യന് പര്യടനത്തിലും ഹിമയുടെ പ്രകടനം മെച്ചമായില്ല.\nജൂലൈ രണ്ട് മുതല് 20 വരെ 200 മീറ്ററില് നാലു സ്വര്‍ണ മെഡലുകള് നേടാന് അസം താരത്തിനായി. 400 മീറ്ററില് ഒരുവട്ടമാണു സ്വര്‍ണം നേടിയത്. ഓഗസ്‌റ്റില് 300 മീറ്ററില് ഒരു സ്വര്‍ണവും നേടി. സ്വന്തം ഇനമായ 400 മീറ്ററില് ലോക ചാമ്പ്യന്‍ഷിപ്പ് യോഗ്യത നേടാനായില്ല. ഹിമ ലോക ചാമ്പ്യന്‍ഷിപ്പില് പങ്കെടുക്കുന്നതില് അന്തിമ തീരുമാനമായിട്ടില്ലെന്ന് എ.എഫ്.ഐ. ആദില് സുമരിവാല പറഞ്ഞു. യൂറോപ്പിലുള്ള ഹിമാ ദാസ് മടങ്ങി വന്ന ശേഷം തീരുമാനമെടുക്കുമെന്നും അദ്ദേഹം പറഞ്ഞു.


ഇംഗ്ലണ്ടില് എവിടെയാണ് ഇന്ത്യക്ക് പിഴച്ചത്?\nഇംഗ്ലണ്ടില് എവിടെയാണ് ...\n12 Sep 2018 11:28 AM GMT\nഇംഗ്ലണ്ടിനെതിരായ ടെസ്റ്റ് പരമ്പരയിൽ ദയനീയ തോൽവിയാണ് നിലവിൽ ലോക ഒന്നാം റാങ്കുകാരായ ഇന്ത്യ ഏറ്റുവാങ്ങിയത്. അ‌ഞ്ചു ടെസ്റ്റുകളടങ്ങിയ പരമ്പരയിൽ ഒന്നിൽ മാത്രമാണ് ഇന്ത്യക്ക് ജയിക്കാനായത്. ബാറ്റ്സ്മാൻമാരുടെ പരാജയമുൾപ്പെടെ പല കാരണങ്ങളും തോൽവിയിലേക്ക് വഴി തെളിച്ചെങ്കിലും പേസ് ബൗളിങിലെ മികവുൾപ്പെടെ പോസിറ്റീവായ പല കാര്യങ്ങളും ഇംഗ്ലണ്ടിൽ നിന്നും തിരികെ പോരുമ്പോൾ ഇന്ത്യക്കൊപ്പമുണ്ട്.\n1-4 എന്ന പരമ്പരയുടെ ഫലം തങ്ങളുടെ പോരാട്ടവീര്യത്തെ പ്രതിഫലിപ്പിക്കുന്നതല്ലെന്നാണ് അ‌വസാന ടെസ്റ്റിന് ശേഷം ഇന്ത്യൻ ക്യാപ്ടൻ വിരാട് കോഹ്ലി പറഞ്ഞത്. ഇതിൽ ഏറെക്കുറെ വാസ്തവമുണ്ട്. ആദ്യ ടെസ്റ്റ് ഇന്ത്യ അ‌ടിയറ വെച്ചത് വെറും 31 റൺസിനാണ്. ഇംഗ്ലണ്ട് ആധികാരിക ജയം നേടിയത് രണ്ടാം ടെസ്റ്റിൽ മാത്രമാണ്. ഇന്നിങ്സിനും 159 റൺസിനും. കനത്ത തോൽവിയേറ്റുവാങ്ങുകയും 2-0ന് പിന്നിലാവുകയും ചെയ്തിട്ടും മൂന്നാം ടെസ്റ്റിൽ ഇന്ത്യ തിരിച്ചുവന്നു. നോട്ടിങ്ഹാമിൽ നടന്ന മത്സരത്തിൽ 203 റൺസിനാണ് ഇന്ത്യ ജയിച്ചത്. സതാംപ്ടണിലെ നാലാം ടെസ്റ്റിൽ ഇന്ത്യ വീണ്ടും 60 റൺസിന് തോറ്റു. അ‌വസാന ടെസ്റ്റിലെ തോൽവി 118 റൺസിനാണെങ്കിലും ഇംഗ്ലീഷ് സാഹചര്യത്തിൽ നാലാം ഇന്നിങ്സിൽ 345 റൺസ് അ‌ടിച്ചുകൂട്ടിയ ഇന്ത്യയുടെ പ്രകടനം പ്രകീർത്തിക്കപ്പെടേണ്ടതാണ്. അ‌വസാന ദിനം ജയിക്കാൻ ടെസ്റ്റ് ക്രിക്കറ്റിൽ ഏറെക്കുറെ അ‌പ്രാപ്യമായ 400 റൺസിലേറെ വേണ്ട സാഹചര്യത്തിൽ വിജയപ്രതീക്ഷ പോലും ഉയർത്താൻ ഇന്ത്യക്കായി.\nമത്സരഫലങ്ങൾ ഇങ്ങനെയാണെന്നിരിക്കെ എവിടെയാണ് ഇന്ത്യക്ക് യഥാർത്ഥത്തിൽ പിഴച്ചത്? സ്വന്തം നാട്ടിൽ കളിക്കുന്നതിന്റെ ആനുകൂല്യം ഇംഗ്ലണ്ട് പരമാവധി മുതലാക്കി. ടീം ഇന്ത്യയുമായി താരതമ്യം ചെയ്യുമ്പോൾ അ‌ത്ര ശക്തരൊന്നുമല്ല ഇംഗ്ലണ്ട്. ഇംഗ്ലണ്ട് തങ്ങളുടെ ശക്തികളിലൂന്നി കളിച്ചപ്പോൾ ഇന്ത്യ അ‌ത്ര പ്രകടമല്ലാത്ത ദൗർബല്യങ്ങളിൽ പോലും വീണുപോയി. മത്സരങ്ങളിൽ ഇന്ത്യക്ക് പലപ്പോഴും ആധിപത്യം ലഭിക്കുകയും ചെയ്തരുന്നു. എന്നാൽ, അ‌വ ഫലപ്രദമായി കൈപ്പിടിയിലൊതുക്കാൻ ടീമിനാകാതെ പോയി. പരമ്പരയിൽ ഒറ്റപ്പെട്ട പ്രകടനങ്ങളൊഴിച്ചാൽ ഇംഗ്ലണ്ടിന്റെ ടോപ്പ് ഓർഡർ ബാറ്റിങ് ഒരു ദുരന്തമായിരുന്നു. ഇന്ത്യൻ പേസർമാർ എക്കാലത്തെയും മികച്ച ഫോമിലും. എന്നാൽ, ഓൾറൗണ്ടർമാർ നിറഞ്ഞ തങ്ങളുടെ വാലറ്റത്തിന്റെ മികവിൽ ഇംഗ്ലണ്ട് എപ്പോഴും തിരിച്ചുവന്നു. മുൻനിരയെ പുറത്താക്കുന്നതിൽ കാണിക്കുന്ന മികവ് ഇന്ത്യൻ ബൗളർമാർക്ക് പിന്നീട് കാണിക്കാനാകാതെ വരികയും ചെയ്തു. ഇന്ത്യയുടെ തോൽവികൾക്ക് ചുക്കാൻ പിടിച്ചത് ഇംഗ്ലണ്ടിന്റെ വാലറ്റ മികവും ഇന്ത്യൻ ബൗളർമാരുടെ ഈ മേഖലയിലെ ദൗർബല്യവും തന്നെയാണെന്ന് ഓരോ ടെസ്റ്റുമെടുത്ത് പരിശോധിച്ചാൽ വ്യക്തമാകും.\nബിർമിങാമിലെ ആദ്യ ടെസ്റ്റിൽ ആദ്യ ഇന്നിങ്സിൽ ആദ്യ അഞ്ചു വിക്കറ്റുകളിൽ 223 റൺസ് ചേർത്ത ഇംഗ്ലണ്ടിനെ ഇന്ത്യ 287ൽ ഒതുക്കി. മറുപടി ബാറ്റിങിൽ 13 റൺസ് മാത്രം ലീഡ് വഴങ്ങിയ ടീം ഇംഗ്ലീഷ് ബാറ്റിങിനെ അ‌ഞ്ചിന് 85 എന്ന നിലയിലേക്കും എത്തിച്ചു. എന്നാൽ, സാം കുറന്റെ (63) ബാറ്റിങ് മികവിൽ അ‌വസാന അ‌ഞ്ചു വിക്കറ്റിൽ 95 റൺസ് കൂടി ചേർത്ത ഇംഗ്ലണ്ട് 193 റൺസിന്റെ ലീഡിലേക്കെത്തി. ഇന്ത്യ 31 റൺസകലെ വീഴുകയും ചെയ്തു.\nലോർഡ്സിൽ നടന്ന രണ്ടാം ടെസ്റ്റിലും ഇതാവർത്തിച്ചു. 107 റൺസിൽ ഓൾഔട്ടായ ഇന്ത്യക്കെതിരെ 131ന് അ‌ഞ്ചു വിക്കറ്റെന്ന നിലയിലായിരുന്നു ഇംഗ്ലീഷ് നിര. എന്നാൽ ബെൻ സ്റ്റോക്ക്സിന് പകരമെത്തിയ ക്രിസ് വോക്ക്സ് ഏഴാമനായിറങ്ങി നേടിയ സെഞ്ച്വറിയും (137*) എട്ടാമനായ സാം കറന്റെ (40) പ്രകടനവും ഇന്ത്യക്ക് തലവേദനയായി. ആദ്യ പകുതിയിൽ നിന്ന് ജോണി ബെയർസ്റ്റോയുടെ 93 റൺസ് കൂടിയായപ്പോൾ ഏഴിന് 397 റൺസെന്ന നിലയിൽ ഇംഗ്ലണ്ട് ഡിക്ലയർ ചെയ്തു. ആദ്യ അ‌ഞ്ചു വിക്കറ്റിന് ശേഷം വെറും രണ്ടു വിക്കറ്റ് മാത്രം നഷ്ടത്തിൽ ഇംഗ്ലണ്ട് കൂട്ടിച്ചേർത്തത് 265 റൺസ്! രണ്ടാം ഇന്നിങ്സിലും തകർന്നടിഞ്ഞ (130ന് ഓൾഔട്ട്) ഇന്ത്യക്കെതിരെ ക്രിക്കറ്റിന്റെ മെക്കയിൽ ആതിഥേയർ 159 റൺസിന്റെ ഇന്നിങ്സ് ജയമാഘോഷിക്കുകയും ചെയ്തു.\nഇംഗ്ലീഷ് ബാറ്റിംഗ് നിര അക്ഷരാർത്ഥത്തിൽ നിശബ്ദരായിപ്പോയ മത്സരമായിരുന്നു നോട്ടിങാമിലേത്. ആദ്യ ഇന്നിങ്സിൽ 108, 53; രണ്ടാമിന്നിങ്സിൽ 231, 86 എന്നിങ്ങനെയായിരുന്നു യഥാക്രമം ഇംഗ്ലണ്ടിന്റെ ആദ്യ അ‌ഞ്ചു വിക്കറ്റുകളിലും അ‌വസാനത്തെ അ‌ഞ്ചു വിക്കറ്റുകളും എടുത്ത റൺസ്. ആദ്യ ഇന്നിങ്സിൽ 320ഉം രണ്ടാം ഇന്നിങ്സിലും 359 റൺസെടുത്ത ഇന്ത്യ 203 റൺസിന്റെ വമ്പൻ വിജയം ആഘോഷിക്കുകയും ചെയ്തു.\nഇംഗ്ലണ്ട് പരമ്പരയുറപ്പിച്ച സതാംപ്ടണിലെ രണ്ടിന്നിങ്സുകളിലും നിർണായകമായത് വാലറ്റത്തിന്റെ ബാറ്റിങ് ആയിരുന്നു. ആദ്യ ഇന്നിങ്സിൽ അ‌ഞ്ചിന് 69 എന്ന നിലയിൽ നിന്ന് 246 റൺസിലേക്കും രണ്ടാം ഇന്നിങ്സിൽ 122 റൺസിൽ നിന്ന് 271 റൺസിലേക്കുമാണ് അ‌വസാന അ‌ഞ്ചു വിക്കറ്റുകളിൽ ഇംഗ്ലണ്ട് പിടിച്ചുകയറിയത്. ആദ്യ ഇന്നിങ്സിൽ 25 റൺസിന്റെ ലീഡ് നേടിയെങ്കിലും രണ്ടാമിന്നിങ്സിൽ ഇംഗ്ലണ്ട് ഉയർത്തിയ 245 റൺസ് വിജയലക്ഷ്യം ഇന്ത്യക്ക് എത്തിപ്പിടിക്കാനായില്ല 184 റൺസിലൊതുങ്ങിയ ടീമിന് ലഭിച്ചത് 60 റൺസിന്റെ തോൽവി.\nപരമ്പരയിലാദ്യമായി ഒരു ഇംഗ്ലീഷ് ഓപ്പണർ അ‌ർധസെഞ്ച്വറി നേടിയ ഇന്നിങ്സായിരുന്നു അ‌ത്. വിടവാങ്ങൽ ടെസ്റ്റ് കളിക്കുന്ന അ‌ലിസ്റ്റർ കുക്കും (71) കീറ്റൺ ജെന്നിങ്സും (23) ചേർന്ന് ആദ്യ വിക്കറ്റിൽ 60 റൺസ് ചേർത്തു. രണ്ടാം വിക്കറ്റിൽ മൊയീൻ അ‌ലിയ്ക്കൊപ്പം (50) കുക്ക് 73 റൺസെടുത്തപ്പോൾ ഇംഗ്ലണ്ട് ഒന്നിന് 133 റൺസെന്ന ശക്തമായ നിലയിലായിരുന്നു. എന്നാൽ, കുക്കിനെയും ക്യാപ്ടൻ ജോ റൂട്ടിനെയും (0) ഒരേ ഓവറിൽ മടക്കി ജസ്പ്രീത് ബുംറ ഇന്ത്യയെ കളിയിലേക്ക് മടക്കിക്കൊണ്ടുവന്നു. തൊട്ടടുത്ത ഓവറിൽ ജോണി ബെയർസ്റ്റോയെ റണ്ണെടുക്കും മുമ്പേ ഇഷാന്ത് ശർമയും മടക്കിയതോടെ ആതിഥേയർ നാലിന് 134 എന്ന നിലയിലായി.\nപിന്നീട് ബെൻ സ്റ്റോക്ക്സിനൊപ്പം (11) മൊയീൻ അ‌ലി രക്ഷാപ്രവർത്തനത്തിന് ശ്രമിച്ചെങ്കിലും രവീന്ദ്ര ജഡേജ വില്ലനായി (5/171). അ‌ധികംവൈകാതെ മൊയീൻ അ‌ലിയെയും മുൻ മത്സരങ്ങളിലെ താരം സാം കുറനെയും (0) ഇഷാന്ത് ശർമ മൂന്ന് പന്തുകളുടെ ഇടവേളയിൽ മടക്കിയതോടെ ബാറ്റിങിന് അ‌നുകൂലമെന്ന് വിലയിരുത്തിയ പിച്ചിൽ ഇന്ത്യക്ക് കൃത്യമായ മേൽക്കൈ ലഭിച്ചെന്ന് ഉറപ്പിച്ചതാണ്. ഏഴു വിക്കറ്റിന് 181 എന്ന നിലയിൽ തകർന്ന ഇംഗ്ലണ്ട് 200 കടക്കുമോ എന്നുപോലും സംശയിച്ച സമയം. ഇത്തവണ ഇംഗ്ലീഷ് വാലറ്റത്തെ ഇന്ത്യ തൂത്തെറിയുമെന്ന് പ്രതീക്ഷിച്ച സമയം. എന്നാൽ, ഇന്ത്യൻ ബൗളിങിന്റെ ആ ദൗർബല്യം കൂടുതൽ പ്രകടമാകാനിരിക്കുന്നതേ ഉണ്ടായിരുന്നുള്ളൂ.\nവാലറ്റത്തെ കൂട്ടുപിടിച്ച് ജോസ് ബട്ട്ലർ (89) ഇംഗ്ലണ്ടിനെ ഒരിക്കൽക്കൂടി മികവിന്റെ തീരത്തെത്തിച്ചു. എട്ടാമനായ ആദിൽ റഷീദിനൊപ്പം (14) 33 റൺസിന്റെ കൂട്ടുകെട്ടുണ്ടാക്കിയ ബട്ട്ലർ, സ്റ്റുവർട്ട് ബ്രോഡിനൊപ്പം (38) അ‌ടുത്ത വിക്കറ്റിൽ 98 റൺസാണ് ചേർത്തത്. 10-ാം വിക്കറ്റിലെ 24 റൺസ് കൂടിയായപ്പോൾ അ‌വസാന മൂന്ന് വിക്കറ്റിൽ മാത്രം 151 റൺസ് കൂട്ടിച്ചേർത്ത് ഇംഗ്ലണ്ട് വാലറ്റം ഇന്ത്യൻ ബൗളർമാരെ ഒരിക്കൽക്കൂടി നോക്കുകുത്തികളാക്കി. പേസർമാർ നന്നായി ബൗൾ ചെയ്തെങ്കിലും അ‌വസാന രണ്ടു വിക്കറ്റുകളും നേടിയത് (ബ്രോഡ്, ബട്ട്ലർ) രവീന്ദ്ര ജഡേജയും.\nവിടവാങ്ങൽ ടെസ്റ്റ് കളിച്ച അ‌ലിസ്റ്റർ കുക്കും (147) ക്യാപ്ടൻ ജോ റൂട്ടും (125) സെഞ്ച്വറി നേടിയ നാലാം ഇന്നിങ്സിൽ ഇംഗ്ലണ്ട് എട്ടിന് 423 എന്ന നിലയിൽ ഡിക്ലയർ ചെയ്യുകയായിരുന്നു. പരമ്പരയിൽ ആദ്യ അ‌ഞ്ചു വിക്കറ്റുകളിലെ ഇംഗ്ലണ്ടിന്റെ ടോപ്പ് സ്കോറും ഈ മത്സരത്തിലായിരുന്നു -355 റൺസ്. എങ്കിലും ഡിക്ലയർ ചെയ്യും മുമ്പ് പിന്നീടുള്ള മൂന്ന് വിക്കറ്റുകളിൽ അ‌വർ 78 റൺസ് കൂടി കൂട്ടിച്ചേർത്തു.\nAlaistarcook Indiainengland indiavsenglandtestseries viratkohili


‘രാഹുല് ഗാന്ധി സ്വത്ത് വാരിക്കൂട്ടിയത് അഴിമതിയിലൂടെ’ : ബിജെപി | BJP|Central Minister Ravisankar Prasad|Rahul Gandhi asset\n‘രാഹുല് ഗാന്ധി സ്വത്ത് വാരിക്കൂട്ടിയത് അഴിമതിയിലൂടെ’ : ബിജെപി\nഭൂമി ഇടപാടുകള്, ആയുധ ഇടപാടുകള്, വിവിധ കരാറുകളിലെ അഴിമതികള് എന്നിവയിലൂടെയാണ് സ്വത്തുണ്ടാക്കിയതെന്നും ബിജെപി\nMar 25, 2019, 10:46 am IST\nന്യൂഡല്‍ഹി: രാഹുല് ഗാന്ധിയുടെ ആസ്തി 10 വർഷത്തിനുള്ളിൽ വര്‍ധിച്ചതിനുള്ള ഉറവിടം വെളിപ്പെടുത്താന് വെല്ലുവിളിയുമായി കേന്ദ്രമന്ത്രി രവിശങ്കര് പ്രസാദ് രംഗത്തെത്തിയതിനു പിന്നാലെ ബിജെപി കൂടുതൽ ആരോപണങ്ങളുമായി രംഗത്ത്. അഴിമതിയിലൂടെ രാഹുല് ഗാന്ധി സ്വത്ത് വാരിക്കൂട്ടിയെന്ന് ബിജെപി. ഭൂമി ഇടപാടുകള്, ആയുധ ഇടപാടുകള്, വിവിധ കരാറുകളിലെ അഴിമതികള് എന്നിവയിലൂടെയാണ് സ്വത്തുണ്ടാക്കിയതെന്നും ബിജെപി ആരോപിച്ചു.2004-ല് 55 ലക്ഷം രൂപയായിരുന്നു രാഹുല് ഗാന്ധിയുടെ ആസ്തി.\nഎന്നാല് വെറുമൊരു എം.പി. ആയ രാഹുല് ഗാന്ധിക്ക് 2014 ആയപ്പോഴേയ്ക്കും ഒന്‍പത് കോടിയുടെ ആസ്തി എങ്ങനെയുണ്ടായി എന്നാണ് ബിജെപിയുടെ ചോദ്യം. ഒരു ജോലിയും ഇല്ലാത്ത രാഹുലിന് എവിടെ നിന്നാണ് ഇത്രയും പണം ലഭിക്കുകയെന്നും ബിജെപി നേതൃത്വം ചോദിക്കുന്നു. രാഹുല് എവിടെ നിന്ന് നാമ നിര്‍ദ്ദേശ പത്രിക നല്‍കിയാലും സ്വത്ത് വിവരങ്ങള് ബിജെപി സൂക്ഷ്മമായി പരിശോധിക്കുമെന്നും നേതൃത്വം അറിയിച്ചു. നിലവില് സാമ്പത്തിക തട്ടിപ്പ് കേസില് എന്‍ഫോഴ്സ്മെന്റ് ഡിറക്ടറേറ്റിന്റെ അന്വേഷണം നേരിടുകയാണ് രാഹുലിന്റെ സഹോദരി പ്രിയങ്ക ഗാന്ധിയുടെ ഭര്‍ത്താവ് റോബര്‍ട്ട് വദ്ര.\nഇതിനെതിരെ അന്വേഷണം നടന്നുകൊണ്ടിരിക്കുന്വോഴാണ് രാഹുലിനെതിരെ ആരോപണം ഉയരുന്നത്.പാര്‍ലമെന്റിലെ ഒരു എം.പി.ക്ക് ലഭിക്കുന്ന ശമ്പളമല്ലാതെ രാഹുല്‍ഗാന്ധിക്ക് മറ്റ് വരുമാനമാര്‍ഗങ്ങളൊന്നുമില്ല. 2004 ലെ തിരഞ്ഞെടുപ്പിന് സമര്‍പ്പിച്ച സത്യവാങ്മൂലത്തില് രേഖപ്പെടുത്തിയിരിക്കുന്ന അദ്ദേഹത്തിന്റെ ആസ്തി 55,38,123 രൂപയാണ്. പിന്നീട് 2009 ല് ഇത് രണ്ട് കോടിയും 2014 ല് ഇത് ഒന്‍പത് കോടിയുമായി. 55 ലക്ഷത്തില് നിന്ന് എങ്ങനെയാണ് താങ്കളുടെ ആസ്തി ഒന്‍പത് കോടിയായത് എന്ന് ഞങ്ങള്‍ക്ക് അറിയണമെന്നുണ്ട്.’- രവിശങ്കര് പ്രസാദ് പറഞ്ഞു.\nBJP Central Minister Ravisankar Prasad Rahul Gandhi asset\nവയനാട്ടില് രാഹുല് മത്സരിക്കുന്നതിനെ വിമര്‍ശിച്ച് കോടിയേരി\nവെസ്റ്റ് നൈല് വൈറസ്; ആദ്യ പരിശോധനാ ഫലം ഇന്ന്\nറൈഡർമാർ കശ്‍മീരിലെ ‘വികസന’ വിവരങ്ങൾ വീഡിയോ ആക്കുന്നുവെന്ന് സന്ദീപ് വാര്യർ, അവരെല്ലാം ബിജെപിക്കാർ ആണെന്ന് ഷമ മുഹമ്മദ്


Purakkayam St. Joseph – Eparchy of Kanjirapally\nKanayankavayal – 685 532\n04869 – 288075\nVicar: Rev. Fr. Dominic Karikkattil\nCell: 996 137 7070, 944 728 5595\nക്രൈസ്തവ കുടുംബങ്ങള് 1938 മുതലാണ് കരിമ്പനാല് കുടുംബക്കാരുടെ സ്ഥലം വാങ്ങി പുറക്കയത്തു താമസമാരംഭിച്ചത്. പേഴത്തുംമൂട്ടില്, നൂറോമ്മാക്കല്, കുത്തുകല്ലുങ്കല്, കാലാപ്പറമ്പില്, തെരുവംകുന്നേല്, പൂതക്കുഴി, കൊടിത്തോട്ടത്തില് തുടങ്ങിയ കുടുംബങ്ങളാണ് ആദ്യകാലത്തു കുടിയേറിയത്. വന്യമൃഗങ്ങളെ പേടിച്ച് ഏറുമാടങ്ങളിലാണ് ഇവര് താമസിച്ചിരുന്നത്. 1946 മുതല് കൂടുതല് കുടുംബങ്ങള് താമസം തുടങ്ങി. പെരുവന്താനം ഇടവകയിലായിരുന്നു ഇവര് ആത്മീയാവശ്യങ്ങള് നിറവേറ്റിയിരുന്നത്. കണയങ്കവയലില് 1946 ല് കുരിശുപള്ളി സ്ഥാപിച്ചതോടെ ആത്മീയാവശ്യങ്ങള് അവിടെയെത്തി നിര്‍വഹിച്ചു പോന്നു.\nപുറക്കയത്തു സ്കൂള് ലഭിക്കുമെന്ന പ്രതീക്ഷയോടെ 1956 ല് നൂറോമ്മാക്കല് ശ്രീ കുഞ്ഞൂഞ്ഞിന്‍റെ നേതൃത്വത്തില് ഒരു കെട്ടിടം പണിതെങ്കിലും അതു യാഥാര്‍ഥ്യമായില്ല. പ്രസ്തുത സ്കൂള്‍ക്കെട്ടിടം 1961 മാര്‍ച്ച് 19 നു വി.യൗസേപ്പിന്‍റെ നാമത്തിലുള്ള കുരിശുപള്ളിയാക്കി. അന്നുതന്നെ കണയങ്കവയല്‍പള്ളി വികാരി പുല്ലുകാട്ട് ബ. എബ്രാഹമച്ചന് ഇവിടെ ആദ്യമായി ദിവ്യബലിയര്‍പ്പിച്ചു. തുടര്‍ന്നു മാസത്തിലൊരിക്കല് ഇവിടെ ബലിയര്‍പ്പിച്ചിരുന്നു. 1962 ല് കണയങ്കവയല് വികാരി ആര്യമണ്ണില് ബ. തോമസച്ചന്‍റെ സേവനകാലം മുതല് മാസത്തില് രണ്ടു തവണ ഇവിടെ ദിവ്യബലിയര്‍പ്പിക്കപ്പെട്ടുപോന്നു. 1991 ഫെബ്രുവരി 17 ന് പുറക്കയം ഇടവകയായി ഉയര്‍ത്തപ്പെട്ടു. കണയങ്കവയല് പള്ളി വികാരി പനച്ചിക്കല് ബ. സെബാസ്റ്റ്യനച്ചന് പ്രഥമ വികാരിയായി നിയമിതനായി. തുടര്‍ന്നു 1997 വരെ കണയങ്കവയല് വികാരി മുണ്ടാട്ട് ബ. തോമസച്ചന് പുറക്കയം പള്ളിയുടെ ചാര്‍ജു വഹിച്ചു. 1997 ല് യാത്രാസൗകര്യം പരിഗണിച്ച് ചെറുവള്ളിക്കുളം പള്ളിവികാരിയെ ഈ പള്ളിയുടെ ചുമതല ഏല്‍പ്പിച്ചു. ഇതുവരെ പള്ളിമുറി പണികഴിപ്പിക്കുവാന് സാധിച്ചിട്ടില്ല.\n1991 ഫെബ്രുവരി 24 നു പ്രഥമ പൊതുയോഗം കൂടി. ആദ്യകൈക്കാരന്മാരായി ശ്രീ ജോസഫ് തട്ടാംപറമ്പില്, ശ്രീ തോമസ് തെക്കയില് എന്നിവരും കണക്കനായി ശ്രീ സെബാസ്റ്റ്യന് കുത്തുകല്ലുങ്കലും തെരഞ്ഞെടുക്കപ്പെട്ടു. സിമിത്തേരി\nപീലിയാനിക്കല് ബ. തോമസച്ചന്‍റെ നേതൃത്വത്തില് 1989-90 ല് സിമിത്തേരി നിര്‍മിച്ചു. 1990 ഡിസംബറില് മാര് മാത്യു വട്ടക്കുഴി അതു വെഞ്ചരിച്ചു.\nസെബാസ്റ്റ്യന് പനച്ചിക്കല് (1991-93), തോമസ് മുണ്ടാട്ട് (1993-97), സെബാസ്റ്റ്യന് പെരുനിലം (1997- ).\nജനപങ്കാളിത്തത്തോടെ 1952 ല് നഴ്സറി സ്കൂള് ആരംഭിച്ചു. പ്രൈമറി സ്കൂള് ലഭിക്കുമെന്ന പ്രതീക്ഷയോടെ കെട്ടിടം പണിതെങ്കിലും ലഭിക്കാതെ വന്നപ്പോള് നാലാം ക്ലാസ്സുവരെ പഠിപ്പിക്കുന്നതിനായി മുണ്ടക്കയം സ്വദേശി ആനിത്തോട്ടത്തില് ശ്രീ തൊമ്മിസ്സാറിനെ ചുമതലപ്പെടുത്തി. 1977 ല് ജനപങ്കാളിത്തത്തോടെ പുറക്കയത്തിന്‍റെ മധ്യഭാഗം വരെയും 1995 ല് കിഴക്കേ അതിര്‍ത്തിവരെയും റോഡു നിര്‍മിച്ചു ഗതാഗതസൗകര്യമുണ്ടാക്കി.\nകരിമ്പനാല് ശ്രീ ഇട്ടിയവിരാ തൊമ്മന് 1958 ല് പുറക്കയം സ്കൂളിനുവേണ്ടി കണയങ്കവയല് പള്ളിക്കു ദാനം നല്‍കിയ രണ്ട് ഏക്കര് സ്ഥലം 1994 ല് ഇടവകയ്ക്കു കിട്ടി. 1980 ല് 48 സെന്‍റും 1991 ല് രണ്ട് ഏക്കര് 70 സെന്‍റും സ്ഥലം വാങ്ങി.\nനാലു കുടുംബക്കൂട്ടായ്മകളും 43 കുടുംബങ്ങളിലായി 253 കത്തോലിക്കരുമുണ്ട്. രണ്ടു ഹൈന്ദവ കുടുംബങ്ങളും ഇടവകപരിധിയിലുണ്ട്. ഇടവകയില്‍നിന്ന് ആറു സന്യാസിനികള് ശുശ്രൂഷ ചെയ്യുന്നു. സെന്‍റ് വിന്‍സന്‍റ് ഡി പോള് സഖ്യം വിവിധ ശുശ്രൂഷകള് ചെയ്തു വരുന്നു.\nപുറക്കയം തീരെ ചെറിയൊരു ഉള്‍നാടന് ഗ്രാമമാണ്. വന്‍മലകളുടെയും റിസര്‍വ് വനത്തിന്‍റെയും മധ്യത്തില് ഒതുങ്ങിക്കഴിയുന്നു ജനങ്ങള്. ചെറുവള്ളിക്കുളം കൂടി മുറിഞ്ഞപുഴയെത്തുന്ന അഞ്ചര കിലോമീറ്റര് കഷ്ടിച്ചു ഗതാഗതയോഗ്യമായ റോഡാണ് ഏകബാഹ്യലോകബന്ധി. എങ്കിലും അടുത്ത പ്രദേശങ്ങളില് ഏറ്റവും ഫലപുഷ്ടിയുള്ള മണ്ണ് ഇവിടുത്തേതാണ്. കൃഷി ആദായകരമല്ലാതെ വന്നാല് സത്യസന്ധമായ മറ്റൊരു ഉപജീവനമാര്‍ഗം ഇവിടുത്തുകാര്‍ക്ക് ഇല്ലാതെയാകും.


പഴയ ''നികൃഷ്ട ജീവി'' ഇന്ന് പുണ്യാളന് ,താമരശേരിയില് സഭയുടെ നിലപാടറിഞ്ഞ് സ്ഥാനാര്‍ത്ഥിയെ നിര്‍ത്താന് സിപിഐഎം. | Daily Indian Herald\nMarch 6, 2016 10:31 am By : Indian Herald Staff\nകോഴിക്കോട്:നികൃഷ്ടജീവി പുണ്ണ്യാളനാകുന്ന കാലം,അതാണ് തിരഞ്ഞെടുപ്പ് കാലം.\nതിരുവമ്പാടി സീറ്റിനെ ചൊല്ലി യുഡിഎഫില് തുടക്കത്തില് തന്നെ ആശയക്കുഴപ്പങ്ങള് ഉണ്ടായിരുന്നു. കോഴിക്കോട് വിജയിക്കുന്ന സീറ്റെന്ന നിലയില് കോണ്‍ഗ്രസിന് വേണമെന്ന് ആവശ്യപ്പെട്ട ഡിസിസി പ്രസിഡന്റിനെ കെപിസിസി പ്രസിഡന്റ് വിമര്‍ശിക്കുകയുണ്ടായി. ഇപ്പോള് വീണ്ടും ലീഗ് സ്ഥാനാര്‍ത്ഥിയെ മണ്ഡലത്തില് പ്രഖ്യാപിച്ചതോടെ എതിര്‍പ്പുമായി താമരശ്ശേരി രൂപതയും രംഗത്തുവന്നു. ഇതോടെ ഉടലെടുത്ത ആശയക്കുഴപ്പം മുതലെടുക്കാന് സിപിഐ(എം) ശ്രമം തുടങ്ങി.\nതിരുവമ്പാടി മണ്ഡലം കോണ്‍ഗ്രസിന് കൈമാറണമെന്ന താമരശേരി രൂപതയുടെ ആവശ്യം മുസ്ലിംലീഗ് തള്ളിയിട്ടുണ്ട്. യുഡിഎഫ് ധാരണ പ്രകാരമാണ് തിരുവമ്പാടിയില് ലീഗ് സീറ്റ് പ്രഖ്യാപിച്ചതെന്നും ഇനി വിട്ടു നല്‍കാനാകില്ലെന്നും പാര്‍ട്ടി സംസ്ഥാന ജനറല് സെക്രട്ടറി കെപിഎ മജീദ് പറഞ്ഞയുകയുണ്ടായി. സീറ്റ് കോണ്‍ഗ്രസിന് കൈമാറാമെന്ന ധാരണയെക്കുറിച്ച് അറിയില്ലെന്നും അദ്ദേഹം പറഞ്ഞു.\nതിരുവമ്പാടി സീറ്റ് കോണ്‍ഗ്രസ് ഏറ്റെടുത്ത് തങ്ങള്‍ക്ക് താല്‍പ്പര്യമുള്ളയാളെ സ്ഥാനാര്‍ത്ഥിയാക്കണമെന്ന് മുഖ്യമന്ത്രിയുമായി നടത്തിയ കൂടിക്കാഴ്ചയില് താമരശേരി രൂപത ആവശ്യപ്പെട്ടിരുന്നു. തിരുവമ്പാടി സീറ്റ് വിട്ടു നല്‍കാമെന്ന് കഴിഞ്ഞ നിയമസഭാ തെരഞ്ഞെടുപ്പ് സമയത്ത് ധാരണ ഉണ്ടായിരുന്നെന്ന രൂപതയുടെ അവകാശവാദവും മജീദ് തള്ളി. ഇതോടെ തിരുവമ്പാടിയില് ലീഗ് സ്ഥാനാര്‍ത്ഥിയോട് കത്തോലിക്കാ സഭയ്ക്ക് അനുകൂല നിലപാടായിരിക്കില്ലെന്ന കാര്യം ഉറപ്പായിട്ടുണ്ട്. ഈ അവസരം മുതലെടുക്കാനാണ് സിപിഐ(എം) നീക്കം.\nഇതിന് വേണ്ടി ഇടുക്കി മോഡലില് സഭയ്ക്ക് കൂടി പ്രിയങ്കരനായ സ്ഥാനാര്‍ത്ഥിയെ നിര്‍ത്താനാണ് സിപിഐ(എം) ഒരുങ്ങുന്നത്. ഇതിനുള്ള ചര്‍ച്ചകളും സജീവമായി നടക്കുന്നുണ്ട്. പിണറായി വിജയന്റെ നികൃഷ്ട ജീവി പ്രയോഗമൊക്കെ മറക്കാനാണ് തല്‍ക്കാലം പാര്‍ട്ടി ഒരുങ്ങുന്നത്. താമരശ്ശേരി മുന് രൂപത ബിഷപ്പ് മാര് പോള് ചിറ്റിലപ്പള്ളിയായിരുന്ന വേളയിലാണ് ഈ വിവം ഉണ്ടാകുന്നത്. 2007 ല് ഇടത് സര്‍ക്കാറിന്റെക വിദ്യാഭ്യാസ നയങ്ങള്‍ക്കെതിരേ താമരശ്ശേരി രൂപത സംഘടിപ്പിച്ച പൊതു സമ്മേളനത്തില് ബിഷപ്പ് മാര് പോള് ചിറ്റിലപ്പള്ളി നടത്തിയ പ്രസംഗത്തോടെയായിരുന്നു വിവാദങ്ങളുടെ തുടക്കം. മത്തായി ചാക്കോ എംഎ!ല്‍എ മരിക്കുന്നതിന് മുമ്പ് സഭാ വിശ്വാസ പ്രകാരം ആശുപത്രിയില് വച്ച് രോഗീലേപനം നടത്തിയിരുന്നുവെന്നായിരുന്നു ബിഷപ്പ് പോള് ചിറ്റിലപ്പള്ളിയുടെ വെളിപ്പെടുത്തല്. സഭാ നിയമങ്ങള് അനുസരിച്ച് സംസ്‌കാരം നടത്താന് ഇത് മതിയെന്നും ചിറ്റിലപ്പള്ളി പ്രസംഗിച്ചു.\nസംസ്‌കാര ചടങ്ങ് സിപിഐഎം ഏറ്റെടുത്ത് നടത്തിയതിനേയും വിമര്‍ശിച്ചിരുന്നു. ഇതിനെതിരേ പിണറായി വിജയന് രംഗത്ത് എത്തുകയും ചിറ്റിലപ്പള്ളിയ്‌ക്കെതിരേ നികൃഷ്ട ജീവി പരാമര്‍ശം നടത്തുകയുമായിരുന്നു. എന്നാല് പിന്നീട് പിണറായിയുടെ ഈ പ്രയോഗത്തിന് മാപ്പ് നല്‍കുന്നതായാണ് ചിറ്റിലപ്പള്ളി തന്റെ ആത്മകഥയില് വ്യക്തമാക്കിയിരുന്നു. ഇതിന് ശേഷം താമരശ്ശേരി രൂപതയുമായി പിണറായി നല്ല ബന്ധവും കാത്തു സൂക്ഷിച്ചിരുന്നു. ഈ സാഹചര്യത്തില് തിരുവമ്പാടിയില് പാര്‍ട്ടിക്ക് കൂടി സ്വീകാര്യനായ സ്ഥാനാര്‍ത്ഥിയെ രംഗത്തിറക്കാനാണ് പാര്‍ട്ടിയുടെ നീക്കം.\nതിരുവമ്പാടിയില് ലീഗ് സ്ഥാനാര്‍ത്ഥി സ്വീകാര്യനല്ലെന്ന് കാണിച്ച് താമരശേരി രൂപതാ വക്താവ് ഫാ. എബ്രഹാം കാവില്‍പുരയിടവുമായി മുഖ്യമന്ത്രി ഉമ്മന് ചാണ്ടി കൂടിക്കാഴ്ച നടത്തിയിരുന്നു. കെപിസിസി അധ്യക്ഷന് വി എം സുധീരന്, ആഭ്യന്തര മന്ത്രി രമേശ് ചെന്നിത്തല എന്നിവരുമായും രൂപതാ വക്താവും മലയോര വികസന സമിതി നേതാക്കളും വിഷയം ചര്‍ച്ച ചെയ്തു. തിരുവമ്പാടി സീറ്റില് മുസ് ലിം ലീഗ് സ്ഥാനാര്‍ത്ഥി വേണ്ടെന്നാണ് സഭാ നേതൃത്വത്തിന്റെ നിലപാട്. മലയോര ജനതയുടെ വികാരങ്ങള് ഉള്‍ക്കൊള്ളുന്നയാളെ സ്ഥാനാര്‍ത്ഥിയാക്കണം എന്നതാണ് സഭ പറയുന്നത്.\nതിരുവമ്പാടി മണ്ഡലത്തില് സിറ്റിങ് എംഎ!ല്‍എ സി. മോയിന്‍കുട്ടിയെ മാറ്റി വി എം ഉമ്മറിനെയാണ് മുസ് ലിം ലീഗ് ഉന്നതാധികാരി സമിതി വ്യാഴാഴ്ച സ്ഥാനാര്‍ത്ഥിയായി പ്രഖ്യാപിച്ചത്. കൊടുവള്ളി മണ്ഡലത്തിലെ സിറ്റിങ് എംഎ!ല്‍എയാണ് വി എം ഉമ്മര്. ഇത്തവണ മോയിന്‍കുട്ടിക്ക് ലീഗ് സീറ്റ് നല്‍കിയിട്ടില്ല.\nTags: bishop, cpim, election 2016, pinarayi vijayan, support, thamarassery roopatha, താമരശ്ശേരി രൂപത, തിരുവമ്പാടി, നികൃഷ്ട ജീവി, സിപിഐഎം


കുളു മണാലി ദേശീയപാതയില് അപകടം; മലയാളി യുവതിയടക്കം രണ്ടു പേര് മരിച്ചു :: Janmabhumi Daily\nFriday 23 October 2015 12:53 pm IST\nന്യൂദല്‍ഹി: കുളു മണാലി ദേശീയപാതയിലുണ്ടായ വാഹനാപകടത്തില് മലായാളി യുവതി ഉള്‍പ്പെടെ രണ്ടുപേര് മരിച്ചു. ദല്‍ഹി ആര്‍എംഎല് ആശുപത്രിയില് നഴ്‌സ് ആയ കോട്ടയം നീര്‍പ്പാടം സ്വദേശി മായയാണ് മരിച്ചത്. കുളു മണാലിയിലേക്കു വിനോദയാത്രയ്ക്കു പോകുകയായിരുന്ന സംഘത്തിന്റെ വാഹനം പുലര്‍ച്ചെ രണ്ടിന് അപകടത്തില്‍പ്പെടുകയായിരുന്നു. പരുക്കേറ്റ അഞ്ച് പേരെ ആശുപത്രിയില് പ്രവേശിപ്പിച്ചു.\nദേശീയപാതയില് വാഹനാപകടം: ബൈക്ക് യാത്രികരായ രണ്ടു യുവാക്കള് മരിച്ചു


കാരാഗൃഹത്തിലെ സ്‌നേഹത്തണല് • Suprabhaatham\nOctober 21, 2018 | 4:36 am IST\n211-ാം ലക്കത്തില് ഒരു മാതാവ് തന്റെ മാനസികവിഭ്രാന്തിയുള്ള മകനെ സ്‌നേഹിക്കുന്ന രംഗം ആരെയും ചിന്തിപ്പിക്കുകയും മനസിളക്കുകയും ചെയ്യുന്നതാണ്. കുഞ്ഞുപ്രായത്തില് മരിച്ച പിതാവ് വിട്ടുപോയത് ഒരു വയസുള്ള വിനോദിനെയാണ്. വിനോദ് അഞ്ചാം ക്ലാസില് പഠിക്കുമ്പോഴാണ് ഈ മാനസികരോഗം വിനോദിനെ പിടിമുറുക്കുന്നത്. പക്ഷെ, ആ മാതാവ് ആ കുട്ടിയെ കുറ്റിക്കാട്ടിലേക്ക് ഒഴിവാക്കിയില്ല. മറിച്ച് മകനുവേണ്ടി സ്വന്തമായൊരു വീടുണ്ടാക്കുകയും അവിടെ ഒരു സ്‌നേഹത്തടവറ നിര്‍മിക്കുകയും ചെയ്തു.\nഒരമ്മ സ്വന്തം മക്കള്‍ക്കു വേണ്ടി എത്രമാത്രം മാനസികവും ശാരീരികവുമായ ത്യാഗം ചെയ്യുമെന്നതിന്റെ ഏറ്റവും വലിയ മറുപടിയാണ് ഗോമതിയുടെയും വിനോദിന്റെയും സംഭവത്തിലൂടെ നാം കാണുന്നത്. ഇതുപോലെ തിരിച്ചു മാതാപിതാക്കളെ സ്‌നേഹിക്കാന് മക്കള്‍ക്കും മാനസിക വളര്‍ച്ചയെത്തേണ്ടതുണ്ട്.


'പിതാവ് മരിച്ചിട്ട് ഒരു നോക്ക് കാണാനായില്ല'; മൈതാനത്ത് കണ്ണുനിറഞ്ഞ പ്രകടനം പുറത്തെടുത്ത ഇന്ത്യയുടെ സിറാജ് | Reporter Live\nBy : റിപ്പോർട്ടർ നെറ്റ്‌വർക്ക് January 21, 2021 12:03 pm2minutes Read\nഐപിഎല്ലിലേക്ക് അവസരം ലഭിച്ചില്ലായിരുന്നെങ്കില് നമുക്ക് നഷ്ടപ്പെട്ടു പോയേക്കാമായിരുന്നു അപൂര്‍വ്വ പ്രതിഭയാണ് മുഹമ്മദ് സിറാജ്. പര്യടനത്തിനായി ആസ്‌ട്രേലിയയിലെത്തി ഒരാഴ്ച്ച പിന്നീടുമ്പോള് സിറാജിന്റെ പിതാവ് മരണപ്പെട്ടിരുന്നു. കോവിഡ് മാനദണ്ഡങ്ങളും മറ്റു നിയമപ്രശ്‌നങ്ങളും കാരണം പിതാവിനെ അവസാനമായി ഒരു നോക്ക് കാണാന് പോലും താരത്തിന് കഴിഞ്ഞില്ല. ആഭ്യന്തര ക്രിക്കറ്റില് നിന്നും ഇന്ത്യന് ടീമിലേക്ക് തെരഞ്ഞെടുക്കപ്പെട്ട സിറാജിന് ലഭിച്ച സുവര്‍ണാവസരം കൂടിയായിയിരുന്നു ആസ്‌ട്രേലിയന് പര്യടനം.\nരഞ്ജി ട്രോഫിയിലെയും ഐപിഎല്ലിലെയും മിന്നും പ്രകടനത്തിനൊടുവില് ലഭിച്ച അവസരത്തില് താരം കഴിവ് തെളിയിക്കുകയും ചെയ്തു. ബ്രിസ്‌ബേനിലെ ചരിത്ര വിജയത്തില് അഞ്ച് വിക്കറ്റ് നേടി നിര്‍ണായക സാന്നിദ്ധ്യമായി മാറാനും ഹൈദരബാദുകാരന് കഴിഞ്ഞു. നാലാം ടെസ്റ്റിലെ രണ്ട് ഇന്നിംഗ്‌സുകളിലായി ആറ് വിക്കറ്റാണ് സിറാജ് സ്വന്തമാക്കിയത്. രണ്ടാമത്തെ ഇന്നിംഗ്സില് കരിയറിലെ ആദ്യ അഞ്ച് വിക്കറ്റ് നേട്ടവും.\nസിറാജ് നേടിയ വിക്കറ്റുകളില് ഏറ്റവും മികച്ചത് സ്റ്റീവ് സ്മിത്തിന്റതായിരുന്നു. നെഞ്ചിന് നേരെ കുത്തിയുയര്‍ന്ന പന്ത് കളിക്കാന് ശ്രമിക്കുന്നതിനിടെ സ്മിത്ത് സ്ലിപ്പില് രഹാനെയ്ക്ക് ക്യാച്ച് നല്‍കുകയായിരുന്നു. അതേ ഓവറില് വെയ്ഡിനെയും സിറാജ് ഋഷഭ് പന്തിന്റെ കൈകളിലെത്തിച്ചു. ബാറ്റ്‌സ്മാന്‍മാരുടെ ശരീരത്തെ ലക്ഷ്യമാക്കി യുവതാരം എറിഞ്ഞ മിക്ക പന്തുകളും കളിക്കാന് ഓസീസ് താരങ്ങള്‍ക്ക് കഴിഞ്ഞില്ല. ഓസീസ് നായകന് ടിം പെയ്‌നും സ്മിത്തിന് സമാനമായി ക്രീസില് വിയര്‍ത്തു. പ്രതിഭ വെളിപ്പെടുത്തുന്ന പന്തുകളായിരുന്നു സിറാജ് എറിഞ്ഞവയെല്ലാം.\nഹൈദരാബാദിലെ ഒരു സാധാരണ കുടുംബത്തിലാണ് സിറാജ് ജനിക്കുന്നത്. പിതാവ് മുഹമ്മദ് ഗൗസ് ഓട്ടോറിക്ഷാ ഓടിച്ചാണ് കുടുംബം പുലര്‍ത്തിയിരുന്നത്. ആദ്യകാലങ്ങളില് പിതാവ് വലിയ സാമ്പത്തിക ബുദ്ധിമുട്ടുകള് അനുഭവിച്ചിരുന്നുവെന്ന് സിറാജ് പറയുന്നു. ഏകദേശം 2.3 കോടി രൂപയ്ക്ക് കഴിഞ്ഞ സീസണില് റോയല് ചലഞ്ചേഴ്‌സ് സിറാജിനെ വാങ്ങുന്നത്.\nഎന്റെ മകന് രാജ്യത്തിന്റെ അഭിമാനമായി മാറുമെന്ന് എനിക്കുറപ്പാണെന്ന് അദ്ദേഹം എപ്പോഴും പറയുമായിരുന്നു. എന്റെ കഴിവിന്റെ പരമാവധി ആ വാക്കുകള് സത്യമാക്കാന് ഞാന് ശ്രമിക്കും.


മോഹന് രാജ് കീരിക്കാടന് ജോസായ കഥ\n04 Aug, 2019 at 06:30 AM\nമലയാളികള് ഇന്നും ഏറെ അഭിമാനത്തോടെ എടുത്തു പറയുന്ന ചിത്രമാണ് കിരീടം. ലോഹിതദാസ്- സിബി മലയില് കൂട്ടുകെട്ടിലൊരുങ്ങിയ ചിത്രത്തിലെ കേന്ദ്ര കഥാപാത്രങ്ങളായ സേതുവിനേയും കീരിക്കാടന് ജോസിനേയും പ്രേക്ഷകര് അത്ര പെട്ടൊന്ന് മറക്കാന് വഴിയില്ല. മോഹന്‍ലാലിന്‍റെ കരിയറിലെ മികച്ച കഥാപാത്രങ്ങളിലൊന്നാണ് സേതുമാധവന്.\nനായകനൊപ്പം തന്നെ കീരിക്കാടന് ജേസിന്‍റെ വില്ലന് കഥാപാത്രവും പ്രേക്ഷകരെ അമ്പരപ്പിച്ച് കളഞ്ഞു. കിരീടത്തിന്‍റെ പിറവിയ്ക്ക് പിന്നില് പ്രേക്ഷര് അറിയാത്ത ഒട്ടനവധി കഥകളുണ്ടെന്നാണ് ചിത്രത്തിന്‍റെ ചിത്രത്തിന്‍റെ നിര്‍മ്മാതാക്കളില് ഒരാള് കൂടിയായ ദിനേശ് പണിക്കര് പറയുന്നത്. ചിത്രത്തിലെ വില്ലന്‍റെ പിറവിയെക്കുറിച്ചും ദിനേശ് പറയുന്നതിങ്ങനെ.\nചിത്രത്തിന്‍റെ തിരക്കഥ അടക്കമുള്ള എല്ലാ കാര്യങ്ങളും പൂര്‍ത്തിയായി കഴിഞ്ഞ സമയമാണ്. ഞങ്ങള് അതുമായി ലാലിനെ കാണാന് ചെന്നു. രണ്ട് രണ്ടര മണിക്കൂര് നേരത്തോളം അദ്ദേഹം കഥ കേട്ടു. എല്ലാം കേട്ടിട്ട് ലാലിന്റെ മുഖത്ത് ഒരു ഭാവദേദവും ഉണ്ടായില്ല. ഇനി തിരക്കഥ ഇഷ്ടമാകാത്തതു കൊണ്ടാണോ എന്ന് ഞങ്ങള് വിചാരിച്ചു. പക്ഷേ എല്ലാം കഴിഞ്ഞപ്പോള് ഒരു ദീര്‍ഘ നിശ്വാസത്തോടെ അദ്ദേഹം ചോദിച്ചു. ആ വില്ലന് വേഷം ആരാ ചെയ്യുന്നത്?\nഞങ്ങള് ഉറപ്പിച്ച് വെച്ചിരുന്നത് പ്രദീപ് ശക്തി എന്ന തെലുങ്ക് നടനെയായിരുന്നു. അദ്ദേഹത്തിന് അഡ്വാന്‍സും കൊടുത്തിരുന്നു. എന്നാല് ചിത്രത്തിന്റെ ഷൂട്ടിംഗ് തുടങ്ങുന്നതിന് രണ്ട് ദിവസം മാത്രം ശേഷിക്കെ പ്രദീപ് ശക്തിയെക്കുറിച്ച് ഒരു വിവരവുമില്ല. പിന്നീട് വില്ലന് ആര് എന്ന ആലോചനയില്, കലാധരന് എന്ന ഒരു അസോസിയേറ്റാണ് എന്‍ഫോഴ്സിമെന്‍റില് ജോലിയുള്ള തന്‍റെ ഒരു സുഹൃത്തിനെ കുറിച്ച് പറയുന്നത്. അയാള് വന്നു.


കോഴിക്കോട് കീം പരീക്ഷ എഴുതിയ വിദ്യാർത്ഥിനിക്ക് കൊവിഡ് - Pathram Online\nകോഴിക്കോട് കീം പരീക്ഷ എഴുതിയ വിദ്യാർത്ഥിനിക്ക് കൊവിഡ്\nകോഴിക്കോട് ജില്ലയിൽ കീം പരീക്ഷ എഴുതിയ വിദ്യാർത്ഥിനിക്ക് കൊവിഡ്. മണിയൂർ സ്വദേശിനിയായ വിദ്യാർത്ഥിനിക്കാണ് കൊവിഡ് സ്ഥിരീകരിച്ചത്. മലബാർ ക്രിസ്ത്യൻ കോളജ് സെന്ററിലാണ് വിദ്യാർത്ഥിനി പരീക്ഷ എഴുതിയത്. ഈ സെന്ററിൽ പരീക്ഷ എഴുതിയ മറ്റൊരു കുട്ടിക്ക് നേരത്തെ കൊവിഡ് സ്ഥിരീകരിച്ചിരുന്നു.\nഅതിനിടെ മുക്കം സിഐ ഉൾപ്പെടെ അഞ്ച് പൊലീസുകാർ നിരീക്ഷണത്തിൽ. മുക്കത്ത് വയോധികയെ പീഡിപ്പിച്ച് സ്വർണ്ണം കവർന്ന കേസിലെ പ്രതി മോഷ്ടിച്ച സ്വർണം വിറ്റ കൊടുവള്ളിയിലിലെ ജ്വല്ലറി ജീവനകാരന് കൊവിഡ് സ്ഥിരീകരിച്ച സാഹചര്യത്തിലാണ് പൊലീസുകാർ നിരീക്ഷണത്തിലായത്. കേസുമായി ബന്ധപ്പെട്ട് പൊലീസ് ഉദ്യോഗസ്ഥർ ജ്വല്ലറിയിൽ എത്തിയിരുന്നു. ജ്വല്ലറി ജീവനക്കാരന് കഴിഞ്ഞ ദിവസമാണ് കൊവിഡ് സ്ഥിരീകരിച്ചത്.\nഅതേസമയം, വയനാട് തവിഞ്ഞാലിൽ 24 പേർക്ക് കൂടി കൊവിഡ് സ്ഥിരീകരിച്ചു. ഇന്നലെ നടന്ന ആന്റിജൻ ടെസ്റ്റിലാണ് ഫലം പോസിറ്റീവായത്. തവിഞ്ഞാലിൽ രോഗബാധിതരുടെ എണ്ണം ഉയരാൻ സാധ്യതയുണ്ട്.\nമോദിയുടേയും അമിത് ഷായുടേയും യുദ്ധം സി.പി.എം കാണാന് ഇരിക്കുന്നതേയുള്ളൂ…; കേരളത്തില് നടക്കാന് പോകുന്നത് ബി.ജെ.പി-...


സോഷ്യല് മീഡിയയില് വൈറലായ 'വൈറ്റ് ഹൗസ് '\nFeb 6, 2021, 09:56 am IST\nസിനിമ സീരിയല് താരങ്ങളുടെ വിശേഷങ്ങള് നിരവധി സോഷ്യല് മീഡിയയില് വൈറല് ആകാറുണ്ട്. എന്നാല് അതില് നിന്നും ഏറെ വ്യത്യസ്തമായിരിക്കുകയാണ് റോണ്‍സണ് നീരജ താരദമ്പതികളുടെ വൈറ്റ് ഹൗസും അതിന്റെ വൈറ്റ് ഇന്റീരിയലും. കൊച്ചി ചോറ്റാനിക്കരയിലുളള ‘വിന്‍സന്‍സ്’ എന്ന പേരിലുളള വൈറ്റ് ഹൗസാണ് ഇപ്പോള് സോഷ്യല് മീഡിയയില് ചര്‍ച്ചയായി വൈറലായി കൊണ്ടിരിക്കുകയാണ്. വെള്ളനിറം സമാധാനത്തിന്റെ പ്രതീകമായാണ് കാണുന്നത്. അതുകൊണ്ടു തന്നെ ഈ വീടും സമാധാന അന്തരീക്ഷം നല്‍കുന്നു എന്നാണ് താരങ്ങള് പറയുന്നത്. വീട് മുഴുവന് വെള്ള നിറത്താല് നിറഞ്ഞു നില്‍ക്കുകയാണ്.\nവീടിനുള്ളിലെ ഫര്‍ണിച്ചറുകളും, പാത്രങ്ങളും, കര്‍ട്ടനും, ബാത്ത്‌റൂം ക്ലീനിങ് ബ്രഷും തുടങ്ങി എല്ലാം വെളളയാണ്. എന്തിനേറെ പറയുന്നു നീരജും റോണ്‍സണും അവരുടെ വസ്ത്രങ്ങളും കഴിക്കുന്ന ഭക്ഷണങ്ങളും ചെടികളും ഒഴിച്ചാല് ആ വീട്ടിലുളള ബാക്കിയെല്ലാം വെളള മയം. അഭിനയം മാത്രമല്ല ഇന്റീരിയര് ഡിസൈനിങിലും താരം കഴിവു തെളിയിച്ചിട്ടുണ്ട്. മലയാള സീരിയല് പ്രേക്ഷകര്‍ക്കിടയില് ഏറെ സുപരിചിതനാണ് റോണ്‍സണ്. നിരവധി സിനിമകളില് അഭിനയിച്ചിട്ടുണ്ടെങ്കിലും മിനിസ്‌ക്രീനിലെ ഒരൊറ്റ സീരിയലിലൂടെയാണ് താരം കൂടുതലായി ആളുകള്‍ക്കിടയില് ശ്രദ്ധിക്കപ്പെടാന് തുടങ്ങിയത്.\nഅതുപോലെ തന്നെ മിനിസ്‌ക്രീനിലൂടെ ബാലതാരമായി കടന്നു വന്ന് പ്രേക്ഷക മനസ്സില് സ്ഥാനം നേടിയ താരമാണ് നീരജ. ഇരു മതത്തില് പെട്ടവര് ആണെങ്കിലും വീട്ടുകാരുടെ സമ്മതത്തോടു കൂടി കഴിഞ്ഞ വര്‍ഷം ഫെബ്രുവരി രണ്ടിനായിരുന്നു ഇവരുടെ വിവാഹം. റോണ്‍സണിന്റേത് ഒരു താരകുടുംബമാണ്. നീരജയുടേത് ഒരു ഡോക്ടര് കുടുംബവുമാണ്. തൃപ്പൂണിത്തുറ ഗവ. ആശുപത്രിയില് കാഷ്വാലിറ്റി മെഡിക്കല് ഓഫീസറാണ് നിരജ. മലയാളത്തില് മാത്രമല്ല തെലുങ്ക് തമിഴ് സീരിയലുകളിലും സജീവസാന്നിധ്യമായ റോണ്‍സണ് ലോക്ഡൗണിനു ശേഷം പുതിയ പ്രോജക്ടുകളുടെ തിരക്കിലാണ്.\nTags: WHITE HOUSErononsserial actot


ജില്ലയില് സാമൂഹ്യ സുരക്ഷ പെന്‍ഷനുകള് വീടുകളിലെത്തിച്ചു തുടങ്ങി\nമലപ്പുറം : ജില്ലയില് സാമൂഹ്യ സുരക്ഷാ പെന്‍ഷനുകള് വീടുകളിലെത്തിച്ച് നല്‍കുന്ന പ്രവര്‍ത്തനങ്ങള്‍ക്ക് തുടക്കമായി. വിധവ, ഭിന്നശേഷി, വാര്‍ധക്യം ഉള്‍പ്പടെ വിവിധ പെന്‍ഷനുകളാണ് കലക്ഷന് ഏജന്റുമാര് മുഖേന വീടുകളില് നേരിട്ടെത്തിക്കുന്നത്. വ്യാഴാഴ്ച(മാര്‍ച്ച് 26) ഇതു സംബന്ധിച്ച സര്‍ക്കാര് ഉത്തരവ് വന്നയുടന് തന്നെ ജില്ലയിലെ കോഡൂര് സര്‍വീസ് സഹകരണ ബാങ്ക് പെന്‍ഷന് വിതരണം തുടങ്ങിയിരുന്നു. കോവിഡിന്റെ പശ്ചാത്തലത്തില് സാനിറ്റൈസര്, മാസ്‌ക്, ഗ്ലൗസ് ഉള്‍പ്പടെ വേണ്ട സുരക്ഷ മുന് കരുതലുകള് പാലിച്ചാണ് വിതരണം നടത്തുന്നത്.\nസര്‍ക്കാര് ഒപ്പമുണ്ടെന്ന ആശ്വാസം\nവറുതിയുടെ നാളുകളിലും സര്‍ക്കാര് ഒപ്പമുണ്ടെന്ന വിശ്വാസമാണ് വടക്കേമണ്ണയിലെ ഇയ്യാദിയ്യയുടെയും കരീപറമ്പിലെ തിത്തിക്കുട്ടിയുടെയുമൊക്കെ വാക്കുകളില് നിറയുന്നത്. കോഡൂര് ഗ്രാമപഞ്ചായത്തിലെ നിവാസികളായ ഇവര്‍ക്കുള്ള പെന്‍ഷന് വീട്ടിലെത്തിച്ച് നല്‍കിയപ്പോള് കണ്ണുകളില് തെളിഞ്ഞ ആ പ്രതീക്ഷയുടെ തിളക്കത്തിന് മാറ്റല്‍പ്പം കൂടും. മാസ്‌കും ഗ്ലൗസുമിട്ട് മുറ്റത്ത് വന്നപ്പോഴും കോഡൂര് സഹകരണ ബാങ്കിലെ കലക്ഷന് ഏജന്റ് ഷാനവാസിനെ ഇയ്യാദിയ്യ ഉമ്മ തിരിച്ചറിഞ്ഞു. മരുന്നിനും ഡോക്ടറെ കാണാനുമൊക്കെയായി ആവശ്യമുള്ള പൈസ കൃത്യമായെത്തിക്കുന്ന മോനാണ് വന്നതെന്ന് ഉമ്മാക്ക് നന്നായി അറിയാം. ബാക്കി തുക വിഷൂന് മുമ്പ് എത്തിക്കാമെന്ന് പറഞ്ഞപ്പോള് അയിക്കോട്ടെ മോനേ സാരല്യ, എന്തായാലും കിട്ടോല്ലോ എന്നായിരുന്നു എഴുപതുകാരിയായ ഇയ്യാദുമ്മയുടെ മറുപടി


24 Oct 2015 10:17 PM GMT\nവേനല് കത്തി ജ്വലിച്ച ഏപ്രില്, മെയ് മാസങ്ങളില് കരിമ്പനകള് പച്ചയോടെ കത്തുന്ന വാര്‍ത്തകള് വന്നത് പാലക്കാട് നിന്നായിരുന്നു. ചുരം താണ്ടിയെത്തുന്ന വരണ്ടുണങ്ങിയ തമിഴ്‌നാടന് കാറ്റിനെ പിടിച്ചുകെട്ടി നേര്‍ത്ത തണുപ്പാക്കി മാറ്റി കേരളത്തെ കുളിരണിയിപ്പിച്ച കരിമ്പനയോലകളിലാണ് നട്ടുച്ച വെയിലില് തീ പടര്‍ന്നത്. സൂചനകള് വളരെ നേരത്തെ ദൃശ്യമായിരുന്നു. തിരിച്ചറിഞ്ഞെങ്കിലും പക്ഷേ, വികസനങ്ങളിലെ വ്യാജ അട്ടഹാസങ്ങളില് എല്ലാം വിസ്മയിക്കപ്പെട്ടു.\nനെല്ലറകളില് ഒന്നെന്നാണ് പാലക്കാടിന്റെ പഴം കേള്‍വികളിലൊന്ന്. നികത്തിയും വഴിമാറ്റിയും വിളമാറ്റിയും മുക്കാല് പങ്കിലേറെ നെല്‍വയലുകളും നശിപ്പിക്കപ്പെട്ടു. പതിനായിരത്തോളം പ്രകൃതിദത്ത കുളങ്ങള് നികത്തിയെടുത്ത ഇടങ്ങളില് രമ്യഹര്‍മ്മ്യങ്ങളും സ്‌കൂള് കെട്ടിടങ്ങളും ആശുപത്രികളും പണിതു. കുനുകുനെ ഒഴുകിയ ചെറു തോടുകള് നികത്തിയെടുത്ത് ഭൂമാഫിയ വില്‍പ്പനയ്ക്കുവെച്ചു. തീരങ്ങള് കയ്യേറി പരന്നൊഴുകിയ പുഴകളെ ഇല്ലാതാക്കി. പച്ചപ്പുകളുടെ കേന്ദ്രങ്ങളായിരുന്ന കുന്നുകളെ ഇടിച്ച് നിരത്തി. മുറിച്ച് മാറ്റിയ കരിമ്പനകള്‍ക്കു പകരം തെങ്ങുകള് നട്ടു. പാലക്കാടിന്റെ വടക്കന് ചെരുവുകളില് വന് മരങ്ങള് ഉള്‍പ്പെടെ വെട്ടി നശിപ്പിച്ചു. സൈലന്റ് വാലിയിലും നെല്ലിയാമ്പതിയിലും റബ്ബര് തോട്ടങ്ങള് ഉണ്ടാക്കി.\nമണലെടുപ്പ് ഭാരതപ്പുഴയ്ക്ക് മരണമൊഴുക്കി. ശോകനാശിനിപ്പുഴയും കല്‍പ്പാത്തിപ്പുഴയും ഭാരതപ്പുഴയിലേക്ക് ഒഴുകാതെയായി. കുടിവെള്ളക്ഷാമം രൂക്ഷമായി. നാടന് ഭക്ഷണങ്ങളെ കൈവിട്ടു. മാരക വിഷാംശം അടങ്ങിയ രാസകീടനാശിനികളും വളങ്ങളും ഉപയോഗിച്ച് പച്ചക്കറി കൃഷിചെയ്ത് മണ്ണിനേയും അവശേഷിക്കുന്ന വെള്ളത്തെയും മലിനമാക്കി. മാര്‍ഗഴിതെന്നലായി ഒഴുകിയെത്തിയ തമിഴ്‌നാടന് കാറ്റിന്റെ ചൂരും ചൂടും മാറിയത് ഇന്നറിയുന്നു. അങ്ങനെ, തിരിച്ചുപിടിക്കാന് ആകാത്തവിധം അന്യം വന്ന ഗൃഹാതുരതയിലാണ് പാലക്കാടിന്റെ വര്‍ത്തമാനം.\nമറ്റെവിടെയും സംഭവിച്ചതില് പാലക്കാടും ആവര്‍ത്തിക്കുന്നു. പരമ്പരാഗത വിളകളായ നിലക്കടലയും റാഗിയും ചോളവും ഉപേക്ഷിച്ച് മാവിന്‍തോട്ടങ്ങള് ഉണ്ടാക്കി കൃഷിയെ ലാഭകരമാക്കിയതിന്റെ യഥാര്‍ത്ഥ ഫലം ഇനിയും അറിയാനിരിക്കുന്നതേയുള്ളൂ. ഇങ്ങനെ മണ്ണ് മോഹവിലയ്ക്ക് വില്‍പ്പനച്ചരക്കാക്കി തടിച്ചു കൊഴുത്തവരില് ചിലര് തദ്ദേശസ്വയം ഭരണ മേധാവികളാണ് എന്ന് സൂചന നല്‍കിയത് ഗുരുവായൂരപ്പനാണ്. വേള്‍ഡ് വൈല്‍ഡ് ലൈഫ് സൊസൈറ്റി ഓഫ് ഇന്ത്യാ പ്രവര്‍ത്തകനാണ് ഗുരുവായൂരപ്പന്. പഞ്ചായത്ത് ഭരണസമിതി അംഗങ്ങളില് ചിലര് ക്വാറി ഉടമകളാണ്. മണലൂറ്റ് കരാറുകാര്, മരകച്ചവടക്കാര് രാസകീടനാശിനി വില്‍പ്പനക്കാര്.... അങ്ങനെ പോകുന്നു പ്രാദേശിക ഭരണ മേല്‍നോട്ടക്കാരുടെ മറ്റു തൊഴിലുകള്. പിന്നെങ്ങനെ പാലക്കാടിന്റെ പഴഞ്ചന് മട്ടും മാതിരിയും മാറാതിരിക്കുമെന്ന ആശങ്കയും ഗുരുവായൂരപ്പന്റെ വാക്കുകളില് വായിക്കാം.\nആഗോളബഹുരാഷ്ട്ര കുത്തക കമ്പനിയായ കൊക്കക്കോളക്കെതിരെയുള്ള ജനങ്ങളുടെ ചെറുത്ത് നില്‍പ്പ് പാലക്കാടിനെ മാധ്യമങ്ങള് ആഗോളശ്രദ്ധയില് കൊണ്ടുവന്നു. തമിഴ്‌നാട് അതിര്‍ത്തിയോട് ചേര്‍ന്ന പെരുമാട്ടി പഞ്ചായത്തില് പ്രവര്‍ത്തിച്ചിരുന്ന കോള ഫാക്ടറിക്കെതിരെയുള്ള സമരം വിജയത്തില് എത്തിയെന്നാണ് അവകാശവാദമെങ്കിലും ജനങ്ങള് ഉന്നയിച്ച ചോദ്യങ്ങള് ഇപ്പോഴും നിലനില്‍ക്കുന്നു. ശുദ്ധജലം പെരുമാട്ടിക്കാര്‍ക്ക് ഇന്നും അന്യമാണ്. വളമെന്നപേരില് കമ്പനി നല്‍കിയ രാസമിശ്രിതം ഫലഭൂവിഷ്ടമായ മണ്ണിനെ തരിശാക്കിയതായി ഇവര് അറിയുന്നു.\nആര്‍ട്ട് ഓഫ് ലിവിംഗ് ഗ്രൂപ്പിന്റെ വാട്ടര് സാനിട്ടേഷന് പ്രവര്‍ത്തനങ്ങളുടെ ഭാഗമായി നടന്ന പരിശോധനയില് മണ്ണിലും വെള്ളത്തിലും മാരക രാസപദാര്‍ത്ഥങ്ങള് അടങ്ങിയതായി കണ്ടെത്തിയിട്ടുണ്ട്. സള്‍ഫറിന്റെയും നൈട്രേറ്റുകളുടെയും അമിത സാന്നിധ്യവും വ്യക്തമായി. അടുത്തെത്തിയ തദ്ദേശസ്വയം ഭരണ തെരഞ്ഞെടുപ്പില് പെരുമാട്ടിയില് കൊക്കക്കോള വിഷയം വീണ്ടും ചര്‍ച്ചചെയ്യപ്പെടുകയാണ്. പഞ്ചായത്ത് ഭരണസമിതി ഒരുപാട് മാറിപ്പോയെന്ന് പറയുന്നവര് ധാരളമുണ്ടിവിടെ.\nകൊക്കക്കോള കമ്പനി വിരുദ്ധ സമരത്തിന് നേതൃത്വം നല്‍കിയ വിളയോടി വേണുഗോപാല് രണ്ടാം വാര്‍ഡില് നിന്ന് പഞ്ചായത്ത് ഭരണസമിതിയിലേക്ക് മത്സരിക്കുന്നു. നിലവില് പെരുമാട്ടി പഞ്ചായത്ത് പ്രസിഡന്റും ജനതാദള് നേതാവുമായ കെ സുരേഷിനെതിരെയാണ് പോരാട്ടമെന്നത് ശ്രദ്ധേയം. ജലാവകാശം പൗരാവകാശം എന്ന മുദ്രാവാക്യത്തിലൂടെ പെരുമാട്ടിയുടെ ചെറുത്ത് നില്‍പ്പിന് ജനകീയ മുഖം നല്‍കിയ വേണുഗോപാലിനെ പിന്തുണയ്ക്കാന് കോണ്‍ഗ്രസും ബി ജെ പിയും മുന്നോട്ട് വന്നിട്ടുണ്ട്. ജനതാദളിന്റെ കുത്തക തകര്‍ക്കുകയെന്നതാണ് പിന്തുണക്കാരുടെ ലക്ഷ്യമെങ്കിലും ഈ പോരാട്ടമുയര്‍ത്തുന്ന ചോദ്യങ്ങള് നിരവധിയാണ്.\nപാലക്കാടിനെ വാര്‍ത്തകളില് നിറയ്ക്കുന്ന മറ്റൊരു ഘടകം അട്ടപ്പാടിയാണ്. തദ്ദേശീയ ജനതയുടെ ജീവിത ദുരിതം അവിവാഹിത അമ്മമാര് ഇതെല്ലാം അട്ടപ്പാടിയെ മാധ്യമ ശ്രദ്ധയില് എത്തിക്കുന്നു. ജപ്പാന് പദ്ധതിയായ അഹാഡ്സിന്‍റെ വരവും അട്ടപ്പാടിയെ കുറേക്കാലം വാര്‍ത്തകളില് നിറച്ചു.\nഇക്കൊല്ലം അട്ടപ്പാടിയില് 10 കുട്ടികള് മരിച്ചു. കഴിഞ്ഞ വര്‍ഷം 20 ആയിരുന്നു മരണസംഖ്യയെന്ന് വിലയിരുത്തി ആശ്വസിക്കുന്നവരുണ്ടെങ്കിലും അട്ടപ്പാടി ഊരുകള് ഗുരുതര ജീവിത പ്രതിസന്ധിയിലൂടെ കടന്നുപോകുകയാണ്. ഐക്യ ജനാധിപത്യമുന്നണി ഭരണത്തിന് കീഴിലാണ് അട്ടപ്പാടി, ഷോളയൂര്, അഗളി പഞ്ചായത്തുകള്. ആദിവാസി ദുരിത ജീവിതവും ശിശുമരണവും ഉയര്‍ത്തി ഭരണമാറ്റത്തിനുള്ള ശ്രമത്തിലാണ് ഇടത് പാര്‍ട്ടികള്. ഭരണം ഇടത് കക്ഷികളിലേയ്ക്ക് മാറുമെന്നാണ് കിട്ടുന്ന വിവരങ്ങള്. തെരഞ്ഞെടുപ്പ് ഫലം എന്തായാലും തദ്ദേശീയ ജനങ്ങളുടെ നിലനില്‍പ്പ് അപായപ്പെടുന്നതിന്റെ കൃത്യമായ ഉദാഹരണമായി അട്ടപ്പാടി തുടരും.\nഇനി ചില തെരഞ്ഞെടുപ്പിന്റെ രാഷ്ട്രീയ ചിത്രത്തിലേയ്ക്ക്. 91 ഗ്രാമപഞ്ചായത്തുകളില് 50 എണ്ണം ഇടത് മുന്നണി ഭരണത്തില്. യു ഡി എഫ് പക്ഷത്ത് 41ഉം. മണ്ണാര്‍ക്കാട്, ചെര്‍പ്പുളശ്ശേരി പട്ടാമ്പി പഞ്ചായത്തുകള് മുനിസിപ്പാലിറ്റിയായതോടെ ഗ്രാമപഞ്ചായത്തുകളുടെ ഇപ്പോഴത്തെ എണ്ണം 88.\nഇരുമുന്നണിയും ബി ജെ പിയും നിലമെച്ചപ്പെടുത്തുമെന്ന് അവകാശവാദം. പാലക്കാട് ഇടതുപക്ഷമെന്നാല് സി പി ഐ(എം). ഷൊര്‍ണ്ണൂരിലെ എം ആര് മുരളി തിരിച്ചെത്തി അച്ചടക്കമുള്ള പാര്‍ട്ടി പ്രവര്‍ത്തകനായി സംതൃപ്തനായി കഴിയുന്നുവെന്നാണ് വിവരം. അവിടെയും ഇവിടെയുമെല്ലാം കയറി ഇറങ്ങി തിരികെ വന്ന ശിവരാമനും പാര്‍ട്ടി ആഭിമുഖ്യം തെളിയിച്ചിരിക്കുന്നു. ഒറ്റപ്പാലം ബ്ലോക്ക് പഞ്ചായത്തിലെ ഒരു വാര്‍ഡില് നിന്നുള്ള എല് ഡി എഫ് സ്ഥാനാര്‍ത്ഥിയാണ് ശിവരാമന്. മെമ്പര് ഓഫ് പാര്‍ലമെന്റില് നിന്ന് മെമ്പര് ഓഫ് ബ്ലോക്ക് പഞ്ചായത്തിലേയ്ക്കുള്ള സ്ഥാനക്കയറ്റമോ അല്ലെങ്കില് ഇറക്കമാണ് ശിവരാമന് ഈ മത്സരം. ശിവരാമനും മുരളിയും വഴിമരുന്നിട്ടത് ഇവര് പാര്‍ട്ടിയിലേക്ക് തിരികെയെത്തിയിട്ടും പാലക്കാട് അടങ്ങിയിട്ടില്ല. ലക്കിടി, വാണിയക്കുളം, കുമരംപുത്തൂര് പഞ്ചായത്തുകളില് പാര്‍ട്ടിക്ക് പുറത്താണെങ്കിലും സി പി ഐ(എം) വിമതര് എന്ന പേരില് 20 പേര് മത്സരിക്കുന്നുണ്ട്. പാര്‍ട്ടി നേരിടുന്ന ആശയ പ്രശ്‌നങ്ങളൊന്നുമല്ല ഈ ഇഴപിരിയലിന്റെ കാരണമെന്ന് അറിയാത്തവര് അധികമുണ്ടാവില്ല. പ്രാദേശിക പ്രശ്‌നങ്ങളുടെ പേരില് ഉണ്ടാകുന്ന നേതാക്കളുടെ അകല്‍ച്ച അല്ലെങ്കില് അഹന്ത, പ്രാദേശിക വിഭാഗീയത, ഇതൊക്കെയാണ് വിമത സൃഷ്ടിക്ക് കാരണം. പാര്‍ട്ടി സംസ്ഥാന നേതൃത്വമോ ജില്ലാ നേതൃത്വമോ അവഗണിക്കുമ്പോഴും വി എസ് അച്യുതാനന്ദന്റെ സാന്നിധ്യം മലമ്പുഴയില് മാത്രമല്ല, ജില്ലയിലാകെ സി പി ഐ(എം)നെ അല്‍പം മേല്‍ക്കൈ നേടിക്കൊടുക്കുന്നു.\nപാലക്കാട് കോണ്‍ഗ്രസ് എല്ലാക്കാലവും ഇങ്ങനെയൊക്കെതന്നെയാണ്. വലിയ പ്രൗഡിയും പകിട്ടുമൊന്നും പുറമെ പ്രകടിപ്പിക്കാറില്ലെങ്കിലും തട്ടിമുട്ടി ജയിച്ച് കയറുകയാണ് പതിവ്. കഴിഞ്ഞ ലോക്‌സഭാ തെരഞ്ഞെടുപ്പില് പാലക്കാട് മണ്ഡലത്തില് ഇത് വിജയിച്ചില്ല. ഐക്യജനാധിപത്യമുന്നണിയുടെ ബാനറില് മത്സരിച്ച എം പി വീരേന്ദ്രകുമാറിനെ ഒരുലക്ഷത്തിലധികം വോട്ടുകളുടെ വ്യത്യാസത്തിലാണ് സി പി ഐ(എം)ലെ എം ബി രാജേഷ് നിലംപരിശാക്കിയത്. പാലക്കാട്ടെ തോല്‍വി ഇതുവരെ യു ഡി എഫ് പഠിച്ച് കഴിഞ്ഞിട്ടില്ല. പ്രശ്‌നങ്ങള് പഠിക്കാന് നിയോഗിച്ച കമ്മിറ്റി തലവന് മുന്നണി വിട്ടുപോയി മാസങ്ങള് കഴിഞ്ഞിട്ടും അതങ്ങനെ നീണ്ടുപോകുന്നു. എം ബി രാജേഷിലൂടെ കൈവശപ്പെടുത്തിയ ലീഡ് ത്രിതലപഞ്ചായത്ത് തെരഞ്ഞെടുപ്പില് വോട്ടാക്കി മാറ്റുമെന്ന സി പി ഐ(എം) പ്രതീക്ഷ വിജയിക്കാനാണ് സാധ്യത.\nപാലക്കാട് നഗരസഭയെ ചുറ്റിപ്പറ്റിയാണ് ബി ജെ പി സഞ്ചാരം. മൂന്ന് എസ് എന് ഡി പിക്കാര്‍ക്കും രണ്ട് എന് എസ് എസ്സുകാര്‍ക്കും നഗരസഭയില് സീറ്റ് നല്‍കി. നായര് - ഈഴവ ഐക്യം ഉയര്‍ത്തി ബി ജെ പി കടുത്ത പ്രചാരണത്തിലാണ്. പ്രതീക്ഷ ഫലക്കിയ്ക്കാനിടയുണ്ടെന്നാണ് കേള്‍വി.


Evening Kerala News ജി.വി രാജ സ്‌പോര്‍ട്‌സ് സ്‌കൂളിന്റെ പൂര്‍ണ ഉത്തരവാദിത്തം കായിക വകുപ്പിന് Latest Kerala News / Malayalam News Portal\nജി.വി രാജ സ്‌പോര്‍ട്‌സ് സ്‌കൂളിന്റെ പൂര്‍ണ ഉത്തരവാദിത്തം കായിക വകുപ്പിന്\nതിരുവനന്തപുരം: ജി.വി രാജ സ്‌പോര്‍ട്‌സ് സ്‌കൂളിന്റെ പൂര്‍ണ ഉത്തരവാദിത്തവും വിദ്യാഭ്യാസ ഭരണച്ചുമതലയും ഇനി കായിക വകുപ്പിന്. വകുപ്പ് മന്ത്രിമാര് നടത്തിയ ചര്‍ച്ചയിലാണ് തീരുമാനം.\nകായിക രംഗത്തോട് താല്‍പര്യമുള്ള അധ്യാപകര്‍ക്ക് മാത്രം നിയമനമെന്ന് കായികമന്ത്രി അറിയിച്ചു. സ്‌കൂളിലെ അടിസ്ഥാന സൗകര്യങ്ങള് മെച്ചപ്പെടുത്തുമെന്നും പരിശീലന സൗകര്യങ്ങള് വിപുലമാക്കുമെന്നും മന്ത്രി അറിയിച്ചു.\nഅതേസമയം സ്‌കൂളിലെ ഭക്ഷ്യ വിഷബാധയില് സ്‌പെഷ്യല് ബ്രാഞ്ച് റിപ്പോര്‍ട്ടിനെ തുടര്‍ന്ന് പ്രിന്‍സിപ്പല് സി.എസ്. പ്രദീപിനെ കണ്ണൂര് സ്‌പോര്‍ട്‌സ് ഡിവിഷനിലേക്ക് സ്ഥലം മാറ്റിയിട്ടുണ്ട്. സ്‌കൂളില് തുടര്‍ച്ചയായി ഉണ്ടായ ഭക്ഷ്യവിഷബാധ ആസൂത്രിതമാണെന്ന് സ്‌പെഷ്യല് ബ്രാഞ്ച് റിപ്പോര്‍ട്ട് നല്‍കിയതിന് പിന്നാലെയാണ് സ്ഥലം മാറ്റം.\nPrevious Post: രാഹുല് ഗാന്ധി മയക്കുമരുന്നിന് അടിമയാണ്: സുബ്രഹ്മണ്യന് സ്വാമി\nNext Post: പൊലീസ് ഡ്രൈവറെ മര്‍ദ്ദിച്ച സംഭവം: ദൃക്‌സാക്ഷിയെ കാണാനില്ല


ക്യുറോ-ഇ-സാലാഡോ, പാക് നസീറൽ ക്യുറോ യു സലാഡോ - ലാ സീബ\nവടക്കേ അമേരിക്ക ഹോണ്ടുറാസ് ല സീബ\nവിലാസം: ഹോണ്ടുറാസ്, ല സീബ\nഹ്യൂണ്ടുറാസ്, ക്യുറെറോ യ സലാഡയുടെ ഏറ്റവും മനോഹരമായ ദേശീയ ഉദ്യാനങ്ങളിൽ ഒന്നാണ് ലെയ്സീബ പട്ടണത്തിൽ നിന്ന് 30 കിലോമീറ്റർ അകലെ കരീബിയൻ തീരത്ത് സ്ഥിതി ചെയ്യുന്നത്.\nക്യുറെറോ, സലാഡ നദികൾ എന്നിവയുടേതാണ് പ്രകൃതി സംരക്ഷണ മേഖല. കൂടാതെ, ഈ പാർക്കിന് തീരദേശമുണ്ട്. റിസർവ് മേഖല വളരെ വലുതാണ്, ഏകദേശം 13000 ഹെക്ടറോളം വരും, അവ വെള്ളത്തിൽ, ഉഷ്ണമേഖലാ, മൺകൂ്രോ വനങ്ങളിൽ, ചതുപ്പുകൾക്ക് സമൃദ്ധമാണ്. അത്തരം വൈവിധ്യമാർന്ന ജീവജാലങ്ങൾ എണ്ണമറ്റ മൃഗങ്ങളിൽ വസിക്കുന്നതിൽ അതിശയിക്കാനില്ല. അവയിൽ പലതും അപൂർവവും വംശനാശഭീഷണി നേരിടുന്നതുമായ ജീവികളാണ്.\nകുര-ഇ-സലാഡോ ദേശീയ പാർക്ക് മേഖലയിൽ 35 തരം സസ്തനുകൾ,9തരത്തിലുള്ള കുരങ്ങുകൾ, 200 ഇനം പക്ഷികൾ, 120 ഇനം മത്സ്യങ്ങൾ എന്നിവ ശാസ്ത്രജ്ഞരുടെ നിരീക്ഷണത്തിലാണ്. മൻമോണ്ടിനുകളും ജഗ്വാറികളും സസ്തനി വർഗ്ഗത്തിന്റെ പ്രത്യേകിച്ച് വിലപ്പെട്ട പ്രതിനിധികളാണ്. കൂടാതെ, ഇവിടെ നിങ്ങൾക്ക് ആമകൾ, മുതലകൾ, കൈമൻ, ഈഗിൾസ്, പാവുകൾ, ഹോണ്ടുറാസ് മൃഗങ്ങളുടെ മറ്റ് പ്രതിനിധികൾ എന്നിവ കണ്ടെത്താം.\nCuero-i-Salado റിസർവ്വ് പ്രദേശത്തും പിക്കോ ബൊണിറ്റോ റിസർവ് ആണ്. ഉഷ്ണമേഖലാ മഴക്കാടുകൾ, ഈ മേഖലയിൽ ഒഴുകുന്ന റിഗോ അഗുവാൻ താഴ്വരയുടെ ചരിവുകൾ എന്നിവയാണ് ഇതിന്റെ പ്രധാന ലക്ഷ്യം.\nക്യുറോ-ഇ-സലാഡോയുടെ ദേശീയ പാർക്ക് 06:00 മുതൽ 18:00 വരെ എല്ലാ ദിവസവും സ്വാഗതം ചെയ്യുന്നു. സന്ദർശകർക്ക് ഏറ്റവും അനുയോജ്യമായത് അതിരാവിലെ തന്നെ സൂര്യപ്രകാശവും അലോസരപ്പെടുത്തുന്ന പ്രാണികളും ഉണ്ടാകാതിരിക്കുന്നതാണ്.\nറിസർവ്വ് പ്രദേശത്ത് പ്രവേശനം നൽകും. മുതിർന്നവർക്ക് ടിക്കറ്റ് നിരക്ക് $ 10, വിദ്യാർത്ഥികൾ, പെൻഷൻകാർ, കുട്ടികൾ - $ 5. Cuero-i-Salado പാർക്കിന്റെ ഭൂരിഭാഗം യാത്രയും ബോട്ടുകളിൽ മാത്രമേ സാധ്യമാകൂ, കൂടുതൽ യാത്രക്കാർക്ക് ടിക്കറ്റിന്റെ വില കുറവാണ്.\nCuero-i-Salado നാഷണൽ പാർക്കിനകത്തേക്ക്, ലെയ് സെബയിൽ നിന്നും യാത്ര ചെയ്യുന്നതും നിങ്ങൾക്ക് ഒരു ദിവസത്തേയ്ക്ക് നിരവധി വിമാനങ്ങൾ നൽകുന്നു. റിസർവ് സന്ദർശിക്കാൻ ആഗ്രഹിക്കുന്ന ആളുകളുടെ എണ്ണത്തെ ആധാരമാക്കിയുള്ളതാണ് അവരുടെ ആവൃത്തി.\nബ്രസീലിയൻ ഭക്ഷണവിഭവങ്ങൾ: 17 മികച്ച വിഭവങ്ങൾ\nസമ്മർ ഫാഷൻ ട്രെൻഡ്സ് 2014\nഒരു കുഞ്ഞിന്റെ സങ്കല്പ്പത്തിനായി രക്തം ഗ്രൂപ്പുകളുടെ അനുയോജ്യത - പട്ടിക\nവസന്തകാലത്ത് റാസ്ബെറി ഭക്ഷണം


ഈ ഭക്ഷണങ്ങള് കഴിച്ചാല് കാന്‍സറിന് കാരണമാകുന്ന ജീനുകള് ശരീരത്തില് വളരുന്നു എന്ന് കണ്ടെത്തല് : കാന്‍സറിന് കാരണമാകുന്ന ഈ ഭക്ഷണങ്ങള് ഒഴിവാക്കണമെന്ന് മെഡിക്കല് വിഭാഗം | cancer|Medical report|food items\nനിങ്ങൾക്ക് ഈ രക്തഗ്രൂപ്പാണോ? എങ്കില് പ്രമേഹം വരാനുള്ള സാധ്യത ഏറെ…\nഈ ഭക്ഷണങ്ങള് കഴിച്ചാല് കാന്‍സറിന് കാരണമാകുന്ന ജീനുകള് ശരീരത്തില് വളരുന്നു എന്ന് കണ്ടെത്തല് : കാന്‍സറിന് കാരണമാകുന്ന ഈ ഭക്ഷണങ്ങള് ഒഴിവാക്കണമെന്ന് മെഡിക്കല് വിഭാഗം\nFeb 11, 2018, 01:11 pm IST\nനമ്മള് കഴിക്കുന്ന ആഹാരവും നമ്മുടെ ആരോഗ്യവുമായി അഭേദ്യബന്ധമാണുള്ളത്. ആരോഗ്യത്തെ നിര്‍ണയിക്കുന്നത് നമ്മുടെ ആഹാരരീതികളാണ്. ശരിയായ ആഹാരശീലങ്ങളല്ലെങ്കില് പലതരത്തിലുള്ള രോഗങ്ങള് തലപൊക്കാന് സാധ്യതയുണ്ട്. അതില് കാന്‍സറിന്റെ നീരാളികൈകളും ഉള്‍പ്പെടും.\nകാലറി ഒന്നുമില്ലാതെ വെറും ഷുഗര് നിറച്ച പാനീയമാണ് സോഡ. യാതൊരുവിധ ആരോഗ്യഗുണങ്ങളും ഇല്ലാത്ത സോഡ കാന്‍സര് ഉള്‍പ്പടെയുള്ള രോഗങ്ങള്‍ക്കു കാരണമാകാം. അതുകൊണ്ട് കൃത്രിമനിറങ്ങളും കെമിക്കലുകളും അടങ്ങിയ സോഡ തീര്‍ത്തും ഒഴിവാക്കാം.\nഇതിനോടും നോ പറയാം. കാരണം നല്ല മൊരിഞ്ഞ പൊട്ടറ്റോ ചിപ്‌സ് കഴിക്കാന് നല്ല രസമാണ്. പക്ഷേ അതോടെ നിങ്ങള് ശരീരത്തോട് ചെയ്യുന്നത് കടുത്ത ദ്രോഹമാണ് എന്നു മാത്രം. ഫാറ്റ്, കാലറി ഒക്കെ ധാരാളം അടങ്ങിയ ചിപ്‌സ് ശരീരഭാരം കൂട്ടുകയും ചെയ്യും. കൂടാതെ ഇതില് ചേര്‍ക്കുന്ന പ്രിസേര്‍വെറ്റീവ്‌സ് ഒട്ടും നല്ലതല്ല. ഉയര്‍ന്ന ചൂടില് വറുത്തെടുക്കുന്നതാണ് ഈ ചിപ്‌സ് . ഇത് acrylamide എന്ന രാസപദാര്‍ഥത്തെ നിര്‍മിക്കും. ഇത് സിഗരറ്റില് അടങ്ങിയ പദാര്‍ഥമാണ്.\nഹോട്ട് ഡോഗ്‌സ്, ബേക്കന്, സോസ്സെജ് എന്നിവ ഒന്നും വേണ്ട. കെമിക്കലുകളും അധിക അളവില് ഉപ്പും ഇതില് ധാരാളമുണ്ട്. 160 ഗ്രാമില് കൂടുതല് സംസ്‌കരിച്ച ഇറച്ചി കഴിക്കുന്നവര്‍ക്ക് 12 വര്‍ഷങ്ങള്‍ക്കുള്ളില് ആയുര്‍ദൈര്‍ഘ്യം 44 ശതമാനമാണ് കുറയാന് സാധ്യതയെന്നു പഠനങ്ങള് പറയുന്നു.\nപൊതുവേ ആരോഗ്യത്തിനു തക്കാളി വളരെ നല്ലതാണ് എന്നാണു പറയാറ് . എന്നാല് ക്യാന്‍ഡ് തക്കാളി ആരോഗ്യത്തിനു ഒട്ടും നല്ലതല്ല. ക്യാന്‍ഡ് ആഹാരസാധനങ്ങളില് ഏറ്റവും അപകടകരമായത് BPA എന്ന രാസവസ്തുവാണ്. ക്യാനുകളിലെ ലൈനിംഗ് ചെയ്യുന്നത് ഈ വസ്തു ഉപയോഗിച്ചാണ്. ഇത് തലച്ചോറിന്റെ പ്രവര്‍ത്തനങ്ങളെ ബാധിക്കുമെന്ന് എലികളില് നടത്തിയ പഠനത്തില് വ്യക്തമായിരുന്നു. ഏതു ആഹാരത്തിലും ഈ വസ്തു കലരുന്നത് ഹാനികരമാണ്. തക്കാളിയില് അടങ്ങിയിരിക്കുന്ന ആസിഡ് അംശമാണ് ഇവിടെ BPA യുമായി ചേര്‍ന്ന് ഗുരുതരമായ ആരോഗ്യപ്രശ്‌നങ്ങള്‍ക്ക് കാരണമാകുന്നത്. ക്യാന് ചെയ്ത തക്കാളിയില് BPA യുടെ അളവ് പതിന്മടങ്ങാണ്.\nഇവിടെ പോപ്കോണ് അല്ല വില്ലന്. മൈക്രോവേവില് പോപ്കോണ് പാകം ചെയ്യാന് ഉപയോഗിക്കുന്ന മൈക്രോവേവ് ബാഗുകള് ആണ് പ്രശ്‌നം. perfluorooctanoic acid (or PFOA) ആണ് ഇതിന്റെ ലൈനിംഗില് ഉപയോഗിക്കുന്ന കെമിക്കല്. ടെഫ്‌ലോണ് എന്നാണു ഇത് അറിയപ്പെടുന്നത്. കലിഫോര്‍ണിയ സര്‍വകലാശാലയില് നടത്തിയ പഠനപ്രകാരം ഇത് സ്ത്രീകളില് വന്ധ്യത ഉണ്ടാക്കാന് കാരണമാകും എന്ന് കണ്ടെത്തിയിട്ടുണ്ട്. അതുപോലെ കരള്, കിഡ്‌നി, ബ്ലാഡര് എന്നീ അവയവങ്ങളില് ഉണ്ടാകുന്ന കാന്‍സറിനും ഈ കെമിക്കല് കാരണമാകുന്നുണ്ട്.\nമദ്യത്തിന്റെ ദൂഷ്യവശങ്ങളെ കുറിച്ചു പ്രത്യേകം പറയേണ്ടതില്ല. അമേരിക്കയില് ആര്‍ത്തവവിരാമമായ 200,000 സ്ത്രീകളില് ഏകദേശം പതിനാലു വര്‍ഷം നടത്തിയൊരു പഠനപ്രകാരം ദിവസവും എതെങ്കിലും ഒരു തരത്തിലെ മദ്യം ശീലച്ചവര്‍ക്ക് സ്തനാര്‍ബുദം വരാനുള്ള സാധ്യത 30%അധികമാണ്. മദ്യം കഴിക്കാത്ത സ്ത്രീകളെ അപേക്ഷിച്ചാണ് ഈ കണക്ക്. പുകയില കഴിഞ്ഞാല് കാന്‍സറിന് കാരണമാകുന്ന രണ്ടാമത്തെ പ്രധാനഘടകമാണ് മദ്യം.\nഇത് നല്ലതല്ലെന്ന് എടുത്തുപറയേണ്ടല്ലോ. പഞ്ചസാരയ്ക്ക് പകരം ഈ കൃത്രിമമധുരം ഉപയോഗിക്കാം എന്നാണു മിക്കവരുടെയും അബദ്ധധാരണ. എന്നാല് ഇത് തെറ്റാണ്. ശരീരഭാരം കൂട്ടുക മാത്രമല്ല, രക്തത്തിലെ പഞ്ചസാരയുടെ അളവ് നിയന്ത്രണവിധേയമല്ലാതാകാനും ഇത് കാരണമാകും. അര്‍ബുദ കോശങ്ങളുടെ വളര്‍ച്ചയ്ക്കും ഈ മധുരം കാരണമാകുന്നുണ്ട്.\nകാണാനും കഴിക്കാനുമെല്ലാം അതിഗംഭീരമാണ് സംഗതി. പക്ഷേ ആരോഗ്യകാര്യം കൂടി ചിന്തിച്ചാല് ഇതിനൊക്കെ ‘നോ’ പറയേണ്ടി വരും. കാര്‍സിനോജെന്‍സ് (carcinogens) ആണ് ഇതിലെ അപകടകാരി. സ്‌മോക്ക് ചെയ്‌തെടുക്കുന്ന ഈ മാംസം ചൂടാക്കുമ്പോള് പുകയിലെ ടാര് മാംസം പിടിച്ചെടുക്കും. ഇത് കഴിക്കുമ്പോള് ഈ ടാര് നമ്മുടെ ഉള്ളിലെത്തും. പുകയിലയിലും കാണപ്പെടുന്നത് ഇതേ ടാര് തന്നെയാണ്. കാന്‍സര് വരാന് പിന്നെ വേറെ കാരണമൊന്നും വേണ്ട. എന്നാല് ശരിയായ രീതിയില് ഗ്രില് ചെയ്‌തെടുക്കുന്ന മാംസം കഴിക്കുന്നത് നല്ലതാണ്.\nറീഫൈന്‍ഡ് വൈറ്റ് ഫ്േളാര്\nസൂപ്പര് മാര്‍ക്കറ്റില് പോയാല് എപ്പോഴും കാണുന്ന ഒന്നാണ് ഇത്. പൊതുവേ അപകടകാരി അല്ലെന്നു കരുതി നമ്മള് ഈ വൈറ്റ് ഫ്‌ലോര് വാങ്ങുകയും ചെയ്യും. റീഫൈന്‍ഡ് എന്നതിനെക്കാള് ബ്ലീച്ച് ചെയ്‌തെടുക്കുന്ന പൊടി എന്ന് പറയുന്നതാണ് നല്ലത്. പൊടി വര്‍ഗങ്ങള് എത്ര കൂടുതല് സംസ്‌കരിക്കുന്നോ അത്രയും അതില് കെമിക്കല് സാന്നിധ്യം കൂടുന്നു എന്നതാണ് വാസ്തവം. കാര്‍ബോഹൈഡ്രേറ്റിന്റെ അളവ് ഇതുവഴി കൂടും. ഇത് രക്തത്തിലെ പഞ്ചസാരയുടെ അളവ് കൂട്ടി ഇന്‍സുലിന് ഉത്പാദനം താറുമാറാക്കും. കാന്‍സര് വരാന് ഇതും ഒരു ഘടകമാണ്.\ncancer Medical report food items\nബാധകൂടിയെന്നാരോപിച്ച് പെണ്‍കുട്ടിക്ക് ക്രൂര പീഡനം; ദൃശ്യങ്ങള് പുറത്ത്\nകോപ്പിയടി ഒഴിവാക്കാൻ നിരീക്ഷണം ഏര്‍പ്പെടുത്തി ; പൊതു പരീക്ഷ എഴുതാതെ മുങ്ങിയത് 10 ലക്ഷം കുട്ടികള്\nഈ ഭക്ഷണങ്ങള് ഒരിക്കലും ഫ്രിഡ്ജില് സൂക്ഷിക്കരുത്\nJul 18, 2021, 07:43 pm IST\nJul 29, 2021, 10:03 pm IST


കനത്ത മഴയെ തുടർന്ന് പാലത്തിൽ ഗർത്തങ്ങൾ രൂപപ്പെട്ടു : Deepika.com Nattu Visesham\nSunday, August 9, 2020 11:47 PM IST\nനിലന്പൂർ: കനത്ത മഴയിൽ പാലത്തിന് ഗർത്തങ്ങൾ രൂപപ്പെട്ടു. മൂലേപ്പാടം എച്ച് ബ്ലോക്കിന് സമീപം കുറുവൻ പുഴയിലേക്ക് എത്തുന്ന എച്ച് പുതുകാട് തോടിന് കുറുകെ നിർമിച്ചിട്ടുള്ള പാലത്തിലാണ് വലിയ ഗർത്തം രൂപപ്പെട്ട് അപകടാവസ്ഥയിലായിരിക്കുന്നത്.\n38 വർഷം മുൻപ് നിർമിച്ച പാലമാണിത്. മലയോര കർഷക കുടുംബങ്ങളും ആദിവാസി കുടുംബങ്ങളും ഉപയോഗിക്കുന്ന പാലമാണിത്. പെട്ടെന്ന് പാലത്തിൽ ഗർത്തം ഉണ്ടായത് ആളുകളെ ആശങ്കയിലാഴ്ത്തിയിട്ടുണ്ട്.\nഭരതൻ അനുസ്മരണം നടത്തി\nനിലന്പൂർ: ബിജെപി നിലന്പൂർ മുൻസിപ്പൽ കമ്മിയുടെ നേതൃത്വത്തിൽ ഭരതൻ അനുസ്മരണം നടന്നു. പരിപാടി ജില്ലാ വൈസ് പ്രസിഡന്‍റ് ടി.കെ.അശോകുമാർ ഉദ്ഘാടനം ചെയ്തു. മുനിസിപ്പൽ പ്രസിഡന്‍റ് കെ.എസ്.രാജേഷ്കുമാർ അധ്യക്ഷത വഹിച്ചു.\nകെ.പ്രേംനാഥ് മുഖ്യ പ്രഭാഷണം നടത്തി. വി.ദണ്ഡപാണി, വിനോദ് ചക്കാലകുത്ത്, ജയരാജൻ മുതുകാട്, രാംകുമാർ കോവിലകത്ത് മുറി, പി.കെ.രാമചന്ദ്രൻ, പി.ചന്ദ്രൻ, കെ.സുധാകരൻ, പറങ്ങോടൻ താമരകുളം എന്നിവർ അനുസ്മരിച്ച് പ്രഭാഷണം നടത്തി.\nമൂർഖൻ പാന്പിനെ പിടികൂടി\nപെരിന്തൽമണ്ണ: പട്ടിക്കാട് കിണറ്റിൻകരയിൽ നിന്ന് മൂർഖൻ പാന്പിനെ യുവാവ് സാഹസികമായി പിടികൂടി. ആക്കപറന്പിൽ ചേരിയിൽ മുഹമ്മദാലി ആണ് മാങ്ങോട്ടിൽ ബാലക്യഷ്ണന്‍റെ വീട്ടിലെ കിണറ്റിൻകരയിൽ നിന്നും പാന്പിനെ പിടികൂടിയത്. ഇന്നലെ രാവിലെ വെള്ളം കോരാൻ കിണറ്റിൻകരയിൽ ചെന്നപ്പോൾ ആയിരുന്നു ഇരയെ വിഴുങ്ങിയ നിലയിൽ മൂർഖൻ പാന്പിനെ കണ്ടത്. പാന്പിനെ പിന്നീട് പൂന്താനം ഇല്ലത്തിനു സമീപമുള്ള കാട്ടിലേക്ക് വിട്ടയച്ചു.\nആദിവാസി കുടുംബങ്ങളെ മാറ്റിപ്പാർപ്പിച്ചു\nഎടക്കര: വഴിക്കടവ് പഞ്ചായത്തിലെ വനാതിർത്തി പ്രദേശമായ വെണ്ടേക്കുംപൊട്ടിയിൽ മണ്ണിടിഞ്ഞതിനെ തുടർന്ന് കോളനിയിലെ എട്ട് കുടുംബങ്ങളെ മുൻകരുതലിന്‍റെ ഭാഗമായി മാറ്റിപാർപ്പിച്ചു.\nവെണ്ടേക്കുംപൊട്ടി വനാതിർത്തിയിലാണ് പട്ടിക വർഗ കോളനിയിലെ വീടുകൾ സ്ഥിതി ചെയ്യുന്നത്.


അസ്ഥിക്ഷയം സംഭവിക്കുന്നതെങ്ങനെ?; ഡോക്ടര് പറയുന്നു… – Meitra Hospital\nഅസ്ഥിക്ഷയം സംഭവിക്കുന്നതെങ്ങനെ?; ഡോക്ടര് പറയുന്നു…\nഡോ. ജോര്ജ്ജ് എബ്രഹാം, ബോണ് ആന്റ് ജോയിന്റ് കെയര് വിഭാഗം മേധാവി, കോഴിക്കോട് മേയ്ത്ര ഹോസ്പിറ്റല്.\nഎല്ലുകള് ദുര്‍ബലമാകുന്നതോടെ പൊട്ടാനുള്ള സാധ്യതയും വര്‍ധിക്കും. വീഴ്ചകളും മറ്റുമാണ് കാരണം അസ്ഥികള് പൊട്ടുന്നതിനു പുറമെ, തുമ്മിയാല് പോലും എല്ലുകള് നുറുങ്ങുന്ന രോഗാവസ്ഥകളെക്കുറിച്ച് കേട്ടിട്ടില്ലേ?\nഇന്ന് ഒക്ടോബര് 20, ലോക അസ്ഥിക്ഷയ ദിനമാണ്. ശരീരത്തിലെ അസ്ഥികള്‍ക്ക് ബലക്ഷയം സംഭവിക്കുകയും പിന്നീട് പൊട്ടിപ്പോകുകയും ചെയ്യുന്ന ഓസ്റ്റിയോപോറോസിസ് (osteoporossi ) അഥവാ അസ്ഥിക്ഷയം എന്ന രോഗം കൊണ്ട് ബുദ്ധിമുട്ടുന്നവര് ഏറെയുണ്ട്. അതിശക്തമായ വേദനകള് ( Severe Pain ) കൊണ്ട് ജീവിതം തന്നെ പ്രയാസകരമായി മാറുന്നവര്, പലപ്പോഴും പൂര്‍ണ്ണമായി കിടപ്പിലായിപ്പോകുന്നവര്, അംഗവൈകല്യം സംഭവിക്കുന്നവര് അങ്ങനെ ഓസ്റ്റിയോപോറോസിസിന്റെ ഇരകള് നിരവധിയാണ്.\nലോകത്ത് ഓസ്റ്റിയോപോറോസിസ് രോഗം ബാധിച്ചവരുടെ എണ്ണം വളരെയേറെയാണ്. 50 വയസ്സു കഴിഞ്ഞവരില് പുരുഷന്‍മാരില് നാലില് ഒരാള്‍ക്ക് ഈ രോഗമുണ്ടെന്നാണ് കണക്ക്. സ്ത്രീകളില് ഇത് രണ്ടില് ഒരാള്‍ക്ക് എന്ന അവസ്ഥയിലാണ്. ഇടുപ്പെല്ലുകളിലോ നട്ടെല്ലിലോ ക്ഷതമേല്‍ക്കുന്നതോടെ ജീവിതം തന്നെ ആകെ തകിടം മറിയും. പൂര്‍ണ്ണമായും കിടപ്പിലാകുകയും രോഗത്തിന്റെയോ അതുമായി ബന്ധപ്പെട്ടു ചെയ്യുന്ന ചികിത്സകളുടെയോ സങ്കീര്‍ണ്ണതകളുടെ ഫലമായി മരണം വരിക്കുന്ന രോഗികളുടെ എണ്ണം 20 ശതമാനമാണെന്ന് കണക്കുകള് പറയുന്നു.\nഓസ്റ്റിയോപോറോസിസ് ഒരു നിശബ്ദ വില്ലനാണ്, കാരണം എല്ലുകള് ദുര്‍ബലമാകുന്നതിന്റെ ലക്ഷണങ്ങളൊന്നും പലപ്പോഴും ശരീരം കാണിച്ചെന്നു വരില്ല. എന്തെങ്കിലും ചെറിയ കാരണങ്ങള് കൊണ്ട് എല്ലുകള് പൊട്ടുമ്പോള് മാത്രമാണ് അസ്ഥിക്ഷയം തിരിച്ചറിയപ്പെടുന്നത് തന്നെ. നട്ടെല്ല് കുനിഞ്ഞു മുന്നോട്ടു വരുന്ന വിധത്തില് വളവ് സംഭവിക്കുകയും ഉയരം വയ്ക്കുന്നതിന് തടസ്സം സംഭവിക്കുകയും ചെയ്താല് ഉടന് തന്നെ ഡോക്ടറെ സമീപിക്കേണ്ടതാണ്.\nഎല്ലുകള് ദുര്‍ബലമാകുന്നതോടെ പൊട്ടാനുള്ള സാധ്യതയും വര്‍ധിക്കും. വീഴ്ചകളും മറ്റുമാണ് കാരണം അസ്ഥികള് പൊട്ടുന്നതിനു പുറമെ, തുമ്മിയാല് പോലും എല്ലുകള് നുറുങ്ങുന്ന രോഗാവസ്ഥകളെക്കുറിച്ച് കേട്ടിട്ടില്ലേ? ഓസ്റ്റിയോപോറോസിസ് എന്നാല് തുള വീണ എല്ലുകള് പോലെയാണ്. ആരോഗ്യമുള്ള ഒരാളുടെ എല്ലിന്റെ ഘടന മൈക്രോസ്‌കോപ്പിലൂടെ നോക്കുമ്പോള് ഒരു തേനീച്ചക്കൂടു പോലെയാണ്. തുളകള്‍ക്കിടയിലെ വിടവുകളും മറ്റും വലുതാവുന്നതിനനുസരിച്ച് എല്ലുകള് ദുര്‍ബലമാണെന്ന് മനസ്സിലാക്കാം.\nസാന്ദ്രതയും ബലവും നഷ്ടപ്പെട്ട എല്ലുകളില് അസാധാരണമായ കോശഘടനയും കാണപ്പെടുന്നു. ദുര്‍ബലമാകുന്നതിനനുസരിച്ച് പൊട്ടാനുള്ള സാധ്യതയും കൂടുന്നു. നിങ്ങള്‍ക്ക് 50 വയസ്സ് കഴിഞ്ഞുവെങ്കില്, ഒരു വീഴ്ചയിലോ മറ്റോ നിങ്ങളുടെ എല്ല് പൊട്ടിയിട്ടുണ്ടെങ്കില് ബോണ് ഡെന്‍സിറ്റി ടെസ്റ്റ് നടത്താന് ഡോക്ടര്‍മാരോട് ആവശ്യപ്പെടുന്നതാണ് നല്ലത്. രോഗാവസ്ഥയുടെ ഗൗരവം തന്നെയാണ് ചികിത്സാ ചെലവിന്റെ കാര്യത്തിലും. പലപ്പോഴും ചിലവേറിയ ചികിത്സ ആവശ്യമായി വരും. ചികിത്സ തേടാതിരിക്കാനും ആവശ്യമായ തുടര് ചികിത്സകള് ലഭിക്കാതിരിക്കാനുമെല്ലാം ഇത് കാരണവുമാകുന്നുണ്ട്.\nചില ചികിത്സാവിധികള്, ചില ആരോഗ്യപ്രശ്നങ്ങള് എന്നിവയൊക്കെ ഓസ്റ്റിയോപോറോസിസില് കൊണ്ടു ചെന്നെത്തിക്കാം. ആമവാതം, ചര്‍മ്മാര്‍ബുദം, മള്‍ട്ടിപ്പ്ള് സ്‌ക്ലീറോസിസ്- കലകള് കല്ലിക്കുന്ന അവസ്ഥ, സ്പോണ്ടിലൈറ്റിസ് തുടങ്ങിയ പ്രതിരോധ സംബന്ധമായ രോഗങ്ങള്, പോഷകങ്ങള് വലിച്ചെടുക്കാനും മറ്റും കഴിവില്ലാതാവുന്നതുകൊണ്ടുണ്ടാകുന്ന സെലിയാക് ഡിസീസ്, ഇന്‍ഫ്ളമേറ്ററി ബവല് ഡിസീസ്, ഭാരം കുറയ്ക്കാനായി നടത്തുന്ന ശസ്ത്രക്രിയ തുടങ്ങിയവയുണ്ടെങ്കില് നിങ്ങളുടെ എല്ലുകളുടെ ആരോഗ്യ സംരക്ഷണത്തിന് എന്തു ചെയ്യണമെന്ന് ഡോക്ടറോട് നിര്‍ദ്ദേശം തേടാവുന്നതാണ്. ഗാസ്ട്രക്ടമി, ഗാസ്ട്രോഇന്റസ്റ്റിനല് ബൈപാസ് പ്രൊസീജര്, ബ്രസ്റ്റ് കാന്‍സര്, പ്രോസ്റ്റേറ്റ് കാന്‍സര്, പക്ഷാഘാതം, നട്ടെല്ലിനുണ്ടാകുന്ന അപകടങ്ങള് തുടങ്ങിയ നിരവധി രോഗങ്ങളുണ്ടെങ്കിലും എല്ലുകളുടെ ബലത്തെ അത് പ്രതികൂലമായി ബാധിച്ചേക്കാം.\nവിവിധ രോഗങ്ങള്‍ക്കു വേണ്ടി നാം കഴിക്കുന്ന മരുന്നുകളും രോഗം ഭേദമാകാന് സഹായിക്കുന്നുണ്ടെങ്കിലും പലപ്പോഴും അസ്ഥിക്ഷയമുണ്ടാക്കുന്നവയാണ്. കാന്‍സര് രോഗത്തിനുള്ള കീമോതെറപി സംബന്ധമായ മരുന്നുകള് ഉദാഹരണം. ജീവന് രക്ഷാ മരുന്നുകളുടെ ഗണത്തിലാണ് സ്റ്റിറോയ്ഡ് മരുന്നുകള് പരിഗണിക്കപ്പെടുന്നതെങ്കിലും അവ അസ്ഥിക്ഷയത്തിനും കാരണമാകും. സ്റ്റിറോയ്ഡ്സ്, ഗ്ലൂക്കോകോര്‍ട്ടിസോയ്ഡ്സ്, കോര്‍ട്ടിക്കോസ്റ്റിറോയ്ഡ്സ് തുടങ്ങിയ വിഭാഗങ്ങളായാണ് ഈ മരുന്നുകള് അറിയപ്പെടുന്നത്.\nപുതിയ നിരവധി അത്യാധുനിക ചികിത്സാ കേന്ദ്രങ്ങള് നിലവില് വരുന്നതോടെ നാട്ടില് നിന്നും വിദഗ്ധ ചികിത്സ തേടി മറ്റു സംസ്ഥാനങ്ങളിലേക്കു പോകുന്നതിന് ആക്കം കുറഞ്ഞിട്ടുണ്ട്. അതി സൂക്ഷ്മമായ ശസ്ത്രക്രിയാ നടപടികളിലൂടെ ഏറ്റവും കുറഞ്ഞ കോശനഷ്ടത്തിലൂടെ വേദന കുറച്ച് ശസ്ത്രക്രിയ സാധ്യമാക്കാന് റോബോട്ടിക് സര്‍ജറിക്കു സാധിക്കുന്നുണ്ട്. സന്ധി മാറ്റി വയ്ക്കല് ഉള്‍പ്പെടെയുള്ള ശസ്ത്രക്രിയകള് അത്യാധുനിക സംവിധാനങ്ങളെ ഉപയോഗിച്ചു തുടങ്ങിയതോടെ കൂടുതല് ഫലപ്രദമായി വന്നിട്ടുണ്ട്.\nഅസ്ഥികള്‍ക്ക് ബലം രൂപപ്പെട്ടുവരുന്ന ചെറു പ്രായം മുതല് തന്നെ വ്യായാമത്തിനു പ്രാധാന്യം നല്‍കണം. 20 വയസ്സുവരെയാണ് എല്ലുകള് വളര്‍ച്ച പ്രാപിക്കുകയും പൊട്ടിയതിനെക്കാള് വേഗത്തില് അസ്ഥികോശങ്ങള് വളരുകയും ചെയ്യുന്ന സമയം.\n20 മുതല് 30 വയസ്സെത്തുമ്പോഴേക്കും ഈ വളര്‍ച്ച പ്രാപിക്കല് അതിന്റെ മൂര്‍ധന്യത്തിലെത്തുകയും അസ്ഥിവളര്‍ച്ച തിരിച്ചുപോക്ക് ആരംഭിക്കുകയും ചെയ്യും. അസ്ഥികള്‍ക്ക് സ്വാഭാവികമായി സംഭവിക്കുന്ന ബലക്ഷയം 50 വയസ്സുമുതല് ക്ഷയത്തില് നിന്ന് പലപ്പോഴും ക്ഷതങ്ങളിലേക്കെത്തുകയും ജീവിതാവസ്ഥ തന്നെ തകിടം മറിക്കുന്ന അവസ്ഥയും വരുന്നതായി കാണാറുണ്ട്. ഏതു പ്രായത്തിലായാലും ആവശ്യത്തിന് വ്യായാമം ചെയ്തും ഭാരം ഉയര്‍ത്തി പരിശീലിപ്പിച്ചും എല്ലുകളെ ബലമുള്ള എല്ലുകളാക്കി മാറ്റാന് കഴിയുമെന്നിരിക്കെ വ്യായാമത്തിന്റെ പ്രാധാന്യം വളരെ വലുതാണെന്ന് മനസ്സിലാക്കാം. ആരോഗ്യമുള്ള ജീവിതത്തിന് ആരോഗ്യകരമായ ചെറുപ്പവും അനിവാര്യമാണ്.


ഇന്ത്യയില്‍നിന്ന് നേരിട്ട് യു.എ.ഇ യിലേക്കുള്ള പ്രവേശന വിലക്ക് അനിശ്ചിത കാലത്തേക്ക് നീട്ടി.\nHomeINTERNATIONALഇന്ത്യയില്‍നിന്ന് നേരിട്ട് യു.എ.ഇ യിലേക്കുള്ള പ്രവേശന വിലക്ക് അനിശ്ചിത കാലത്തേക്ക് നീട്ടി.\nദുബായ്: ഇന്ത്യയില് നിന്ന് നേരിട്ട് യു.എ.ഇയിലേക്ക് പ്രവേശിക്കുന്നതിനുള്ള വിലക്ക് യു.എ.ഇ. അനിശ്ചിത കാലത്തേക്ക് നീട്ടി. ഈ മാസം പതിനാലിന് അവസാനിക്കാനിരുന്ന പ്രവേശന വിലക്കാണ് നീട്ടിയത്. ഇനിയൊരു അറിയിപ്പ് ഉണ്ടാകുന്നത് വരെ ഇന്ത്യയില് നിന്നുള്ളവര്‍ക്ക് നേരിട്ട് യു.എ.ഇയില് പ്രവേശിക്കാന് കഴിയില്ല. കഴിഞ്ഞ രണ്ടാഴ്ചയ്ക്കിടെ ഇന്ത്യ സന്ദര്‍ശിച്ചവര്‍ക്കും ഇത് ബാധകമാണ്.\nമറ്റ് രാജ്യങ്ങള് വഴി യു.എ.ഇയില് പ്രവേശിക്കണമെങ്കില് ഇന്ത്യയ്ക്ക് പുറത്ത് രണ്ടാഴ്ച ക്വാറന്റീന് പൂര്‍ത്തിയാക്കണം. ഇതോടെ ഇപ്പോള് കേരളത്തില് അവധിയിലുള്ള പ്രവാസികളുടെ യു.എ.ഇയിലേക്കുള്ള മടക്കം അനിശ്ചിതമായി നീളാനാണ് സാധ്യത. ഗള്‍ഫിലേക്ക് കടക്കുക എന്ന ഉദ്ദേശത്തോടെ വരുന്നവരെ സ്വീകരിക്കില്ല എന്ന് നേപ്പാള്, മാലിദ്വീപ് എന്നീ രാജ്യങ്ങള് നേരത്തെ തന്നെ അറിയിച്ചിട്ടുണ്ട്.\nശ്രീലങ്ക, ബഹ്റൈന്, അര്‍മേനിയ എന്നീ രാജ്യങ്ങള് വഴി യു.എ.ഇയിലേക്ക് കടക്കാന് പ്രവാസികള് ശ്രമിക്കുന്നുണ്ട്. എന്നാല് ഇതിനുള്ള ടിക്കറ്റ് നിരക്ക് വളരെ കൂടുതലാണ്. സൗദി, ഒമാന്, കുവൈത്ത് എന്നീ ഗള്‍ഫ് രാജ്യങ്ങളും ഇന്ത്യക്കാര്‍ക്ക് നേരിട്ടുള്ള പ്രവേശന വിലക്ക് ഏര്‍പ്പെടുത്തിയിട്ടുണ്ട്.


Mammootty’s Parole teaser released - Malayalam Filmibeat\n| Updated: Sunday, March 11, 2018, 12:52 [IST]\nമമ്മൂട്ടിയുടെ പരോളിന്റെ ഒഫീഷ്യൽ ടീസർ പുറത്ത് | filmibeat Malayalam\nമമ്മൂക്കയുടെ റിലീസിനൊരുങ്ങുന്ന സിനിമയാണ് പരോള്. ശരത് സന്ദിത് സംവിധാനം ചെയ്യുന്ന സിനിമയില് നിന്നും ടീസര് പുറത്ത് വന്നിരിക്കുകയാണ്. ടീസറിന് വേണ്ടി ആരാധകര് കാത്തിരിക്കുകയായിരുന്നു. മുന്‍പ് പറഞ്ഞിരുന്നത് പോലെ തന്നെ കൃത്യം 11 മണിക്ക് തന്നെ ടീസര് പുറത്ത് വിട്ടു.\nഫേസ്ബുക്കിലെ ഔദ്യോഗിക പേജിലൂടെ മമ്മൂട്ടി തന്നെയായിരുന്നു ടീസര് റിലീസ് ചെയ്തത്. സിനിമ എത്രമാത്രം കിടിലനായിരിക്കുമെന്ന് സൂചിപ്പിക്കുന്ന ദൃശ്യങ്ങളാണ് ടീസറിലുള്ളത്. ഇന്നലെ മൈ സ്റ്റോറിയുടെ ടീസറിനെക്കാളും പരോളിന്റെ ടീസര് ഹിറ്റാവുമെന്ന കാര്യത്തില് സംശയമില്ല.\nമമ്മൂക്കയുടെ ആരാധകര് ഏറെ പ്രതീക്ഷയോടെ കാത്തിരിക്കുന്ന സിനിമയാണ് പരോള്. ശരത് സന്ധിത് സംവിധാനം ചെയ്യുന്ന പരോള് മാര്‍ച്ചില് റിലീസിന് വേണ്ടി ഒരുങ്ങുകയാണ്. അതിനിടെ സിനിമയില് നിന്നും ടീസര് പുറത്ത് വന്നിരിക്കുയാണ്. മമ്മൂട്ടി തന്നെയാണ് ഫേസ്ബുക്കിലൂടെ ടീസര് റിലീസ് ചെയ്തത്. മാസും ക്ലാസും എന്റര്‍ടെയിനറുമടക്കം എല്ലാം സിനിമയിലുണ്ടാവുമെന്ന് ടീസറിലൂടെ വ്യക്തമാണ്.\nസിനിമയില് മമ്മൂട്ടി അവതരിപ്പിക്കുന്ന കഥാപാത്രത്തിന്റെ പേരാണ് അലക്‌സ്. അലക്‌സ് ഒരു സഖാവാണെന്ന് മുന്‍പ് പറഞ്ഞിരുന്നു. ഇപ്പോള് പുറത്ത് വിട്ട ടീസറില് സഖാവ് അലക്‌സിനെയും കുടുംബനാഥനായ അലക്‌സ് എങ്ങനെയായിരിക്കുമെന്ന് വ്യക്തമായി കാണിച്ചിരിക്കുകയാണ്. മാത്രമല്ല ജയിലില് എത്തിയ അലക്‌സിന്റെ ദൃശ്യങ്ങളും ടീസറിലുണ്ട്.\nമറ്റുള്ള വേഷങ്ങളില് നിന്നും ഈ വര്‍ഷം മുഴുവന് മമ്മൂട്ടിയ്ക്ക് തിളങ്ങി നില്‍ക്കാന് കഴിയുന്ന വേഷമായിരിക്കും പരോളിലുണ്ടാവുക. യുവതാരങ്ങളുടെ സഖാവ് വേഷങ്ങളെല്ലാം ഹിറ്റായിരുന്നു. അവയെ എല്ലാം കടത്തിവെട്ടാനുള്ള വരവായിരിക്കും സഖാവ് അലക്‌സിന്റേത് എന്നാണ് ആരാധകര് അവകാശവാദം പറയുന്നത്.\nപരോള് താരസമ്പന്നമായ ഒരു സിനിമ തന്നെയാണ്. മമ്മൂട്ടിയ്‌ക്കൊപ്പം സിദ്ദിഖ്, ലാലു അലക്‌സ്, സുരാജ് വെഞ്ഞാറമൂട്, ഇനിയ, മിയ ജോര്‍ജ്, സുധീര് കരമന തുടങ്ങി മലയാളത്തില് തിളങ്ങി നില്‍ക്കുന്ന പല താരങ്ങളും പരോളില് അണിനിരക്കുന്നുണ്ട്. സിനിമയ്ക്ക് വേണ്ടിയുള്ള വലിയ കാത്തിരിപ്പാണ് ആരാധകര്.\nഈസ്റ്ററിന് മൂന്നോടിയായിട്ടാണ് പരോള് റിലീസിനെത്തുന്നത്. മാര്‍ച്ച് 30 നായിരിക്കും റിലീസ്. ആ ദിവസം തന്നെ ദുല്‍ഖര് സല്‍മാന് നായകനാവുന്ന മഹാനദി എന്ന സിനിമയും റിലീസിനെത്തുന്നുണ്ടെന്നാണ് പുതിയ വിവരങ്ങള്. ഇതോടെ ബാപ്പയും മകനും തമ്മിലുള്ള മത്സരമായിരിക്കും കാണുന്നത്.\nRead more about: mammootty upcoming movies parole teaser sarath sandith siddique പരോള് മമ്മൂട്ടി സിദ്ദിഖ്\nMammootty’s Parole teaser released


തിരുവനന്തപുരം നഗരസഭയിൽ കോഴിമാലിന്യ സംസ്കരണത്തിന് പദ്ധതി വരുന്നു; ടാങ്കർ കുടിവെള്ള വിതരണം ഓണ് ലൈൻവഴി : Deepika.com Nattu Visesham\nതിരുവനന്തപുരം നഗരസഭയിൽ കോഴിമാലിന്യ സംസ്കരണത്തിന് പദ്ധതി വരുന്നു; ടാങ്കർ കുടിവെള്ള വിതരണം ഓണ് ലൈൻവഴി\nSaturday, January 25, 2020 12:12 AM IST\nതിരുവനന്തപുരം: നഗരസഭയിൽ കോഴിമാലിന്യ സംസ്കരണത്തിന് പുതിയ പദ്ധതി നടപ്പാക്കുന്നു. അടുത്തമാസം മുതൽ ടാങ്കർവഴിയുള്ള കുടിവെള്ള വിതരണം പൂർണമായി ഓണ്‍ലൈൻ സംവിധാനത്തിലൂടെയാക്കും.\nഇതിലേക്കായി വാട്ടർ അഥോറിറ്റി എക്സിക്യൂട്ടീവ് എൻജിനിയർ സന്തോഷ്കുമാറിനെ നോഡൽ ഓഫീസറായി നിയമിച്ചതായി മേയർ കെ. ശ്രീകുമാർ പത്രസമ്മേളനത്തിൽ അറിയിച്ചു. ഡപ്യൂട്ടി മേയർ രാഖി രവികുമാർ, നഗരസഭാ സെക്രട്ടറി എൽ.എസ്. ദീപ, സ്റ്റാൻഡിംഗ് കമ്മിറ്റി ചെയർമാൻമാർ എന്നിവരും പങ്കെടുത്തു.\nസുജലം സുലഭം പദ്ധതി\nനഗരസഭയിൽ വിതരണം ചെയ്യുന്ന കുടിവെള്ളത്തിന്‍റെ ഗുണനിലാവാരം ഉറപ്പാക്കാനും ദുരുപയോഗം തടയാനുമാണ് ഈ പദ്ധതി നടപ്പാക്കുന്നത്. ഫെബ്രുവരി മുതൽ കുടിവെള്ള വിതരണം പൂർണമായി നഗരസഭ ഓണ്‍ലൈൻ വഴിയാക്കും.\nവാട്ടർ അഥോറിറ്റി വെൻഡിംഗ് മെഷീനിൽ നിന്ന് നൽകുന്ന വെള്ളം മാത്രമാണ് കുടിവെള്ളത്തിനായി നൽകുന്നതെന്ന് ഉറപ്പാക്കും.\nനഗരസഭാ ലൈസൻസുള്ള ടാങ്കുകൾക്കുമാത്രമേ നഗരപരിധിയിൽ വിതരണം ചെയ്യുന്നതിനായി വാട്ടർ അഥോറിറ്റി വെൻഡിംഗ് പോയിന്‍റുകളിൽ നിന്ന് കുടിവെള്ളം വിതരണം ചെയ്യുകയുള്ളൂ.\nഇതിലേക്കായി 94 ടാങ്കറുകൾക്ക് നഗരസഭ രജിസ്ട്രേഷൻ നൽകിയിട്ടുണ്ട്.കുടിവെള്ള ടാങ്കറുകൾക്ക് ലോകാരോഗ്യ സംഘടന നിഷ്കർഷിക്കുന്ന മാനദണ്ഡങ്ങൾ ബാധകമാണെന്നും കുടിവെള്ള ടാങ്കറുകൾ മൂന്നുമാസത്തിലൊരിക്കൽ ശുദ്ധീകരിച്ച് സൂപ്പർ ക്ലോറിനേഷൻ നടത്തുമെന്നും മേയർ പറഞ്ഞു.\nപൊതുജനങ്ങൾക്കും സ്ഥാപനങ്ങൾക്കും ടാങ്കറുകളിലൂടെ വെള്ളം ലഭ്യമാക്കുന്നതിന് സ്മാർട്ട് ട്രിവാൻഡ്രം മൊബൈൽ അപ്പ്, വെബ് പോർട്ടൽ എന്നിവയിലൂടെ ബുക്കു ചെയ്യാം.\nയൂസർഫീ മുൻകൂറായി അടയ്ക്കണം. ടാങ്കറിലെ ജീവനക്കാർക്ക് ഒരുതരത്തിലുള്ള ഫീസും നൽകേണ്ടതില്ല. അഡ്വാൻസ് ബുക്കിംഗിന് സൗകര്യമുണ്ട്. അക്ഷയ കേന്ദ്രങ്ങൾ, നഗരസഭാ ഹെൽത്ത് സർക്കിൾ ഓഫീസുകൾ, നഗരസഭാ മെയിൻ ഓഫീസിലെ കോൾ സെന്‍റർ എന്നിവിടങ്ങളിൽ ബുക്കു ചെയ്യാം.\nകുടിവെള്ള ടാങ്കറുകളിൽ നിന്ന് ഫ്ളോ മീറ്ററുകൾ ഘടിപ്പിച്ച് 500 ലിറ്റർ മുതൽ മുകളിലേക്ക് ആവശ്യാനുസരണം നൽകുന്നതിന് സംവിധാനം ഒരുക്കും. 24 മണിക്കൂറും സേവനം ലഭ്യമാകും.\nകാർഷിക, വ്യാവസായിക, നിർമാണ ആവശ്യങ്ങൾക്കുള്ള വെള്ളം മുട്ടത്തറ എസ്ടിപിയിൽ നിന്നും നഗരത്തിലെ ഫ്ളാറ്റുകൾ, വലിയ കെട്ടിടങ്ങൾ എന്നിവിടങ്ങളിലെ എസ്ടിപിയിൽ നിന്നും നഗരസഭയും വാട്ടർ അഥോറിറ്റിയും സംയുക്തമായി നിശ്ചയിക്കുന്ന മറ്റ് ജലസ്രോതസുകളിൽ നിന്നും വിതരണം ചെയ്യും. ഇവിടങ്ങളിൽ നിന്നുള്ള വെള്ളത്തിന്‍റെ സാന്പിൾ കൃത്യമായ ഇടവേളകളിൽ പരിശോധിച്ച് ഫലം സ്മാർട്ട് ട്രിവാൻഡ്രം വെബ്സൈറ്റിൽ പ്രസിദ്ധീകരിക്കും.\nചിക്കൻസ്റ്റാളുകളിൽ നിന്ന് നഗരസഭ നേരിട്ട് കോഴിമാലിന്യം ശേഖരിക്കും. കോഴിമാലിന്യം വലിച്ചെറിഞ്ഞ് മലിനമാക്കുന്നതു തടയാനാണ് പദ്ധതി നടപ്പാക്കുന്നത്. ശേഖരിക്കുന്ന കോഴിമാലിന്യം ഫ്രീസർ സൗകര്യമുള്ള അടച്ചുമൂടിയ വാഹനത്തിൽ റെൻഡറിംഗ് പ്ലാന്‍റുകളിലെത്തിച്ച് സംസ്കരിക്കും.\nഹെൽത്ത് ഇൻസ്പെക്ടർമാർ കോഴിക്കടകളിലെത്തി ലൈസൻസ് ഉറപ്പാക്കും. മാലിന്യം കൊണ്ടുപോകുന്നത് നിരീക്ഷിക്കാൻ ജിപിഎസ് സംവിധാനം ഉണ്ടാകും. ഇതിലേക്കായി ഗ്രീൻ ട്രിവാൻഡ്രം മൊബൈൽ ആപ്പും പോർട്ടലും പ്രവർത്തിക്കും.കോഴിമാലിന്യം ശേഖരിച്ച് ജലാശയങ്ങളിലും പൊതു ഇടങ്ങളിലും തള്ളുന്ന മാഫിയകൾക്കെതിരേ കർശന നടപടി സ്വീകരിക്കും.\nസ്ഥാപനങ്ങളിൽ നിന്നുള്ള മാലിന്യം ശേഖരിക്കാൻ 19 സർവീസ് പ്രൊവൈഡർമാരെ നിയോഗിക്കും. ഓണ്‍ലൈൻ പേമെന്‍റും മോണിറ്ററിംഗ് സംവിധാനവും ട്രാക്കിംഗ്, ജിപിഎസ് സംവിധാനങ്ങൾ ഒരുക്കും.\nപൊതുജനങ്ങൾക്കും സ്ഥാപനങ്ങൾക്കും സേവനം ലഭ്യമാക്കാൻ സെപ്റ്റേജ് മാലിന്യശേഖരണ പദ്ധതി നടപ്പാക്കും. ഇതിലേക്കായി നഗരസഭ മൂന്ന് പുതിയ വാഹനങ്ങൾ വാങ്ങി. ടാങ്കറുകൾക്ക് മഞ്ഞ നിറം നൽകും. നഗരസഭയുടെ മേൽപ്പറഞ്ഞ ബുക്കിംഗ് സംവിധാനങ്ങൾ ഇതിനായും ഉപയോഗിക്കാം.\nപരാതികൾ സമയബന്ധിതമായി തീർക്കാൻ മേയറുടെ പരാതി പരിഹാര സെൽ പ്രവർത്തിക്കും. രാവിലെ ഒന്പതുമുതൽ വൈകുന്നേരം ആറുവരെ കോൾ സെന്‍ററും കണ്‍ട്രോൾ റൂമും പ്രവർത്തിക്കും. പരാതികൾ രേഖാമൂലമോ നേരിട്ടോ സ്മാർട്ട് ട്രിവാൻഡ്രം മൊബൈൽ ആപ്പുവഴിയോcomplaints [email protected] എന്ന മെയിൽ വഴിയോ7034232323 എന്ന നന്പരിൽ വാട്സ് ആപ്പ് സന്ദേശമായോ നൽകാം. പരാതി സംബന്ധിച്ച നടപടികൾ , www.smarttvm.corparationoftrivandrum.in വഴി പരിശോധിക്കാനാകും.\nനഗരപരിധിയിൽ ഭക്ഷണം കൈകാര്യം ചെയ്യുന്ന മുഴുവൻപേർക്കും ആരോഗ്യപരിശോധനയും പരിശീലനവും നൽകി സൗജന്യമായി ലൈസൻസ് അനുവദിക്കുന്ന പദ്ധതിയുടെ ഉദ്ഘാടനം 28ന് രാവിലെ 10.30ന് മന്ത്രി എ.സി.മൊയ്തീൻ നിർവഹിക്കും.ഹോട്ടലുകൾക്കും റസ്റ്റോറന്‍റുകൾക്കും റേറ്റിംഗ് ഏർപ്പെടുത്തും. തട്ടുകടകൾ, മൊബൈൽ ഭക്ഷണ വിതരണ സ്ഥാപനങ്ങൾ, ഫുഡ് ഡെലിവറി വാഹനങ്ങൾ എന്നിവയ്ക്ക് പ്രവർത്തന ചട്ടം വരും. അന്നദാനം പോലുള്ളവയ്ക്കായി താൽക്കാലിക ലൈസൻസ് നൽകും.\nനഗരസഭയിൽ പഞ്ചിംഗ് വരുന്നു\nനഗരസഭാ ഓഫീസിൽ ഫെബ്രുവരി മുതൽ പഞ്ചിംഗ് ഏർപ്പെടുത്തും. ഫെബ്രുവരി മൂന്നിന് ഉച്ചകഴിഞ്ഞ് മൂന്നിന് ആരോഗ്യമന്ത്രി കെ.കെ. ശൈലജ ഉദ്ഘാടനം ചെയ്യും.\nനഗരസഭാ ഓഫീസിൽഎത്തുന്നവർക്കായി ഹെൽപ്പ് ഡെസ്ക് തുറക്കും. നഗരസഭയിൽ നിന്നു വിരമിച്ച ഉദ്യോഗസ്ഥരാണ് സൗജന്യമായി സേവനം നൽകുന്നത്.


തമിഴ്നാട് കഴുതകൾ വീണ്ടും കേരളത്തിലെ തോട്ടങ്ങളിലേക്ക് : Deepika.com Nattu Visesham\nനെടുങ്കണ്ടം: തോട്ടം മേഖലയിൽ ചുമടെടുക്കാൻ വീണ്ടും തമിഴ്നാട്ടിൽനിന്നും കഴുതകളെത്തുന്നു. ഒരുകാലത്ത് ഹൈറേഞ്ചിലെ തോട്ടം മേഖലകളിൽ കഴുതകളെ വ്യാപകമായി എത്തിച്ചിരുന്നെങ്കിലും ഗതാഗത സൗകര്യങ്ങൾ വർധിച്ചതോടെ ഇവയുടെ സേവനം കുറഞ്ഞിരിക്കുകയായിരുന്നു. ഇതാണ് ഇപ്പോൾ വീണ്ടും സജീവമായിരിക്കുന്നത്.\nതമിഴ്നാട്ടിലെ ചിന്നമന്നൂർ, ഗൂഢല്ലൂർ മേഖലകളിൽ നിന്നാണ് കഴുതകളെ ചുമട് എടുപ്പിക്കുന്നതിനായി എത്തിക്കുന്നത്. ഏലത്തോട്ടങ്ങളിലേക്ക് ചാണകവും രാസവളങ്ങളും ചുമക്കുന്നതിനും മറ്റു ഭാരവസ്തുക്കൾ വഹിക്കുന്നതിനുമായാണ് കഴുതകളെ എത്തിക്കുന്നത്. ഗതാഗത യോഗ്യമായ റോഡില്ലാത്ത പ്രദേശത്തും കുത്തിറക്കമുള്ള പ്രദേശങ്ങളിലുമാണ് കഴുതകളെ നിലവിൽ ഉപയോഗിക്കുന്നത്.\nരാവിലെ ആറുമുതലാണ് കഴുതകളെ ചുമടെടുക്കുന്നതിനായി കൃഷിയിടങ്ങളിൽ എത്തിക്കുന്നത്. ഉച്ചകഴിഞ്ഞ് രണ്ടുവരെ ജോലി തുടരും. ഇതിനു ശേഷം കഴുതകൾക്കാവശ്യമായ തവിടും മറ്റു ഭക്ഷ്യവസ്തുക്കളും വെള്ളവും നൽകി മേയാൻ വിടും. രാത്രി ഏഴോടെ കൂട്ടിൽ കയറ്റും. കഴുതകൾക്കൊപ്പം ഇവയെ നിയന്ത്രിക്കുന്നതിനും പരിപാലിക്കുന്നതിനും ഭാരവസ്തുക്കൾ കഴുതകളുടെ ചുമലിൽ വയ്ക്കാവുന്ന രീതിയിൽ ചാക്കിൽ നിറച്ച് കെട്ടുന്നതിനുമുള്ള തൊഴിലാളികളും തമിഴ്നാട്ടിൽ നിന്നാണ് എത്തുന്നത്. എല്ലാ ചെലവും കഴിഞ്ഞ് 500 രൂപ വരെയാണ് തൊഴിലാളികൾക്ക് ദിവസക്കൂലി.\nതമിഴ്നാട്ടിൽനിന്നും കഴുതകളെ തൊഴിൽ സ്ഥലങ്ങളിലേക്ക് അയക്കുന്നവർ ഒപ്പം ആവശ്യമായ തൊഴിലാളികളെയും നൽകും. ഒരു ഡസൻ കഴുതകളെവരെയാണ് ഒരു സംഘത്തിൽ അയക്കുക. ഒരു ഡസൻ കഴുതകൾക്ക് 1000 രൂപ വരെയാണ് ദിവസവാടക. ഇവയ്ക്ക് ആവശ്യമായ ഭക്ഷണവും വെള്ളവും വാടകയ്ക്കെടുക്കുന്നയാൾ നൽകണം.\nകുടിയേറ്റത്തിന്‍റെ തുടക്കകാലത്ത് ഹൈറേഞ്ചിലെ ചരക്കുനീക്കത്തിൽ പ്രധാന പങ്ക് വഹിച്ചിരുന്നത് കഴുതകളായിരുന്നു. തമിഴ്നാട്ടിൽനിന്നും അരിയും ഭക്ഷ്യവസ്തുക്കളും കഴുതകളുടെ ചുമലിലേറ്റിയാണ് മല കയറിയിരുന്നത്.


ഫസ്റ്റ് ലുക്ക് പോസ്റ്ററുമായി വൈറസ്\nസംവിധായകനെന്ന നിലയിൽ പൃത്വിരാജ് ഞെട്ടിച്ചു: കലാഭവൻ ഷാജോൺ\nലേലം 2: കൊച്ചു ചാക്കോച്ചിയായി ഗോകുല്; ചാക്കോച്ചിയായി സുരേഷ്‌ഗോപി\nവേര്‍പിരിഞ്ഞെങ്കിലും ഇപ്പോഴും മനസില് സഞ്ജയ്‌യോട് പ്രണയമുണ്ട്\nലൗ എഫ് എം തുടങ്ങി.\nBy Online Desk.08 11 2018\nബെന്‍സി പ്രൊഡക്ഷന്‍സിന്റെ ബാനറിൽ ബേനസീറാണ് ചിത്രം നിർമ്മിക്കുന്നത്. പ്രൊഡക്ഷന് കണ്‍ട്രോളര്- ദീപക് പരമേശ്വരന്. ഛായഗ്രഹണം സന്തോഷ് അനിമ, വസ്ത്രാലങ്കാരം കുമാർ എടപ്പാൾ, എഡിറ്റിങ്ങ് ലിജോ പോൾ കലാസംവിധാനം രഞ്ജിത്ത് കൊട്ടോളി.\nസംവിധായകന്റെ കഥയ്ക്ക് മലയാളത്തിലെ യുവ ചെറുകഥാകൃത്ത് പി.ജിംഷാറും മിമിക്രി സിനിമാ താരം സാജു കൊടിയനും ചേർന്നാണ് തിരക്കഥ ഒരുക്കിയിരിക്കുന്നത്. നാട്ടിൻ പുറത്ത് രണ്ടു കാലഘട്ടങ്ങളിൽ നടക്കുന്ന പ്രണയകഥയാണ് ലൗ എഫ് എമ്മിന്റെ പ്രധാന കഥാതന്തു.\nദേവൻ, വിജിലേഷ്, നിർമൽ പാലാഴി, സാജു കൊടിയൻ, മണികണ്ഠൻ പട്ടാമ്പി, ദിലീപ് പൊന്നാനി, ബിറ്റോ, ജയിംസ് ഏലിയാസ്, അബു വളയാംകുളം, ആനന്ദ് ബാൽ, വിജയൻ വി നായർ, നീന കുറുപ്പ്, അഞ്ജു, ഡോക്ർ ഉമാലക്ഷ്മി, ബാലതാരങ്ങളായ ഐശ്വൈര്യ ഇ എസ്, പിങ്കി എന്നിവരാണ് ലവ് എഫ് എം ലെ മറ്റു പ്രധാന താരങ്ങൾ.കോഴിക്കോടും കണ്ണൂരുമാണ് ചിത്രത്തിന്റെ പ്രധാന ലൊക്കേഷനുകൾ.\nമുടി ചുരുട്ടിയാലും പുട്ടിയിട്ടാലും നൂറിനാവില്ല മോളെ !!! പ്രിയാവാര്യര്‍ക്ക് വിമര്‍ശകരുടെ കമന്റ്\nകാവ്യ മാധവനൊപ്പം മഹാലക്ഷ്മിയോ ? ഇതാണ് സത്യം !!!\nഎക്‌സ് എവിടെ ? ആദ്യം പോയി താങ്കളുടെ അച്ഛനോട് ചോദിക്കൂവെന്ന് ഗോപി സുന്ദർ\nആ രണ്ടാം വരവ് തീരെ അങ്ങ് ബോധിച്ചില്ല : മഞ്ജു വാര്യരുടെ ആരാധകന്റെ കുറിപ്പ് വൈറലായി !!!


5 November, 2021, 8:49 am by News Desk\nഎൽ സാൽവഡോർ: ക്രിപ്റ്റോ കറൻസിയായ ബിറ്റ് കോയിനിനെ സ്വന്തം രാജ്യത്തിന്റെ നാണയമായി അംഗീകരിക്കുന്ന ആദ്യ രാജ്യമാണ് മധ്യ അമേരിക്കയിലെ എൽ സാൽവഡോർ. 20 മില്ല്യൺ ഡോളർ മൂല്യമുള്ള 400 ബിറ്റ് കോയിൻ വാങ്ങിയെന്ന് പ്രസിഡന്റ് നയിബ് ബൂകെലെ അറിയിച്ചിരുന്നു. ബിറ്റ് കോയിനിലൂടെ നേടിയ ലാഭത്തിൽ നിന്ന് പുതിയ പദ്ധതികൾ ആവിഷ്കരിക്കാൻ ഒരുങ്ങുകയാണ് ഈ രാജ്യം. ഇത്തവണ 20 ബിറ്റ്‌കോയിൻ സ്‌കൂളുകൾ നിർമ്മിക്കാനാണ് ക്രിപ്റ്റോ കറൻസിയിൽ നിന്ന് കിട്ടിയ ലാഭം വിനിയോഗിക്കുന്നത്. പ്രസിഡന്റിന്റെ പ്രസ് സെക്രട്ടറി ട്വിറ്ററിലൂടെയാണ് ഇക്കാര്യം അറിയിച്ചത്. 20 ബിറ്റ്‌കോയിൻ സ്‌കൂളുകൾ വഴി സാൽവഡോറിലെ ജനങ്ങൾക്ക് ക്രിപ്‌റ്റോകറൻസി വിദ്യാഭ്യാസം ഉറപ്പാക്കുമെന്ന് സർക്കാർ അറിയിച്ചു.\nഈ പദ്ധതി, രാജ്യത്തെ പൗരന്മാർക്ക് അധിക നികുതി ഭാരം ചുമത്തില്ലെന്നും സർക്കാർ സ്ഥിരീകരിച്ചു. എൽ സാൽവഡോറിന്റെ ‘മൈ ന്യൂ സ്കൂൾ’ പ്രോഗ്രാമിന്റെ ഭാഗമായി ആസൂത്രണം ചെയ്ത 400 സ്കൂളുകളിൽ 20 ബിറ്റ് കോയിൻ സ്കൂളുകൾ ഉൾപ്പെടും. സെപ്റ്റംബർ7നായിരുന്നു രാജ്യം ബിറ്റ് കോയിൻ നിയമവിധേയമാക്കിയത്. ബിറ്റ് കോയിൻ ഹോൾഡിംഗിലൂടെ രാജ്യം 12 മില്യൺ ഡോളർ (8.80 മില്യൺ പൗണ്ട്) ലാഭം നേടിയതായി ഗവണ്മെന്റ് വെളിപ്പെടുത്തുന്നു.\nബിറ്റ് കോയിൻ ലാഭത്തിൽ നിന്ന് തലസ്ഥാന നഗരമായ സാൻ സാൽവഡോറിൽ പുതിയ മൃഗാശുപത്രി നിർമ്മിക്കാനും പദ്ധതിയുണ്ട്. പുതിയ മൃഗാശുപത്രി എങ്ങനെയായിരിക്കുമെന്നതിന്റെ വീഡിയോയും പുറത്തിറക്കികഴിഞ്ഞു. പുതിയ മൃഗാശുപത്രിയിൽ നാല് ഓപ്പറേഷൻ റൂമുകളും നാല് എമർജൻസി ക്ലിനിക്കുകളും 19 ഓഫീസുകളും ഉണ്ടായിരിക്കുമെന്ന് പ്രസിഡന്റ് വ്യക്തമാക്കി.


പാക് സമ്മർദ്ദം ഇന്ത്യ താങ്ങില്ല 😱ഇന്ത്യ :പാക് പോരാട്ടത്തെ കുറിച്ച് ഹഫീസ് - volleyliveindia\nപാക് സമ്മർദ്ദം ഇന്ത്യ താങ്ങില്ല 😱ഇന്ത്യ :പാക് പോരാട്ടത്തെ കുറിച്ച് ഹഫീസ്\n022 ഐസിസി ടി20 ലോകകപ്പിന്റെ ഷെഡ്യൂൾ ഐസിസി പുറത്തിറക്കിയതോടെ, ഒക്‌ടോബർ 23-ന് പാക്കിസ്ഥാനെതിരായ മത്സരത്തിലൂടെ ഇന്ത്യ ലോകകപ്പ് പോരാട്ടത്തിന് തുടക്കമിടും എന്ന് ഉറപ്പായി. 2021 ഒക്ടോബറിൽ നടന്ന അവസാന ടി20 ലോകകപ്പിലും ഇരു ടീമുകളുടെയും ഉദ്ഘാടന മത്സരത്തിൽ ചിരവൈരികൾ ഏറ്റുമുട്ടിയിരുന്നു. അന്ന്, ടി20 ലോകകപ്പ് ചരിത്രത്തിൽ ഇന്ത്യൻ ടീമിനെതിരെ പാകിസ്ഥാൻ തങ്ങളുടെ ആദ്യ ജയം സ്വന്തമാക്കിയിരുന്നു. ഏകപക്ഷീയമായ പോരാട്ടത്തിൽ 10 വിക്കറ്റിനാണ് ബാബർ അസമിന്റെ നേതൃത്വത്തിലുള്ള ടീം ഇന്ത്യയെ തകർത്തത്.\nഇപ്പോൾ, 2022 പതിപ്പിന്റെ ഷെഡ്യൂൾ പുറത്തിറങ്ങിയതിന് ശേഷം, മുൻ പാകിസ്ഥാൻ താരം മുഹമ്മദ് ഹഫീസ് വരാനിരിക്കുന്ന പോരാട്ടത്തെ കുറിച്ച് വിശദമായി സംസാരിച്ചിരിക്കുകയാണ്. “ഐസിസി ഇപ്പോഴും ഈ മത്സരം ആദ്യ ഗെയിമായി ഷെഡ്യൂൾ ചെയ്തിരിക്കുകയാണ്. ഇത് ഒരു യുദ്ധ സമാനമായ മത്സരമാണ്,” ഹഫീസ് സ്‌പോർട്‌സ് ടാക്കിൽ പറഞ്ഞു. “ഇരു ടീമുകൾക്കും സമ്മർദ്ദമുണ്ട്. ഞാൻ നിരവധി ഇന്ത്യ-പാകിസ്ഥാൻ മത്സരങ്ങൾ കളിച്ചിട്ടുണ്ട്. ആദ്യ മത്സരത്തിൽ തന്നെ പരാജയപ്പെട്ടാൽ, അത് ടൂർണമെന്റിൽ ഉടനീളം ആ ടീമിൽ പരാജയത്തിന്റെ സ്വാധീനം ചെലുത്തും,” ഹഫീസ് പറഞ്ഞു.\n“കഴിഞ്ഞ തവണ ഞങ്ങൾ ആദ്യ മത്സരം ജയിച്ചപ്പോൾ, ഭാക്കി മത്സരങ്ങളിൽ ഇന്ത്യയുടെ ശരീരഭാഷ പഴയതുപോലെ ആയിരുന്നില്ലെന്ന് നിങ്ങൾക്ക് കാണാൻ കഴിയും. കാരണം കളിക്കാർ വഹിക്കുന്ന സമ്മർദ്ദത്തിന്റെ അളവ് വളരെ വലുതാണ്. അതുകൊണ്ട് തന്നെ ആദ്യ മത്സരത്തിൽ പരാജയപ്പെട്ടാൽ, അത് വളരെ ബുദ്ധിമുട്ടുണ്ടാക്കും,” ഹഫീസ് കൂട്ടിച്ചേർത്തു. ഇന്ത്യൻ ടീമിനെക്കുറിച്ചും ഹഫീസ് ചില കാര്യങ്ങൾ പറയുകയുണ്ടായി.\n“വ്യക്തിപരമായി, പാകിസ്ഥാൻ ഉയരങ്ങളിലേക്കുള്ള വളർച്ചയുടെ പാതയിലാണ് എന്ന് എനിക്ക് തോന്നുന്നു. ഇന്ത്യയിൽ, വിരാട്ടും രോഹിത് ശർമ്മയും കളിക്കുന്നുണ്ട്, അവർ വലിയ റൺസ് കണ്ടെത്താൻ കഴിയുന്ന രണ്ട് കളിക്കാരാണ്. മറ്റുള്ളവർ നല്ലവരല്ല എന്നല്ല ഞാൻ പറയാൻ ശ്രമിക്കുന്നത്. എന്നാൽ ഇന്ത്യ-പാകിസ്ഥാൻ മത്സരത്തിൽ ഈ രണ്ട് താരങ്ങളും നന്നായി കളിച്ചില്ലെങ്കിൽ മറ്റുള്ളവർക്ക് ആ സമ്മർദ്ദം താങ്ങാനാകില്ല,” ഹഫീസ് പറഞ്ഞു\nരണ്ടാം ധോണി!!അടിച്ചത് 14 സിക്സും 10 ഫോറും : ടീമിലേക്ക് എത്തിയത് ഇപ്രകാരം\nഈ അണ്ടർ 19 ലോകകപ്പ് ഹീറോ ഭാവിയിൽ വിരാട് കോഹ്ലിയുടെ പകരക്കാൻ ; അണ്ടർ 19 താരത്തെ പ്രശംസിച്ച് ഇന്ത്യയുടെ മുൻ ചീഫ് സെലക്ടർ


പാരമ്പര്യമായി കാന്‍സര് വരുമോ? നേരത്തെ കണ്ടെത്താന് വഴികളുണ്ടോ? | Can Cancer be Inherited| Health| Cancer| Cancer Awareness\nപാരമ്പര്യമായി കാന്‍സര് വരുമോ? നേരത്തെ കണ്ടെത്താന് വഴികളുണ്ടോ?\nApr 1, 2021, 01:27 PM IST\nതലമുറകളിലൂടെ കൈമാറ്റം ചെയ്യപ്പെടുന്ന ചില ജനിതക മാറ്റങ്ങള് ആണ് പാരമ്പര്യം മൂലമുള്ള കാന്‍സറിന് കാരണമാകുന്നത്\n# ഡോ. സഞ്ജു സിറിയക്\n25 വയസ്സുള്ള മിടുക്കിയായ ഐ.ടി പ്രൊഫഷണല് ആണ് ചിന്നു. അമ്മയ്ക്ക് ബ്രെസ്റ്റ് കാന്‍സര് കണ്ടെത്തിയപ്പോള് മുതല് ചിന്നു ആകെ ആശങ്കയിലായി. ബ്രെസ്റ്റ് കാന്‍സര് പാരമ്പര്യ രോഗമാണ് എന്ന് ആരോ എപ്പോഴോ പറയുന്നത് ചിന്നു കേട്ടിട്ടുണ്ട്.\nമുപ്പത്തിനാലുകാരനായ ജിമ്മി ജീവിതം അടിച്ചു പൊളിക്കുന്നു. അനിയനെ ജീവനാണ് ജിമ്മിക്ക്. ജിമ്മിയുടെ അച്ഛന് വന്‍കുടല് കാന്‍സര് വന്ന് നന്നേ ചെറുപ്പത്തില് തന്നെ മരിച്ചു പോയിരുന്നു. ഒരു ദിവസം പെട്ടെന്ന് തനിക്ക് വന്‍കുടല് കാന്‍സര് ആണെന്ന് കണ്ടെത്തിയ ജിമ്മിക്ക് തന്നെക്കാള് ആശങ്ക അനിയനെ കുറിച്ച് ആയിരുന്നു. അവന് പരിശോധനകള് എന്തെങ്കിലും ആവശ്യമാണോ എന്ന് ജിമ്മിക്ക് അറിയണം.\nകുടുംബത്തില് ആര്‍ക്കെങ്കിലും കാന്‍സര് രോഗം വരുമ്പോള് എല്ലാവര്‍ക്കും ഉള്ള ആശങ്കയാണ് - ഇത് പാരമ്പര്യമാണോ എന്നത്. ഇതില് എന്തെങ്കിലും കാര്യമുണ്ടോ?\nതലമുറകളിലൂടെ കൈമാറ്റം ചെയ്യപ്പെടുന്ന ചില ജനിതക മാറ്റങ്ങള് (മ്യൂട്ടേഷന്) ആണ് പാരമ്പര്യം മൂലമുള്ള കാന്‍സറിന് കാരണമാകുന്നത്. ഉദാ: ബി.ആര്.സി.എ. (BRCA) ജീന് ജനിതക തകരാര് അല്ലെങ്കില് എം.എം.ആര്. (MMR) ജീന് ജനിതക തകരാര്. ഭാഗ്യവശാല് ഇതെല്ലാം അപൂര്‍വ്വമാണ്. പാരമ്പര്യം മൂലമുള്ള കാന്‍സര് 5-10 ശതമാനം കാന്‍സര് രോഗികളില് ആണ് കാണുന്നത്. എന്ന് പറഞ്ഞാല് നൂറ് രോഗികളില് അഞ്ചോ പത്തോ പേര്‍ക്ക് പാരമ്പര്യം മൂലം കാന്‍സര് വരുന്നു.\nഎപ്പോഴാണ് പാരമ്പര്യം മൂലമുള്ള കാന്‍സര് ഓങ്കോളജിസ്റ്റ് സംശയിക്കുന്നത്?\nകുടുംബത്തില് രണ്ടോ മൂന്നോ പേര്‍ക്ക് കാന്‍സര് വരുന്നത് ഇക്കാലത്ത് അത്ര അപൂര്‍വ്വമൊന്നുമല്ല. എന്നാല്, ചോദിച്ചു വരുമ്പോള് ഇവരില് പലര്‍ക്കും പുകവലി അല്ലെങ്കില് മദ്യപാന ശീലമുണ്ടാവും. ഇനി മറ്റ് കാരണങ്ങള് ഒന്നും പറയാനില്ല എങ്കില് ഏതെല്ലാം കാന്‍സര് ആര്‍ക്കൊക്കെ ആ കുടുംബത്തില് വന്നിട്ടുണ്ട് എന്ന് ഞങ്ങള് ചോദിച്ചറിയും.\nഉദാഹരണത്തിന് രണ്ടോ മൂന്നോ പേര്‍ക്ക് സ്തനാര്‍ബുദം അല്ലെങ്കില് അണ്ഡാശയത്തിന്റെ കാന്‍സര് വന്നു എന്ന് വിചാരിക്കുക. അങ്ങനെയെങ്കില് ബി.ആര്.സി.എ. (BRCA) ജീന് മ്യൂട്ടേഷനെ പറ്റി ചിന്തിക്കും. വന്‍കുടല് അല്ലെങ്കില് ഗര്‍ഭാശയ കാന്‍സര് ഒന്നിലധികം ആളുകള്‍ക്ക് വന്നാല് എം.എം.ആര്. (MMR) ജീന് മ്യൂട്ടേഷനെ പറ്റി ചിന്തിക്കും.\nപാരമ്പര്യം മൂലമുള്ള കാന്‍സര് പൊതുവെ ചെറുപ്പക്കാരില് ആണ് കണ്ടുവരുന്നത്. എങ്കിലും പ്രായം മാത്രം ആശ്രയിച്ചല്ല ഈ സാധ്യത വിലയിരുത്തുന്നത് എന്ന് ശ്രദ്ധിക്കുക.\nഎങ്ങനെയാണ് ഈ ജനിതക മാറ്റം കണ്ടെത്തുന്നത്?\nഇത്തരം ജനിതക മാറ്റങ്ങള് സ്ഥിരീകരിക്കുന്നത് ചില രക്ത പരിശോധനകളില് കൂടിയാണ്. അത് ഇന്ന് വളരെ എളുപ്പത്തില് ലഭ്യവുമാണ്. കാന്‍സര് രോഗം ഇല്ലാത്ത ആളുകള് വെറുതെ ചെയ്യേണ്ട ഒരു ടെസ്റ്റ് അല്ല ഇത് എന്ന് പ്രത്യേകം ഓര്‍ക്കുക. കാരണം അവരില് ഈ മ്യൂട്ടേഷന് കണ്ടെത്തിയാല് രോഗം വരുമോ എന്ന് ഉറപ്പിച്ചു പറയാന് കഴിയില്ല. വെറുതെ ടെന്‍ഷനടിച്ച് ശിഷ്ടകാലം കഴിയാം എന്ന് മാത്രം.\nഅങ്ങനെയെങ്കില് ആരാണ് ഈ ടെസ്റ്റ് ചെയ്യേണ്ടത്?\nആര്‍ക്ക് എപ്പോള് ഇത്തരം പരിശോധനകള് നടത്തണം എന്നതിന് വ്യക്തമായ മാര്‍ഗരേഖകള് ഉണ്ട്.\nആദ്യം പറഞ്ഞ കഥയിലെ ചിന്നുവിന്റെ അമ്മ ഞങ്ങളുടെ അടുത്ത് വരുന്നു എന്ന് കരുതുക. ചോദിച്ചു വന്നപ്പോള് അവരുടെ അമ്മയ്ക്കും ഒരു സഹോദരിക്കും സ്തനാര്‍ബുദം വന്നിരുന്നു. രണ്ടു പേരും ഇന്ന് ജീവിച്ചിരിപ്പില്ല. അമ്മയ്ക്കാകട്ടെ, അണ്ഡാശയ കാന്‍സറും വന്നിരുന്നു. ഇവര് മൂന്നു പേര്‍ക്കും അന്‍പതുകളിലാണ് രോഗം പിടിപെടുന്നത്. ഇതെല്ലാം ചോദിച്ചറിയുന്ന ഡോക്ടര് ഈ രോഗിക്ക് ബി.ആര്.സി.എ. (BRCA) മ്യൂട്ടേഷനുള്ള സാധ്യത മനസ്സിലാക്കുന്നു. രോഗിയുടെ കൂടി സമ്മതത്തോടെ ബി.ആര്.സി.എ. (BRCA) മ്യൂട്ടേഷന് ഉണ്ടോ എന്നറിയാനുള്ള പരിശോധന നടത്തുന്നു.\nമ്യൂട്ടേഷന് ഉണ്ടോ എന്ന് എന്തിന് അറിയണം? ഏതായാലും വരാനുള്ളത് വരും, പിന്നെന്താ?\nരണ്ടു കൂട്ടര്‍ക്കാണ് പരിശോധനകള് കൊണ്ട് പ്രയോജനം. ആദ്യത്തെ പ്രയോജനം രോഗിക്ക് തന്നെ. പിന്നെ, അടുത്ത തലമുറയ്ക്കും.\nരോഗിക്ക് എന്ത് പ്രയോജനം ആണ് ഉള്ളത്?\nരോഗിയെ സംബന്ധിച്ചിടത്തോളം രോഗം വന്നുകഴിഞ്ഞു എങ്കിലും രണ്ടു പ്രയോജനങ്ങള് ആണ് ഉള്ളത്.\nഒന്ന്, ചികിത്സയെ സംബന്ധിച്ചാണ്. ചില സന്ദര്‍ഭങ്ങളില് പാരമ്പര്യത്തിന് കാരണമായേക്കാവുന്ന മ്യൂട്ടേഷന് കണ്ടെത്താന് കഴിഞ്ഞാല് ചില ചികിത്സകള് നിര്‍ദേശിക്കാന് കഴിഞ്ഞേക്കാം. ഉദാ: ബി.ആര്.സി.എ. (BRCA) മ്യൂട്ടേഷനുള്ള രോഗിക്ക് PARP ഗണത്തില് പെടുന്ന മരുന്നുകള്, അല്ലെങ്കില് എം.എം.ആര്. (MMR) മ്യൂട്ടേഷനുള്ള രോഗിക്ക് ഇമ്മ്യൂണോ തെറാപ്പി തുടങ്ങിയവ.\nചില സാഹചര്യങ്ങളില് മറ്റ് ഭാഗങ്ങളില് കൂടി രോഗം വരാനുള്ള സാധ്യത മുന്‍കൂട്ടി കണ്ട് രോഗം വരുന്നതിന് മുന്‍പേ സര്‍ജറി നിര്‍ദേശിച്ചേക്കാം. ഇതാണ് രണ്ടാമത്തെ പ്രയോജനം. ഉദാ: എഫ്.എ.പി.(Familial adenomatous polyposis) രോഗമുള്ളവരുടെ വന്‍കുടല് നീക്കം ചെയ്യുന്നത്. അല്ലെങ്കില് ബി.ആര്.സി.എ. (BRCA) ഉള്ള രോഗികളുടെ സ്തനങ്ങളും ഓവറിയും നീക്കം ചെയ്യുന്നത്.\nഅടുത്ത തലമുറയ്ക്ക് എന്തു നേട്ടമാണ് ഉള്ളത്?\nമ്യൂട്ടേഷന് ഒരു രോഗിയില് കണ്ടെത്തിയാല് അടുത്ത തലമുറയിലേക്ക് ഈ മ്യൂട്ടേഷന് കൈമാറ്റം ചെയ്തിട്ടുണ്ടോ എന്ന് പരിശോധിക്കാന് കഴിയും. ഇതും രക്ത പരിശോധന തന്നെയാണ്. ഓര്‍ക്കുക, അച്ഛന്റെയും അമ്മയുടെയും സംഭാവന ചേര്‍ന്നതാണ് ഒരാളുടെ ജനിതക ഘടന. അതിനാല് തന്നെ പലപ്പോഴും അടുത്ത തലമുറയിലേക്ക് ഈ കൈമാറ്റം നടക്കണമെന്നില്ല.\nഅടുത്ത തലമുറയില് ഒരാള്‍ക്ക് മ്യൂട്ടേഷന് കണ്ടെത്താന് സാധിച്ചാല് എന്ത് ചെയ്യാന് സാധിക്കും?\nഅവരില് രോഗലക്ഷണങ്ങള് കാണുന്നതിന് മുന്‍പേ രോഗനിര്‍ണയം നടത്താന് സ്‌ക്രീനിങ്ങ് പരിശോധനകള് നടത്തേണ്ടതാണ്. ഏത് മ്യൂട്ടേഷന് എന്നതും ആ മ്യൂട്ടേഷന് വഴി ഏതെല്ലാം കാന്‍സര് വരാനുള്ള സാധ്യത ഉണ്ടെന്നും വിശകലനം ചെയ്ത് നിര്‍ദേശങ്ങള് നല്‍കുന്നതാണ് പതിവ്.\nഉദാ: ബി.ആര്.സി.എ. (BRCA) മ്യൂട്ടേഷന് കണ്ടെത്തിയാല് 25 വയസ്സു മുതല് ആറുമാസ ഇടവേളകളില് മാമോഗ്രാം അല്ലെങ്കില് എം.ആര്.ഐ. സ്‌കാനിങ് നടത്തണം.\nരോഗം വരാന് സാധ്യതയുള്ള അവയവങ്ങള് നീക്കം ചെയ്യുന്നതാണ് മറ്റൊരു രീതി. ഇതിനെ റിസ്‌ക് റിഡക്ഷന് സര്‍ജറി എന്ന് വിളിക്കുന്നു. ഹോളിവുഡ് നടി ആഞ്ജലീന ജോളി ഇത്തരത്തില് റിസ്‌ക് റിഡക്ഷന് സര്‍ജറിക്ക് വിധേയയായത് നിങ്ങള് വായിച്ചിട്ടുണ്ടാവാം.\nഉദാ: എഫ്.എ.പി. (FAP) മ്യൂട്ടേഷന് ഉള്ളവര്18 വയസ്സ് മുതല് കൊളണോസ്‌കോപി നടത്തി കുടലിനുള്ളില് പോളിപ്പ് കാണുന്ന ആദ്യ അവസരത്തില് തന്നെ സര്‍ജറിക്ക് വിധേയമാകണം.\nനന്നേ ചെറുപ്പത്തില് ഇത്തരം സര്‍ജറിക്ക് വിധേയപ്പെടേണ്ടി വരുന്നത് വലിയ മാനസിക സംഘര്‍ഷങ്ങള് ഉണ്ടാക്കിയേക്കാം.\nഈ പരിശോധനകള് രോഗിയുടെ സമ്മതത്തോടെ വേണമെന്നുണ്ടോ?\nതീര്‍ച്ചയായും. മേല് വിവരിച്ചതില് നിന്ന് ചില കാര്യങ്ങള് വ്യക്തമാണ്. ജനിതക മാറ്റം കണ്ടെത്തുന്നതിന് ഒരു പാട് പ്രാധാന്യം ഉണ്ട്. ചിലപ്പോള് രോഗിയുടെയും അടുത്ത തലമുറയിലെ പലരുടെയും ജീവന് തന്നെ രക്ഷിച്ചേക്കാം. എന്നാല് സമൂഹത്തില് ഇന്നും നിലനില്‍ക്കുന്ന സാഹചര്യങ്ങളുടെ വെളിച്ചത്തില് രോഗി ഈ ടെസ്റ്റുകള് നിഷേധിക്കുന്നത് ഞങ്ങള് സ്ഥിരം കാണുന്ന ഒരു കാഴ്ചയാണ്. അവരെ കുറ്റം പറയാന് കഴിയില്ല. അതുകൊണ്ട് തന്നെ ടെസ്റ്റ് പോസിറ്റീവ് ആയാലുള്ള പ്രത്യാഘാതങ്ങള് പറഞ്ഞു മനസ്സിലാക്കുന്ന പ്രക്രിയയ്ക്ക് (ജനറ്റിക് കൗണ്‍സലിംഗ്) ശേഷമേ ടെസ്റ്റ് നടത്താന് പാടുള്ളൂ.\nപാരമ്പര്യം മൂലമുള്ള കാന്‍സര് വരുന്നത് പ്രതിരോധിക്കാന് കഴിയുമോ?\nഒരു കാര്യം ഓര്‍ക്കുക, കാന്‍സറിന് കാരണമായേക്കാവുന്ന ജനിതകമാറ്റത്തിന്റെ സാന്നിധ്യം കൊണ്ട് മാത്രം ഒരാള്‍ക്ക് കാന്‍സര് വരണമെന്നില്ല. എന്തുകൊണ്ടാണ് അങ്ങനെ സംഭവിക്കുന്നത് എന്നതിന് വ്യക്തമായ ഉത്തരം ഇല്ല. അതുകൊണ്ട് തന്നെ പൊതുവായി അവലംബിക്കുന്ന കാന്‍സര് പ്രതിരോധ നടപടികള് ഇക്കൂട്ടര് കൂടുതല് ശ്രദ്ധയോടെ ചെയ്യണം. ഉദാ. ദുശ്ശീലങ്ങള് ഒഴിവാക്കുന്നത്, വ്യായാമം ചെയ്യുന്നത്, ആഹാരത്തില് ശ്രദ്ധിക്കുന്നത്, തടി കൂടാതെ ശ്രദ്ധിക്കുന്നത് തുടങ്ങിയവ.\nകുടുംബത്തില് ആര്‍ക്കും കാന്‍സര് രോഗ ചരിത്രം ഇല്ല എന്ന് വിചാരിക്കുക. അങ്ങനെയെങ്കില് പാരമ്പര്യമായി കാന്‍സര് രോഗം ഉണ്ടാകാമോ?\nഎപ്പോഴും ആദ്യ കേസ് എന്നൊന്ന് ഉണ്ടല്ലോ. അതുകൊണ്ട് തന്നെ കുടുംബ ചരിത്രം പരിശോധിച്ച് മാത്രമല്ല ഈ സാധ്യത കണ്ടെത്തുന്നത്. ചെറുപ്പക്കാരില് സ്തനാര്‍ബുദമോ, വന്‍കുടല് കാന്‍സറോ കണ്ടെത്തുമ്പോള് ഞങ്ങള് ഈ സാധ്യതയെക്കുറിച്ച് ചിന്തിക്കാറുണ്ട്. ചില പതോളജി പരിശോധനകള് ഇതിനുള്ള സാധ്യത സൂചിപ്പിക്കാറുണ്ട്. ഒന്നിലധികം കാന്‍സര് ഒരു വ്യക്തിയില് തന്നെ വരുമ്പോഴും കുടുംബ ചരിത്രമില്ലാതെ തന്നെ പാരമ്പര്യ രോഗമായിട്ടാണോ ഈ വ്യക്തിയില് കാന്‍സര് രോഗം ഉണ്ടായത് എന്ന് ചിന്തിക്കാറുണ്ട്.\nകുടുംബത്തില് ഒന്നിലധികം പേര്‍ക്ക് കാന്‍സര് ഉണ്ട്. പക്ഷേ, ജനിതക പരിശോധനകള് നെഗറ്റീവ് ആണ്. അപ്പോള് എന്തു ചെയ്യും?\nചില സന്ദര്‍ഭത്തില് പാരമ്പര്യമാണോ എന്നത് അത്ര വ്യക്തമാവില്ല. അങ്ങനെയുള്ള ആളുകള്‍ക്ക് അവരുടെ കുടുംബങ്ങളില് വന്ന കാന്‍സര് ഏതെല്ലാമാണോ, അതനുസരിച്ചുള്ള പരിശോധനകള് നിര്‍ദേശിക്കും.\nആദ്യം സൂചിപ്പിച്ച രണ്ടാമത്തെ കഥയിലെ ജിമ്മി എന്ന ആള്‍ക്ക് എം.എം.ആര്. (MMR) ജീന് മ്യൂട്ടേഷന് ഉണ്ടാവാം. അത് കണ്ടെത്തിയാല് ജിമ്മിയുടെ അനിയനിലും ഈ മ്യൂട്ടേഷന് ഉണ്ടോ എന്ന് പരിശോധന നടത്തും. ഇനി ഉണ്ടെങ്കില്, 25 വയസ്സ് മുതല് കൊളണോസ്‌കോപി നടത്തി, കുടലിനുള്ളില് രോഗം കണ്ടെത്തുന്ന ആദ്യ അവസരത്തില് തന്നെ സര്‍ജറിക്ക് വിധേയമാകണം.\n(കണ്‍സള്‍ട്ടന്റ് മെഡിക്കല് ഓങ്കോളജിസ്റ്റാണ് ലേഖകന്)\nContent Highlights: Can Cancer be Inherited, Health, Cancer, Cancer Awareness\nഒരു ഡോക്ടര് രോഗി സംഭാഷണം. ഡോക്ടര്: പ്രഷര് മരുന്നൊക്കെ ശരിക്കും കഴിക്കാറില്ലേ? ..\nപാർക്കിൻസൺസ് രോഗം; അപകടസാധ്യതകൾ തിരിച്ചറിയാം


രാഹുലിന് നന്ദി പറഞ്ഞ് രാജീവ് ഗാന്ധി വധക്കേസ് പ്രതി നളിനി |\nരാഹുലിന് നന്ദി പറഞ്ഞ് രാജീവ് ഗാന്ധി വധക്കേസ് പ്രതി നളിനി\nകോൺഗ്രസ് അധ്യക്ഷൻ രാഹുൽ ഗാന്ധിക്ക് നന്ദി അറിയിച്ച് രാജീവ് ഗാന്ധി വധക്കേസിലെ പ്രതി നളിനി. പിതാവിന്റെ ഘാതകരോട് ക്ഷമിച്ചതിനും തന്റെ മോചനത്തിന് എതിർക്കാതിരുന്നതിലും രാഹുലിനോട് നന്ദി പറയുന്നതായി നളിനി വ്യക്തമാക്കി. ന്യൂസ് 18 ചാനലുമായി നടത്തിയ കത്തിടപാടിലാണ് നളിനി ഇക്കാര്യം വ്യക്തമാക്കുന്നത്\nരാജീവ് വധക്കേസ് പ്രതികളെ മോചിപ്പിക്കുന്നതിൽ എതിർപ്പില്ലെന്നും അവരോട് താൻ ക്ഷമിക്കുന്നതായും രാഹുൽ നേരത്തെ വ്യക്തമാക്കിയിരുന്നു.\nജീവിതത്തിൽ വേദന നിറഞ്ഞ ഒരുപാട് സംഭവങ്ങൾ ഉണ്ടായിട്ടുണ്ട്. അവയൊക്കെ മറക്കാൻ ആഗ്രഹിക്കുകയാണ്. ഇനിയുള്ള ജീവിതം മകൾക്കൊപ്പം ജീവിക്കണം. ഞാനും പിതാവും ഉടൻ പുറത്തുവരുമെന്നും സന്തോഷകരമായ ജീവിതം അവൾക്കൊപ്പം നയിക്കുമെന്നും മകളെ അറിയിക്കാൻ ആഗ്രഹിക്കുന്നതായും നളിനി കത്തിൽ പറയുന്നുണ്ട്.\nകഴിഞ്ഞ ദിവസമാണ് രാജീവ് വധക്കേസ് പ്രതികളെ മോചിപ്പിക്കുന്ന കാര്യത്തിൽ സുപ്രീം കോടതി അനുകൂല നിലപാട് സ്വീകരിച്ചത്. എല്ലാ പ്രതികളെയും മോചിപ്പിക്കാനുള്ള ഒരുക്കത്തിലാണ് തമിഴ്‌നാട് സർക്കാർ\n← പ്രളയത്തിന് ശേഷം കൊടുംവരൾച്ച; സംസ്ഥാനത്തെ നദികളും കിണറുകളും വറ്റിവരളുന്നു\nരജനികാന്ത് ചിത്രം പേട്ടയുടെ മോഷൻ പോസ്റ്റർ പുറത്തിറങ്ങി; വില്ലനായി എത്തുന്നത് വിജയ് സേതുപതി →\nഖാദർ കമ്മീഷൻ റിപ്പോർട്ട്: സ്‌കൂൾ പ്രവേശനോത്സവ പരിപാടികൾ ബഹിഷ്‌കരിക്കുമെന്ന് ചെന്നിത്തല\nകേരളം വെന്തുരുകുന്നു; സംസ്ഥാനത്ത് ഇന്ന് 24 പേർക്ക് സൂര്യഘാതമേറ്റു


നിയമം ലംഘിക്കുന്നവരെ കണ്ണാടിയില് കാട്ടി ഡെല്‍ഹി ട്രാഫിക് പോലീസ്, പുകഴ്ത്തി സോഷ്യല് മീഡിയ\n11 Feb 2019 1:42 PM GMT\nപ്രധാന സന്ദേശങ്ങള് എല്ലാരിലും എത്തിക്കുന്നതിനായി ഇന്ത്യയിലെ പോലീസ് ഡിപ്പാര്‍ട്ട്‌മെന്റുകളില് പലതും ഇന്ന് സോഷ്യല് മീഡിയകളെ ആശ്രയിക്കുന്നുണ്ട്. സോഷ്യല് മീഡിയയില് എല്ലാവര്‍ക്കും സംവദിക്കാനുള്ള ആശയങ്ങള് മുംബൈയിലെയും നാഗ്പൂരിലെയും മീഡിയ ടീംസ് സ്ഥിരമായി പങ്കു വെയ്ക്കാറുണ്ട്.\nഇപ്പോഴിതാ ഡല്‍ഹി ട്രാഫിക് പോലീസും നിയമം ലംഘിക്കുന്നവര്‍ക്കായി പുതിയ പണി തുടങ്ങിയിരിക്കുകയാണ്. നിയമം ലംഘിക്കുന്നവരെ കണ്ണാടിയില് കാട്ടിയാണ് ഡെല്‍ഹി പോലീസ് മാതൃകയാകുന്നത്. റോഡ് ഗതാഗത സുരക്ഷ സംബന്ധിച്ച ബോധവത്കരണത്തിന്റെ ഭാഗമായാണ് നിയമം ലംഘിക്കുന്നവര്‍ക്ക നേരെ പോലീസ് കണ്ണാടി കാട്ടുന്നത്.\nഇരുചക്ര വാഹനങ്ങള് ഓടിക്കുന്നവരെ ഹെല്‍മെറ്റ് ധരിച്ച് വണ്ടി ഓടിക്കാന് പ്രോത്സാഹിപ്പിക്കുന്നതിനു വേണ്ടിയാണ് ഈ നീക്കം. വിവിധ പ്ലക്കാര്‍ഡുകളടങ്ങിയ കണ്ണാടി പിടിച്ച് ഹെല്‍മെറ്റും ധരിച്ചാണ് പോലീസ് ഉദ്യോഗസ്ഥന് റോഡില് നില്‍ക്കുന്നത്.\nFor once, the Delhi Police is being humane... https://t.co/Ec4GUpUEpA\n— Tushar Mehta and the other people stuck in his bod (@thetymonbay) February 11, 2019\n47,000 ആളുകള് കണ്ട വീഡിയോ സോഷ്യല് മീഡിയയില് വൈറലാകുകയാണ്. ഡല്‍ഹി പോലീസിന്റെ നൂതനമായ ഈ ആശയത്തെ പുകഴ്ത്തി നിരവധി ആളുകളാണ് എത്തുന്നത്. അതേ സമയം ഇത്തരം പ്രവര്‍ത്തികള് നിയമങ്ങള് പാലിക്കാന് ആളുകളെ പ്രേരിപ്പിക്കുമോയെന്ന ആശ്ചര്യത്തിലാണ് മറ്റു ചിലര്.\nITS A GOOD STEP TAKEN BY DELHI POLICE....😊 https://t.co/RF2jHblOd8\n— Sandip Gupta (@sandipg0023) February 11, 2019\nawareness Delhi traffic police Hold up mirror Law breaking citizens video viral


സ്റ്റേഷൻ കൈയ്യടക്കി ആഫ്രിക്കൻ ഒച്ച്; പൊറുതിമുട്ടി പൊലീസുകാർ\nസ്റ്റേഷന്റെ പുറംചുമരില് കൂട്ടംകൂട്ടമായാണ് ഒച്ചുകള് പറ്റിയിരിക്കുന്നത്. മുന്‍വശത്തെ പരാതിക്കാരുടെ കാത്തിരിപ്പു സ്ഥലത്തും ആഫ്രിക്കന് ഒച്ചുകളുടെ ശല്യമുണ്ട്\nPuthukkad, First Published Aug 29, 2019, 1:42 PM IST\nതൃശൂര്: ആഫ്രിക്കൻ ഒച്ചിന്റെ എണ്ണം പെരുകിയതോടെ പൊറുതിമുട്ടി പൊലീസുകാർ. പുതുക്കാട് പൊലീസ് സ്റ്റേഷന് ഓഫീസിന്റെ അകവും പുറവും പാചകമുറിയും ആഫ്രിക്കന് ഒച്ചുകള് വളഞ്ഞുകഴിഞ്ഞു. ജനലഴികളിലൂടെയും ചുവരിനു മുകളിലെ എയര് ഹോളിലൂടെയും കടന്നു വരുന്ന ഒച്ചുകള് ഓഫീസിനുള്ളിലെ ഉപകരണങ്ങളിലും ഫയലുകളിലും കയറിക്കൂടിയ നിലയിലാണ്.\nസ്റ്റേഷന്റെ പുറംചുമരില് കൂട്ടംകൂട്ടമായാണ് ഒച്ചുകള് പറ്റിയിരിക്കുന്നത്. മുന്‍വശത്തെ പരാതിക്കാരുടെ കാത്തിരിപ്പു സ്ഥലത്തും ആഫ്രിക്കന് ഒച്ചുകളുടെ ശല്യമുണ്ട്. ഉപ്പും മണ്ണെണ്ണയുമെല്ലാം ഉപയോഗിച്ച് ഒച്ചുകളെ തുരത്താന് പൊലീസുകാര് പരമാവധി ശ്രമിക്കുന്നുണ്ടെങ്കിലും ഒന്നും പൂർണ്ണ തോതിൽ ഫലംകാണുന്നില്ല.\nആഫ്രിക്കന് ഒച്ചുകള് അപകടകാരികളാണെന്നും തൊട്ടാല് വിഷമേല്‍ക്കുമെന്നുമുള്ള ആശങ്കയിലാണ് പൊലീസുകാര്. രണ്ടാഴ്ച മുന്‍പ് സമീപത്തെ 20 ഓളം വീടുകളില് ആഫ്രിക്കന് ഒച്ചു ശല്യമുണ്ടായതിനെ തുടര്‍ന്ന് ആരോഗ്യ വകുപ്പ് മരുന്നുതളിച്ചിരുന്നു. എന്നാല് ഒച്ചിനെ തുരത്താന് ഉപയോഗിക്കുന്ന മരുന്ന് വിഷമാണെന്നും മനുഷ്യർക്ക് ആരോഗ്യ പ്രശ്‌നമുണ്ടാക്കുമെന്ന ഭീതി പരന്നു. സ്റ്റേഷനിലെ ഒച്ച് ശല്യത്തിന് അടിയന്തിര പരിഹാരം കാണണമെന്നും ആരോഗ്യ വകുപ്പ് ഇടപെടണമെന്നുമാണ് പൊലീസുകാരുടെ ആവശ്യം.\nLast Updated Aug 29, 2019, 1:42 PM IST\nപുതുക്കാട് പൊലീസ് സ്റ്റേഷൻ